
Atenţionare 


Conţinutul acestei cărți este o pură ficțiune, un rod al 
fanteziei mele. Unii răuvoitori îmi vor reproşa, poate, că 
ficţiunea se apropie primejdios de realitate, identificându-se 
cam prea des cu aceasta. 

Ce aş putea să le răspund? Nu trageţi, domnilor tovarăşi! 
Oricum, aveţi destule vieți pe conştiinţă, căci toți cei uciși 
după 22 decembrie 1989 sunt opera voastră. 

Ceauşescu şi-a plătit greșelile. Voi ce mai aşteptaţi? 


Pavel Corut 

Capitolul 1 
VARAIN, TE DUCI IN IAD! 


O centrală de spionaj nu e tocmai un pension de 
domnişoare. În mod sigur, Dumnezeu nu ne-a făcut pe noi, 
spionii, după chipul şi asemănarea Lui. Prea suntem josnici şi 
urâţi pe dinăuntru, prea scormonim cu minţile după cele mai 
perfide metode de a corupe şi înşela, de a schilodi şi distruge 
pe cei din tabăra adversă. Unii o facem pentru bani, alții din 
orgoliu ori datorită faptului că ne-am deprins cu ideea că aşa 
merg treburile în lumea noastră. Teoretic, noi, cei din Octogon, 
o facem din patriotism și în numele Legii. Când, însă, vezi pe 
unul dintre colegii tăi cu nervii făcuți praştie, transformat 
într-o grămadă de carne tremurândă, te apucă o furie rece şi 


distrugătoare împotriva celorlalţi. Ce putere mai are atunci 
Legea? 


00 


Pe Dan l-a adus o legătură, un agent grec fără identitate. 
Aşa suntem noi, fără identitate. Sau, cu prea multe identități. 
Si i. reuşit grecul să-l treacă prin două vămi rămâne o 
e mit nu i-a fost, căci Dan era ma! rău decât un mort. Cu 

rău. Morţii închid ochii și stau cuminţi în mormintele 


6 Pavel Coruț 


lor. Pe unii îi plângem, pe alții îi iertăm pentru nedreptățile 
făcute. Pe toți, fără excepţie, îi uităm, mai devreme sau mai 
târziu. Dan era un mort de care nu puteai să nu ţii seama. Nu 
mai ştia nimic, nu mai înțelegea nimic. Vorbea însă. Repeta 
ca un robot parola de contact. Zs this the way to the harbour? 
Is this the way... 

- Dane, măi băiatule, trezeşte-te! Eşti acasă. Sunt eu, 
Varain. Mă recunoșşti? 

— Is this the way to the harbour? Is this the way... 

Îi făcuseră creierul zob pentru a-i smulge parola. Pentru 
câteva cuvinte, un om fusese adus în stadiul de animal infe- 
rior, fără voință, fără conştiinţă. Dumnezeu ar fi trebuit să 
păstreze anumite taine ale Lumii numai pentru sfinţi, căci 
oamenii au tendința de a transforma în armă tot ce le cade la 
îndemână. Parapsihologia a devenit o armă teribilă în breasla 
noastră. Pe luna în curs, Dan era al treilea care sfârşea în acest 
oribil mod şi în acelaşi loc — Malta. Adversarii acționau dia- 
bolic: ne interceptau ofiţerul, îi sfredeleau creierul, îl storceau 
ca pe o lămâie, apoi ni-l aruncau înapoi, să ne facă să simțim 
cine erau ei. Ţi se răcea sângele-n vine, când vedeai „cadoul“ 
bubulilori». Omul căzut în ghearele lor ajungea o cârpă, un 
nimeni. În aparenţă, totul era simplu și curat, ca la un calcula- 
tor: îi scoţi discul de memorie şi calculatorul tace pentru 
totdeauna. Calculatorul pe care îl avem în față nu tăcea și 
avea pe undeva o soție şi doi copii. Ce puteam să le spun? Că 
Dan a căzut la datorie? Mi-e aşa o scârbă de vorbe mari... 


00. 


De ani de zile, ne războiam pe tăcute cu un centru de 
spioni din tagma bubulilor, duşmanii noştri tradiţionali. Ne 


t Bubuli = scorpioni = sionişti 

şchilodeam pentru informaţii, pentru imensele valori din care 
izvorăște puterea Lumii. Ne urmăream fără milă şi îndurare, 
în numele nenumăratelor vendete moştenite din generaţie în 
generaţie, din vremuri demult uitate de oamenii obişnuiţi. Noi 
nu uitam nimic. Nici nu iertam. Lăsam gesturile de caritate în 
seama bunului Dumnezeu. 

De vreo lună, confruntarea luase proporţii de război 
informativ total, pe viață şi pe moarte. Maltezul, omul nostru 
din La Valetta, pusese mâna pe o informaţie de maximă 
importanță pentru România. Bubulii îl mirosiseră, pe căi numai 
de ei ştiute. L-au „răcit“ rapid şi fără urme. Informaţia a ajuns 
însă la noi şi acest lucru urma să-i coste pe bubuli mult, foarte 
mult. Mijloacele noastre de a obține informaţii din tabăra 
adversă erau coșmarul vieții lor. Toate verificările contraspio- 
nilor bubuli se loveau de un zid, nu ajungeau la sursele noastre. 
Era şi foarte greu de bănuit ceva. Aveam, la nivel înalt, câteva 
conserve plantate de Siguranţă și SSI, încă de prin anii 1938- 
1939, care, în ultimii ani. deveniseră active, probându-și 
valoarea de excepție. Agenţii „odiosului aparat de represiune 
burghezo-moşieresc“ luptau cot la cot cu „brava Securitate 
populară“, continuând răfuiala începută cu aproape două sute 
de ani în urmă. Acolo. sus, la lumină, oamenii se înfruntau în 
numele unor ideologii, al unor tâmpenii politice. Jos, la noi, 
situația era mult mai simplă: bubulii erau duşmanii României, 
indiferent dacă erau de culoare roşie sau verde, dacă se 
închinau lui Dumnezeu sau lui Marx. 

In acțiunea din Malta, muriseră cam prea mulți oameni 
de primă mână. Nu ştiam precis despre ce era vorba, căci 
e e prag sta niciodată între ei afacerile în care Sunt 
iat a ar, probabil, miza merita sacrificiul. Bătrânul, 

andantul Octogonului, nu se juca niciodată cu vieţile 

noastre. Unul dintre puţinii şefi din această sălbatică „epocă 
de aur“ care nu suferea de boala sacrificării altora mai mici 
sau mai slabi. Mă şi miram uneori cum de-l răbda Ceaușescu. 
Prea era un lup alb în haita de lupi suri a şefilor serviciilor 
secrete române. 

Oamenii noştri muriseră în condiţii groaznice, cum numai 
bubulii pot imagina, dar acţiunea nu avansase nici cu un 
milimetru din locul unde o lăsase Maltezul și legătura sa din 
La Valetta. În filmele de spionaj, o treabă ca asta se face în 
doi timpi şi trei mişcări, de către un superspion solid, zâmbăreţ, 
spiritual, cu mare succes la muieruşte. În realitate, o astfel de 
„treabă“ decurge mizerabil şi extenuant. Densitatea de spioni 
Şi contraspioni crescuse infernal pe pământul Maltei, acum, 
când cei doi aşi ai informaţiilor internaționale, Gorby şi Bush, 
hotărâseră să se întâlnească pe insulă, pentru o nouă împărțire 
a sferelor de influență. 

După ştirile noastre, bubulii stăpâneau cam o treime din 
avuţia mondială, fapt ce le permitea să întrețină o oaste de 
circa trei sute de agenţi permanenți pe insulă. Căderile ofiţe- 
rilor noştri mă făceau să le simt suflarea la ceafă, să le văd 
mutrele de mopşi satisfăcuți că au reuşit să ne prindă la oala 
cu smântână. Undeva, sus, era o trădare, căci în branşa noastră 
ghinionul apare foarte rar. Era trădare la nivel înalt, probabil 
în sectorul politic al țării, în rândul celor două duzini de indivizi 
care-şi spuneau aleşii poporului. Nu puteam însă reacționa în 
nici un mod: puterea de coerciţie şi represiune a partidului 
crescuse monstruos, agresând psihic milioane de români. cu 
propagandă deșănțată. Teoretic, noi apăram această structură. 
Practic, eram striviți de ea, atât numeric, cât şi din punct de 


+++ 

Dan îşi mormăie înainte parola morţii. O să mai reziste 
un timp, apoi va exploda ca o bombă. Nu ştiu când şi cum o 
va face, dar va exploda sigur. Aşa au sfârşit şi ceilalți. Chestia 
asta cu parapsihologia e o treabă din cale afară de urâtă. Vine 
la tine un tip, ți se uită în ochi şi îţi înfige în creier o bazaconie 
de care nu mai poți scăpa. E pur şi simplu diabolic. Incetezi 
să mai fii tu însuți, devii sclavul bazaconiei, execuţi robotic 
toate comenzile ei. Parcă mort e ceva mai bine. Şi asta când 
dai de un tip corect, care vine ziua în amiaza mare să te 
privească în ochi. Pe Maltez l-au hipnotizat în somn. Nici 
n-a ştiut că i-au plantat gândul sinucigaş în creier. Dimineaţa, 
când s-a trezit. a băut o cafea în prezența cameristei de la 
hotel, apoi s-a aruncat bine dispus pe fereastră. S-a zdrobit de 
caldarâm ca un ou, el, un bărbat de o statură herculeană. După 
astfel de evenimente, poți să asculți calm balivernele profanilor 
care își bagă nasul în afacerile breslei noastre? Nu le-ar strica 
acestor judecători de ocazie să arunce măcar o privire în 
grădina bubulilor, să vadă cam ce „agricultură“ practică 
„democraţia“ acestora. 


00. 


Până la folosirea parapsihologiei, nu eram chiar ciumeţii 
breslei. Ba chiar aș zice că multora le tremurau bufanții la 
gândul unor întâlniri de gradul zero cu vreunul de-ai noştri. 
Acum, o încasam metodic, din cauza unor şefuleţi tâmpiţi, de 
care nici măcar Bătrânul nu putuse scăpa. Al nostru, al celor 
din Serviciul Operaţiuni Speciale, era un capsoman care 
ajunsese pe scaun ronțăind hârtii prin birouri, slogănind pe la 
pt ia temele la tot felul de politruci tâmpiţi. Partidul 
e psese in Octogon pentru a supraveghea „morala“ şi pe 

- Pe generalul Radu Boureanu supranumit Bătrânul. Nu era 

săptămână să nu mă cert la cuțite cu acest Huiban. Tipu' nų 
înțelegea că nu avem de ales: ori foloseam și noi parapsi- 
hologia, ori ne lăsăm de meserie. Avea un talent grozav de a 
fugi de răspundere, de a tergiversa lucrurile, măcar până la 
pensionarea sa. Cum mă vedea intrând în birou, scotea 
meticulos regulamentul de muncă informativă, punea alături 
un creion ascuţit la ambele capete, unul albastru şi altul roşu, 
şi începea dăscăleala: 

— Să vedem ce spune legea. E voie să foloseşti astfel de 
metode pentru îndeplinirea unor misiuni? Nu, drăguță! Legea 
interzice! 

— Legea îmi dă voie să folosesc exact aceleaşi metode pe 
care adversarul le aplică pe pielea mea. Măcar pentru apărare, 
dacă nu pentru atac. E o chestiune de bun simţ. Ştiinţa a făcut 
un salt colosal în domeniul muncii noastre. 

Se zburlea ca un curcan. Îl deranja chestia cu ştiinţa şi 
bunul simţ. 

— Aici nu e ştiinţă, aici e fantezie deplasată şi visuri de 
tânăr aventurier. Ai citit prea multe cărți de spionaj. 

ÎI criticam în gând de mamă şi plecam. Nu uitam să-mi 
exprim, tot în gând, îndoiala cu privire la moralitatea mămi- 
cilor care aduseseră pe lume plozi idioţi, capabili să-şi bată 
joc de regulamentele de muncă informativă. S-ar fi cuvenit 
ca astfel de legi să fie făcute numai de cei care au trăit, măcar 
o dată în viaţă, „înălțătorul“ sentiment al neputinței și morții. 
Sentiment pe care îl încerci când un adversar îţi suflă în ceafă, 
în timp ce altul, postat în fața ta, îţi explică, rânjind, diferență 
între un tip care ţine pistolul de partea cu trăgaciul şi cel Pe 
care ghinionul sau prostia l-a adus în faţa ţevii. O lecție 4 
asta se ține minte întreaga viață. Hârţogarii aşteptau linişti 
pensia, iar noi crăpam ca muştele, pe toate meridianele lumii 

Crăpam şi ne îngropau fără zgomot, să nu deconspirăm 
cazurile si interesele de stat. Uneori, mă întrebam cine de fapt 
erau dobitocii, noi sau grangurii din tablouri. i 

De vreun an, începusem să ne revenim un pic. Îl convin- 
sesem pe Bătrân de eficienţa psihologiei şi parapsihologiei, 
instalasem un laborator de testări în Octogon, ne antrenau niște 
specialişti mari. Crăpam şi acum, dar parcă mai puţini. Erau 
semne că vom ieşi din faza neagră. 

+... 


Dan îşi continuă litania. Nu se grăbeşte, nu încetinește 
ritmul. O ţine drept, caută drumul spre port. Dacă aş spune că 
sper să-l găsească, aş minţi. Cei ca mine nu speră niciodată: 
ştiu ori nu ştiu. Sunt sigur că Dan nu va mai găsi niciodată 
vreun drum către viață şi asta mă umple de mânia aceea rece, 
hotărâtă şi calmă, mai cumplită decât amokul. 

Şeful e sus, la Bătrân. Probabil, stă în poartă şi primeşte 
lovituri de pedeapsă pentru ultimul eșec. Încerc un sentiment 
de bucurie măruntă, răutăcioasă; măcar atât să sufere şi el, 
căci în câmpul de confruntare informativă nu a fost niciodată. 
Mormăitul lui Dan mă readuce în mizeria vieţii noastre. Ce 
satisfacţii mai poți avea într-o astfel de situaţie? 

Telefonul sună molcom, de câteva ori. Ridic receptorul: 

— Căpitanul Varain, la ordin. 

— Vino la cabinet! 

Clic! S-a închis. Şeful era murat rău de tot. Arunc o privire 
către ființa care se zbate în întuneric, într-o imposibilă regăsire 
în să urc meticulos scările. Nu mă grăbesc. O veste 

nu o auzi niciodată prea devreme. 


00. 

Bătrânul, îmbrăcat de plecare, mă aşteaptă în capul 
scărilor. Asta nu mi s-a mai întâmplat vreodată, în cei zece 
ani de când trudesc în slujba Octogonului. Se petrece ceva 
foarte grav. În spatele Bătrânului, Huiban încearcă să-şi 
compună o mutră cât mai oficială. Zadarnic! Varain ştie să 
citească prin măşti, chiar şi prin cele de şefi. Era groasă rău, 

— Mergem! 

Bătrânul n-a fost niciodată un guraliv. A crescut la trei 
şcoli ale tăcerii: Siguranța Română, ocna deţinuţilor politici 
din Aiud şi Octogonul Securității. Carieră de excepţie. Singura 
de acest fel. 

În curte e pustiu şi curat, prea pustiu şi prea curat. Măcar 
un chiștoc de țigară, o bucăţică de hârtie... Ar arăta mai uman. 
Ce să-i faci? Octogonul n-a fost proiectat pentru human 
beeings. De asta eram deja sigur. Maşina duduie cu motorul 
pornit. 

- La Mogoşoaia! 


+++ 


Şoferul demarează şi se înfige în trafic. Privesc la coada 
din fața măcelăriei de vis-a-vis. O lume urâtă și săracă se zbate 
să trăiască. Mult mai umană în suferința ei decât cea din 
interiorul Octogonului. Mă întreb dacă lumea ştie că existăm. 

Bătrânul e acelaşi, neschimbat de aproape trei decenii, de 
când a fost scos din puşcărie şi plantat în Octogon. Cu părul 
complet alb şi ochii senini, cu figura ca o mască rece. NU 
l-am văzut niciodată vesel sau trist. Ori, măcar, furios... Nu 
întinereşte, nu îmbătrâneşte. Mă intimidează răceala care ¥ 
degajă din întreaga sa făptură. Un om fără nume real. 
familie, fără adresă. O legendă a superspionilor care si 
încarnat absolut întâmplător, ajungând în mod misterios 

scaunul de şef suprem al Octogonului. Un enigmatic lup alb. 
0. 


Palatul Mogoşoaia e închis. Toamna a pus stăpânire pe 

„pe lac. Un vânt subțire şi rece se insinuează dinspre nord- 
est. Într-un colț, câțiva zidari mănâncă slănină cu ceapă şi 
beau vin, direct dintr-o sticlă, pe care și-o trec din mână în 
mână. Din când în când, hohotesc din motive numai de ei 
ştiute. Aceştia sunt oamenii. Pentru ei, viața este relativ simplă 
şi merită trăită. Şoferul rămâne respectuos între noi şi zidari. 
Se preface că citeşte ceva. Bine dresat. Mai bine decât un 
câine de pază. 

Ca la un ceremonial, luăm loc pe o bancă. Am intrat deja 
în atmosfera Bătrânului. Cred că şi ăsta e un fenomen psi. 
Repet în gând cam tot ce ştiu despre Malta, despre bubuli, 
despre acţiunile speciale în teritoriul străin. Aştept să mă 
întrebe. Nu am nici o îndoială: sunt al patrulea. 

Bătrânul mă surprinde: 

— Varain ce ştii despre stăpânii din umbră? 

Miliardele de relee din creier încep să se închidă şi să se 
deschidă cu viteze astronomice. Conform educaţiei primite 
în Octogon, caut răspunsul metodic, îl analizez, nu mă grăbesc 
să afirm ceva incorect ori incomplet. Astfel de greşeli se 
pedepsesc foarte sever. Orice organizație din Lume, secretă 
on publică, are stăpâni din umbră. În toate țările, chiar şi în 
socialista noastră Românie, există persoane din categoria 
a nelo: cenuşii. Mafia, Ndraghetta, Cosa Nostra, 
i ie bubulii şi organizațiile teroriste au stăpâni din 

ră. Întrebarea este prea simplă, răspunsul nu poate fi 


compli A A A DN 
plicat. Bătrânul se gândeşte la ceva concret. Imi încerc 
şansele: 

— V-aţi gândit la masoni? 

Bătrânul priveşte la un punct îndepărtat, de pe celălalt 
mal al lacului. Are multe de spus şi acest lucru îi displace 
vizibil. 

— Varain, e timpul să ştii. De zeci de ani, nimic important 
nu se întâmplă pe planetă fără voia stăpânilor din umbră, 
Războaie, revoluţii, crize politice, lovituri de stat. Totul say 
aproape totul este deja sub controlul lor. Inclusiv avuţia 
mondială. 

Mi se pare absurd dar nu îndrăznesc să recunosc. Cine 
poate controla haosul de pe această planetă, cu sute de popoare, 
cu sute de religii, cu zeci de sisteme politice? Mă lansez 
într-o nouă tentativă: 

— Adică şi la noi...? Chiar şi președintele? 

Mă uimeşte tonul direct cu care răspunde. E foarte sigur 
de sine. Şi de mine. 

— Ceauşescu e un pion în mâinile lor. Poate chiar pus ori 
acceptat de ei. 

— Şi tot ce se întâmplă în jur, cu ţara, cu oamenii? 

- Un experiment aprobat. Nu e tocmai un succes, dar nici 
o catastrofă. Putea fi mult mai rău. 

— Înseamnă că ideologia... 

- Ideologia este un narcotic pentru drogarea maselor din 
orice țară. Nimic mai mult. Cei care o mânuiesc ştiu aces! 
lucru. Puterea adevărată stă în bani şi informaţii. 

Sunt cam dezumflat. Pentru ce am sacrificat zece ani din 
viață? Pentru ce nu am nevastă, copii, casă, linişte. siguranţă. 
un rost de om obişnuit, chiar sărac, dar obişnuit? În schimb: 
am părul sur şi minte de om bătrân. La ce mi-ar folosi toat 
astea, dacă ar fi să redevin un om obișnuit? 

— Înseamnă că şi noi suntem sub control... 

În sfârşit, Bătrânul mă priveşte în ochi, strângându-şi 
fulgarinul în jurul trupului osos. Parcă e un pic mai uman. 

_ Pe noi nu ne au sub control. Au reuşit să smulgă de ici, 
de colo, câte o informaţie. Nu prea mult. Nu am avut trădători. 
Mai rezistăm. 

O senzaţie de sfâşietoare singurătate mă învăluie. Mi se 
pare că trăiesc un vis urât şi trist. O nouă Sarmisegetuză. 

— E cumplit să fii singur pe planetă. i 

Mi se pare mie sau, poate, figura Bătrânului se înăsprește: 
— Nu, nu suntem singuri. Ca noi sunt încă mulți, pe tot 
globul. Şi dacă ar fi să rămânem singuri, nu avem dreptul să 
abandonăm lupta! 

Da, sigur, Bătrânul are şi sentimente omenești. Tace. Tac 
şi eu. Imaginea Lumii plină de cetăţi nesupuse stăpânilor din 
umbră nu poate fi acceptată de logica mea. E prea feudală. 
Sau, prea modernă, cine știe? Oricum, nu e din epoca mea, 
„epoca de aur“, cu mizeriile ei mărunte şi cu marea ei lipsă de 
speranţă, cu nimic concret la orizont şi cu multe vorbe, 
îngrozitor de multe vorbe goale. Toţi vorbesc, de la muncitor 
la ministru. Mult şi fără miez. 

-Ai un portmoneu? 

Am un portmoneu fin, din piele de căprioară. Mi l-a dăruit 
loana de ziua mea. Fata asta plină de ambiţii se zbate să facă 
din mine un perfect om al epocii, cu ceva bani, multe pile și 
eg mai puțină ruşine. Un tip cu căpăstrul pus direct pe creier. 
aa să reuşească, Mă pândeşte ca o felină, aşteptând un 

ment de slăbiciune din partea mea. Nu cred că-l va găsi, 


ar O las în pace. Are şi părti î ă 
i „ Are ŞI părți bune: în pat. e un adevărat 
Spectacol. PAI) j 


Scot portmoneul 


meşt şi i-l întind. Meticulos, cu gesturi de 


cugar, Bătrânul ing a t aee ati ALN 
gar, Bătrânul infige ceva în piede iioale. O bucăţică 

de metal, o parolă tăcută, imposibil de spart prin Mijloace 
parapsihologice. Verifică rezistenţa cu unghia. Rezistă. Pe 
câmpul maroniu se detaşează o floare de stâncă confecţionată 
dintr-un metal alb, probabil argint. Nimeni n-ar zice că nu 
fost dintotdeauna acolo. 

— Varain, te duci în iad. Sau, poate, într-un loc mult maj 
cumplit. 

Nu e prea încurajator dar cel puţin nu aruncă slogane, 
Nu-mi plac sloganele, îmi fac greață. Nu sunt pentru oamenii 
inteligenţi, ci pentru turme. 

— Prea multă protecţie nu-ţi putem asigura. Am aflat câte 
ceva despre schema de acțiune din Malta, dar nu-ţi putem 
garanta că nu vei împărtăși soarta celorlalți. 

Dau din cap înţelegător. Parcă trapeziştii sau parașutiștii 
au condiții mai sigure de muncă? De unde nu-i. numai 
Dumnezeu poate da. 

— Vei primi ajutor şi de la ceilalți din rezistență. Nu trebuie 
să te miri de nimic. Ai o bază mai solidă decât a celor dinaintea 
ta, dar nu o vei cunoaşte decât în situații excepționale. Situaţia 
operativă din Malta nu permite să ai în contact mai mult de 
doi oameni. Conform regulamentului, ar trebui să-ți cer con- 
simţământul pentru misiune. N-o fac. Îţi ordon: Varain pleci 
în Malta și afli ce au stabilit stăpânii din umbră pentru 
România! Aduci şi probe, cât mai multe probe! 

A făcut un efort teribil să țină acest discurs. E clar. Ni 
trebuie să cunosc prea multe, să nu am ce spune când mi-o! 
umbla bubulii prin creier. Mi se pare absolut normal. CIM 
mai este sigur de ceva în acest secol mizerabil, în care trădare 
aliaţilor sau prietenilor a devenit politică oficială de stat 
Curiozitatea înnăscută mă determină să-mi înfrâng retineril 
să sparg ceremonialul încredinţării misiunii informative- Di 

tot e să crăp; măcar să crăp deştept: 

_ În ipoteza că stăpânii din umbră ar putea cuprinde 
intreaga planetă, putem conta pe instaurarea păcii mondiale? 

Dacă Bătrânul ar putea avea reacții omenești, ar fi izbucnit. 
El rămâne însă cel dintotdeauna, inuman în tăcerea lui. Sau, 
poate, suprauman. Răspunde totuşi: | 

_ Pacea cui? Crezi că vor înceta experienţele pe popoarele 
mai mici şi mai slabe? De unde ştii că nu au hotărât să 
desființeze această țară? 

Bătrânul nu face niciodată crize de patriotism. Nu-i stă în 
fire. Imaginea unor umbre fără chip, umblând pe harta Lumii, 
ştergând şi trasând graniţe, după planuri numai de ele ştiute... 
Izbucnesc: 

- Sunt bubuli sau masoni? 

Bătrânul mă priveşte din nou. Să mă calmez. 

- Şi de una şi de alta. Şi alții. Cam tot ce au dat mai tare 
reţelele mondiale de putere. Ceilalţi, oficialii, sunt figuri de 
operetă. 

- Înseamnă că ştiţi cam ce au hotărât pentru România... 

Bătrânul pare adâncit în gânduri dar eu îl cunosc bine. 
Cântăreşte un răspuns exact, scurt şi clar. Laconic. 

- Ín linii mari, ştim. E bine să ştii şi tu. Vor face o nouă 
experiență pe noi. Încurcăm prea multe interese, infirmăm cam 
multe teorii, deranjăm oameni importanţi. Vor să ne facă 
„rentabili“. 
sie io ra cu totul nou în comportarea Bătrânului: sar- 
viitor i Nile din nou senzația că sunt aruncat în secolul 
Bătrân ju pul societății planetare şi al controlului mondial. 

ul nu glumeşte. 
Ea ip vrem să devenim „rentabili“, ce ne vor face? 
a priveşte stăruitor câteva clipe, pentru a-mi 

lega întreaga viață de răspunsul său: 
— Asta trebuie să afli tu, Varain. Şi cât mai repede. 
Nu mai e nimic de spus. Ordinul de misiune a fost dat. 


+++ 


Ne-am întors tăcuți la Octogon. Coada la carne era tot 
acolo, unde o lăsasem. Urmaşii Daciei şi ai Romei se sfâșiau 
între ei pentru o bucăţică de carne sau de salam cu soia. 
Politicienii țineau discursuri optimiste. O lume amorţită nu 
mai reacţiona decât la mirosul de mâncare. lar eu, căpitanul 
Petre Varain, trebuia să-mi risc viața pentru ca acest spectacol 
de bâlci să continue. 

Prin cărţile citite în adolescenţă, eroul pozitiv era cuprins 
de înălțătorul sentiment al dragostei de patrie. Exagerări. Patria 
mea se refugiase în legende și în zidurile vechii Moldove. 
atâtea câte mai stăteau în picioare. Ne conducea o şleahtă de 
pitici mici la suflet, care uitaseră de mult ce înseamnă patria, 
în numele căreia ne dădeau ordine. Nişte tribalezi străini de 
sentimentul unităţii şi dreptății naționale. lar noi nu puteam 
face nimic pentru a schimba această situaţie: bubulii ar fi 
profitat de conflictul intern pentru a pătrunde şi mai adânc în 
carnea țării. Obiceiuri de căpușe nesătule. 

Am început să calculez calm, profesional ce aveam de 
făcut pentru a supravieţui în această misiune. Trebuia să mă 
pregătesc serios. 

Capitolul 2 
PLOUA CU SPAIMĂ ȘI DURERE... 


Cine nu a trecut prin testele psihologice de verificare a 
spionilor nu ştie ce înseamnă să-ţi dezbraci sufletul. La prima 
întâlnire cu ele, te cuprinde instinctiv un sentiment de scârbă, 
căci nu-ți rămâne nici un colțișor din întreaga ființă nescotocit 
şi necălcat de bocancii soldăţeşti, cu ţinte grele, ai psihologilor. 
N-ai încotro, trebuie să spui şi țâța care ai supt-o de la mama 
ori culoarea primului biberon folosit, căci diabolicele capcane 
surprind cea mai mică ezitare, omisiune ori denaturare a 
adevărului. După ce te mai călești un pic, începi să le înţelegi 
rostul, deși greața la întâlnirea cu ele nu dispare total. 

Zile în şir, uneori nopți în şir, o armată de psihologi, 
înarmaţi cu tot felul de chestionare și instrumente, îți cântăresc 
trupul, creierul şi sufletul. Îți caută punctele de sprijin cu care 
să răstorni lumea celorlalți şi-ţi cârpesc armura umană moşte- 
nită de la părinți. Găurile din armura naturală sunt multe şi nu 
se cârpesc chiar atât de uşor. Sentimentele normale, pasiunile 
pe care orice ființă umană le încearcă în anumite situaţii. micile 
vicii scuzabile sunt tot atâtea porți prin care adversarul se poate 
infiltra către sufletul şi voința spionului, pentru a-l deturna de 
la misiune, pentru a-l învinge ori lichida. Da, pentru a-l lichida. 

căci există și servicii secrete care nu au renunțat la obiceiul 
barbar al lichidării adversarilor. 

Dresajul uman este mult mai greu decât cel chinologic 
deoarece omul este o ființă mult mai complicată decât câinele. 
Dacă nu te prăbuşeşti de la început, cum se întâmplă cu peste 
şaptezeci la sută din candidaţi, rişti să ajungi cineva, adică un 
individ pentru care nu mai există cale de întoarcere din jungla 
spionajului. Ajungi să nu mai ai emoții omenești, să priveşti 
surâzător la cel care se pregăteşte să te lichideze, să zâmbeşti 
calm când toată lumea urlă de spaimă, să nu te poți bucura de 
aproape nimic din Lume. De aici încolo, vei purta numai o 
vagă umbră din ceea ce ai fost cândva, câteva aparențe 
exterioare, căci interiorul tău a fost reconstruit cu grijă într-o 
mașină de cules informaţii şi de anihilat spionii din tabăra 
adversă. 

Acum, situaţia e de-a dreptul ieșită din comun iar cobaiul 
testelor sunt eu, căpitanul Petre Varain din Serviciul Operaţiuni 
Speciale al Octogonului Securității. 

De cinci zile şi cinci nopți, fără pauză, trecem din test în 
test. Deschid şi pentru psihologi o nouă eră, era superspionului 
care nu doarme, nu mănâncă şi nu se odihneşte mai mult deo 
sută de ore. Din când în când, mi se dă să beau un amestec de 
ciocolată lichidă, vitamine şi cofeină. Mintea funcționează 
înainte, probele se succed una după alta, în ritm infernal. 
Psihologii se schimbă la câteva ore, eu rămân pe loc. In å 
cincea zi, mă mai ţine în picioare numai orgoliul şi un oarecar? 
sentiment de satisfacție: Bătrânul face tot ce-i stă în putință 
pentru a mă feri de soarta predecesorilor mei. 

Cel mai inteligent om de pe planetă n-ar reuşi să dezleg 
de unul singur, fără calculator, tainele personalității căpitanu v 
Varain, cobaiul testelor. Întrebările, zeci de mii, se succ? 

ză, când în scris, când verbal, când abia şoptite, când urlate 
furie când pe vuiet de mare agitată ori pe fond de trafic 
> când însoțite de țipete inumane, de spaimă şi durere. 
pis și lasă liniştea și încep bizarele şiruri de informaţii, 
ua fără nici o legătură între ele, pe care trebuie să le con- 
firm ori să le infirm, după cum simt şi gândesc: | 
«Îmi plac femeile înalte», sună testul. «Da/Nu». Sigur 
că-mi plac. Da! «Mai cumplit decât moartea este...» Ce să fie 
scumpilor? Pierderea demnității umane. Asta şi scriu. «Dacă 
n-aş fi ce sunt, aş dori să devin...» Ziarist, nene, să nu se mai 
joace alții cu viața mea; daca am chef mi-o fac singur. «Tănia 
poporului nostru constă în...» Să credeţi voi, garizilor, că în 
„temelia de granit“ a sloganelor voastre! Eu scriu ce cred: în 
întoarcerea la rădăcina străbună. «Când eram mic, chinuiam 
animalele. Da/Nu.» Nu, stimabililor, tânărul kamikaze pe care 
îl pregătiți pentru lansare în tabăra adversă nu are fire de killer. 
În copilărie, culegea căţeii de pripas şi pisicile orfane de pe 
maidane. «Dintre toate băuturile, cea mai bună este...» Apa, 
copii ai durerii, căci de ani de zile n-am pus o picătură de 
trăscău în gură. Știu eu de ce. 
Testele Şi întrebările continuă, continuă, continuă... 
«In societatea noastră, factorul politic joacă un rol de...» 
Ar trebui să mint, să scriu sloganul de la partid, dar nu ține: 
psihologii vor descoperi rapid minciuna, cu altă capcană, 
ascunsă între sute de întrebări. 
noi ile grangurii de la partid ştiu cam ce poame suntem 
exploatator ip. să mă țină minte: narcotizant și 
Chesa cata idea aspirațiilor şi speranțelor maselor. 
Dacă aici ; 1lă în orice timp şi în orice loc de pe planetă. 
„tratative“ cu Sania place cum gândesc, să meargă ei la 
ulii. «Dintre toate armele cea mai sigură 


vite 

este...» Aha, vreți să-mi dați un arsenal, să mă joc de-a Rambo 
prin Malta? S-o credeți voi că ține cu Varain! Armele mele 
sunt inteligența, intuiţia și credința fermă că nu pot fi învins 
de către un muritor. 

Se schimbă viteza de testare. A venit Bătrânul, tăcut ca 
de obicei, să asiste la proba de foc a ucenicului. Sunt legat de 
scaun, cu electrozi pe tot corpul, cu capul imobilizat pentru a 
nu putea privi în jur. Câţiva psihologi urmăresc cu atenţie tot 
felul de cadrane, pe care se mişcă ace indicatoare. Fiecare 
pândeşte câte un organ din interiorul meu, să vadă cât de oțelit 
este, ce găuri mai are. Pentru a simţi din plin succesul ori 
ratarea, mi se aduce în față un cadran albastru, pe care se mişcă 
un singur ac indicator, de culoare albă. Mi se explică faptul că 
orice mişcare a acestuia înseamnă o bilă neagră pentru mine. 
Începem: 

— Căpitan Varain! 

Tac. Acul nu se mişcă. 

— Eşti căpitanul Varain din Serviciul Operaţiuni Speciale 
al Octogonului! 

Acul rămâne neclintit. 

— Şeful tău este generalul Radu Boureanu! 

Acul a încremenit în poziţia zero. În faţa mea, un bărbat 
mascat, înarmat cu o mitralieră uşoară, armează, introducând 
glonţ pe țeavă: 

— Mai ai zece secunde de viață. Vorbeşte! Ultima dorință! 

Tac și acul rămâne cuminte pe loc. Primesc o lovitură 
zdravănă în moalele capului şi leşin. Mă trezesc cu o înțepătură 
în spate. Testul începe să devină foarte veridic. 

Psihologii aduc ceva pe un căruț medical. Ceva învăluit 
în cearceafuri albe, de spital. Când ajung în zona mea de 
vizibilitate, trag încet, încet, chinuitor de încet, cearceafurile. 

privirea mi se opreşte pe un cadavru, un bărbat cam de vârsta 
mea, cu ochii scoşi, probabil de un sadic. 

Apoi, la fel de încet, psihologii instalează în faţa mea o 
maşină infernală, un dispozitiv cu două ţepuşe înroşite de o 
rezistenţă electrică, mişcate de un mecanism de ceas. Mă 
privesc atent, să-mi spioneze reacțiile, apoi pornesc maşinăria 
infernală. Aceasta începe să înainteze lent, exact către ochii 
mei. Zâmbesc calm: chestie veche, de pe timpul Inchiziției. 
„Fecioara de fier“ va fi oprită cu siguranţă înainte de a-mi 
arde ochii. Număr calm și apreciez cam când o vor opri. Peste 
treizeci de secunde, peste douăzeci, peste zece... Mașinăria 
înaintează lent, criminal. N-au oprit-o! Ceva neprevăzut? 
Oare? Psihologul din fața mea pleacă să răspundă la un telefon 
care sună în camera alăturată. Ar fi trebuit să oprească mai 
întâi... Ăştia sunt nebuni?! Panica încercă să mă cuprindă. 
Imaginea tânărului cu ochii scoşi, cu găuri negre, oribile în 
loc de ochi... 

Psihologul întârzie, țepușele înaintează, le simt dogoarea. 
Ochii îmi lăcrimează. Ăştia sunt nebuni?! Nu scot însă nici 
un scâncet, n-ar avea nici un rost. Cu toată puterea subcon- 
ştientului meu, imaginez o placă de oțel pe care o arunc în 
fața țepușelor. Aud distinct un pocnet şi drăcia se opreşte la 
câțiva milimetri de fața mea. Miroase a ars. Psihologii discută 
între ei despre tipul care a ars calculatorul. Bănuiesc că e vorba 
despre mine şi mă relaxez. Până scornesc ei altceva, voi dormi. 
Mi-e groaznic de somn. 

Sunt trezit cu o lovitură în cap. Ăştia au o obsesie cu țeasta 
mea. M-au prins din somn. Acul indicator s-a mișcat puţin. 
Morala: Varain să nu dormi când alții sunt treji, căci vor profita 
de ocazie, să-ți facă bubiţă la cap! Am prins lecţia. Urmează 
tot tacâmul mafiot de tortură: înțepături, arsuri, smulsul părului 

cu penseta, urlete, lovituri vicioase în mărul lui Adam sau 
între picioare. Nu le dau funcţionarilor psihologi nici o 
satisfacţie. Mi-am fixat gândurile şi imaginaţia pe marea mea 
calmă și retrăiesc visele primei tinereţi. Sunt în altă lume decât 
aceea în care acţionează ei. Durerea nu mă poate atinge. Nici 
frica, nici reacțiile omeneşti de apărare. O încasez răbdător, 
meticulos, fără să crâcnesc. 


000 


Se schimbă echipa. Vin specialiştii în tortură psihică. 
Sentimentul de neplăcere mi se accentuează. Ăștia au obiceiuri 
de vită cazonă: aruncă cu rahat în tot ce are omul mai sfânt. O 
fac sistematic, cu un sadism rar întâlnit. Chiar cu plăcere. Mă 
liniştesc, autosugestionându-mă că nu o fac din plăcere, ci 
conform unui calcul bine dozat, menit să nu mă distrugă 
total, dar nici să nu-mi dea prea mari şanse. Voi rezista. 

— Eşti un limbric! 

Nemernicii! Au aflat din celelalte teste că nu-mi plac 
limbricii şi mă plesnesc fără milă. Îi trimit în gând la origini 
şi-mi fixez gândul pe o mare fără valuri. O mare calmă, liniş- 
tită, ca un suflet de spion. 

- Maică-ta e o curvă! 

Săraca mama! Nici pe ea n-au iertat-o monștrii. Au aflat 
că îmi divinizez mama şi n-au scăpat prilejul să mă croiască 
în această zonă de slăbiciune. Trebuie să rezist. Le-o voi plăt 
ulterior. Gândul pe marea calmă şi privirea pe acul indicato! 
care îmi spionează reacțiile. 

O ținem așa preţ de vreo jumătate de oră. Simt cum, de 14 
o insultă la o ameninţare, de la o oribilitate la alta şi mai mare: 
imaginea mării liniştite se diluează mereu şi scade în 
intensitate, semn că limita de rezistență se reduce mereu. Nu 

pot ceda, nu am voie să cedez în fața acestor funcţionari care 
nu au trăit niciodată frigul, întunericul şi mizeria câmpului de 
confruntare informativă! Cu toată energia subconştientului, 
aduc între mine și haita de torționari imaginea crestelor sure, 
de sub care se trage neamul meu de răzeși codreni. E bine. Un 
nou zăngănit. S-a stricat morişca de spionat spioni. Am pauză. 
Aș dormi. Nu-i voie! Nuuuu! Vin ăia şi-mi fac bubiţă la cap. 

Pauza nu durează mult. O luăm de la capăt, cu tot tacâmul. 
Urlete şi țipete bestiale, amenințări, insulte. Nu reacționez. În 
fața ochilor mei stă fermă şi puternică imaginea munţilor 
Moldovei, munții neamului meu. Simt un început de triumf, 
mă relaxez puţin şi aceasta le oferă şansa unei lovituri 
neaşteptate: 

— Strămoșii tăi au fost nişte nemernici! 

Acul s-a mișcat puţin spre dreapta. Mă încordez, revin, 
dar şmecherii au marcat. Lecţia e simplă: Varain, să nu lași 
niciodată garda jos! 

- Poporul tău este sălbatic şi laş! 

Mă încordez în zadar. Acul s-a mişcat către dreapta. Doi 
la zero pentru ei. Învață, Varain, învaţă, căci bubulii sunt şi 
mai perverşi! Ce să fac? Învăţ. Cineva trebuie să le dea o 
lecţie şi bubulilor. Continuăm şi acul stă pe loc minute în şir. 
Mai am încă şanse: cu două bile negre se trece examenul, cu 
trei se cade. M-am liniştit. Gândul şi imaginaţia mi s-au fixat 
pe crestele sure şi stau acolo neclintite. Între mine şi psihologi 
S-a interpus o lume necunoscută lor. Aşa credeam eu. 

- N-ai Dumnezeu, nici credință! 

Acul se mișcă puţin la dreapta, revine uşor, apoi urcă din 
Nou. Am căzut la examen. 

Bătrânul face un semn din cap şi psihologii încep să-și 
strângă sculele. Nu pot privi către şeful Octogonului: i-am 

înşelat speranţele. Mă las condus ca un copil în garsoniera de 
lângă laboratorul de testare şi cad în pat ca un animal. N-am 
dormit de cinci ziie şi cinci nopți. Zac întins câteva secunde, 
apoi ceva mai puternic decât voința omului învins de tehnică 
şi de nesomn se răzvrăteşte în mine: Sunt OM şi nu m-am 
spălat de cinci zile. Mă ridic anevoie, fac un duş, mă usuc şi 
mă întind gol-goluţ în pat. Acum am dreptul să dorm. 


00. 


Când mă trezesc, e noapte. Nu ştiu cât am dormit. Pe 
fotoliu, lângă veioza aprinsă, Costin, secretarul Bătrânului, 
citeşte o carte. Cu moaca lui de oltean şiret, l-ai crede mai 
degrabă un precupeț decât un spion de talie mondială. Bine 
dresat şi ăsta, ca toţi cei care trăiesc pe lângă Bătrân. 

- Îmbracă-te! Te așteaptă comandantul. 

Mă spăl şi mă echipez rapid, căutând să ghicesc ce va 
urma. Somnul mi-a prins bine, am început să raționez ceva 
mai lucid. E drept, raționez după legile Octogonului şi nu după 
cele omenești. Bătrânul mi-a încredinţat, totuşi, misiunea. E 
greu de admis că-şi va schimba hotărârea. Și mai am un argu- 
ment solid, beton armat: Malta e formată din două insule 
înconjurate complet de mare, iar eu sunt singurul marinar din 
tot Octogonul. Cel puţin, după câte cunosc eu... 

Bătrânul e singur. Pe masa-i de lucru, un dosar voluminos. 
Vreo trei sute de pagini, apreciez eu. Dosarul meu, rezultatul 
testului. Pe copertă nu e scris nimic. Nu am nici un indiciu 
pentru a-mi pregăti o argumentație. Raportez regulamentar 
sosirea şi iau loc sub privirea gânditoare a Bătrânului. 

— E dosarul tău. 

Vorbeşte. E bine, înseamnă că se mai poate face ceva. 

— Varain, eşti un mistic! 

Tresar. Asta nu seamănă cu mine. Nici cu Bătrânul. E lecţia 
de ateism a unui politruc analfabet. Nu răspund, nu am ce: 
testele nu mint. 

— Ai cultul străbunilor şi al divinității supreme, unice. Asta 
nu se mai poate schimba, cel puţin în timpul pe care îl avem 
la dispoziţie. 

Asta a mai rămas de schimbat în mine. Săracii mei părinţi, 
pe cine au adus pe lume? Pe fiul lor, Petrică, ori pe superspionul 
de talie mondială Varain? 

— Specialiştii apreciază că pe această bază se poate construi 
o structură foarte rezistentă. Să-i credem pe specialişti şi... să 
credem în Dumnezeu. 

M-a lăsat mut, fără replică. Mă priveşte calm. A spus tot 
ce avea de spus. Mă ridic, salut regulamentar şi ies. Ceasul 
din anticameră arată miezul nopţii. Al doisprezecelea ceas. 
Mă duc acasă pe jos, să văd pomi goi şi beţivi disperaţi. Să 
văd tramvaie murdare şi oameni trişti. Să văd orice care nu 
arată a laborator de testare psihologică. 


000 


Elicopterul zbârnâie şi trepidează îngrozitor. De unde or 
fi născocit unii comparaţia «un elicopter bâzâia ca un bondan»? 
Aşezat pe scaunul din spatele pilotului, trag cu ochiul la Bătrân. 
Aştept un semn, o vorbă, o explicaţie, să înțeleg unde mergem 
şi în ce scop. Mari speranţe nu am. Nu e stilul Bătrânului să 
vorbească în prezenţa a doi oameni. Cu atât mai puţin în 
Prezenţa unui străin — pilotul. După calculele mele, am trecut 
munții pe Valea Prahovei, căci am văzut Crucea Caraimanului. 
Zburăm paralel cu munţii Moldovei, cam în zona Vatra Domei 
sau... Gânduri cu vagi tendinţe sentimentale încearcă să mi se 
turişeze în creier. Amintiri din adolescenţa mea, petrecută în 

munți, se insinuează, cerând dreptul la viaţă. 

Decuplarea! Aceasta e indicația psihologilor: nici un sen- 
timent, nici o slăbiciune omenească! În breaslă, sentimentele 
ucid. Decuplarea! Gândul pe nemărginitul luciu de apă, pe 
marea liniştită! Cuminte, gândul se aşează pe luciul de apă 
clară, fără valuri, fără pescăruși. O mare singură și calmă ca 
un suflet de yoghin autentic. 

Trecem la câţiva kilometri de un sat ireal. Vreo douăzeci 
de căsuțe pictate şcolăreşte pe o pajişte gălbuie. Câţiva copaci 
desfrunziţi, cu crengile îndreptate implorator către cerul 
întunecat străjuiesc drumul către sat. E toamnă târzie în munţi 
şi în oameni.... 

Bătrânul face semn de aterizare și pilotul execută mișcarea 
fără vorbă. Dacă Bătrânul ar fi ajuns dresorul acestui popor 
bolnav de foame şi minciună, ne-ar fi făcut pe toți oameni. 
Am fi însemnat şi noi ceva în lumea asta bezmetică de la 
sfârşit de mileniu. Ceva de care bubulii şi stăpânii din umbră 
să se teamă. Ceva pe care n-ar fi avut curajul să facă experienţe 
de „rentabilizare“. 

Aparatul înțepeneșşte la poalele unei pădurici de aluni, sub 
un masiv calcaros, drept, ca tăiat din fierăstrău. Bătrânul 
porneşte înainte, fără a-mi spune un cuvânt. Îl urmez, e sigur 
de asta. Presupun că trebuie să ajungem la o bază secretă 
de-a Octogonului, pentru noi teste şi instrucțiuni. Urcăm 
aproape două ore prin grohotiş şi stânci căzute. Tot mai pieptiş. 
fără echipament, fără instrumente. Se vede că Bătrânul 
cunoaşte bine drumul, căci nu şovăie nici o clipă. Deasupra. 
aproape de cer, se profilează un masiv neguros, probabil ţinta 
călătoriei noastre. Calculez cam ce legătură poate fi între Malta 
şi munţii noştri. O relaţie trebuie să existe: Bătrânul nu 
cheltuieşte niciodată o singură calorie în zadar. Viaţa din ocnă 


QUINTA SPARTĂ 29 


l-a învăţat să facă economie de vorbe şi energie. 

La baza stâncilor, facem un popas. E linişte și pace. 
Suntem doi turişti, poate tată şi fiu, care se relaxează în singură- 
tatea munților. Lumea Octogonului este, probabil, o creaţie a 
minţii mele. Bătrânul sparge tăcerea şi lumea Octogonului 
devine foarte reală: 

— Varain, la ce te gândești? 

— La o legendă. Una foarte veche. 

— O ascult! 

Un ordin laconic. Ar fi trebuit să spună: Vreau să o aud! 
Spune-o! Te ascult. Dacă are fi făcut aşa, n-ar mai fi fost 
Bătrânul. Incep povestea: 

- Într-o haită de lupi suri, s-a născut un lup alb. Era 
puternic şi cutezător. Aducea cea mai bogată pradă pentru haita 
sa. Şi, totuşi, nu era iubit pentru că era....diferit. Intr-o noapte, 
când lupul alb dormea ostenit, întreaga haită a sărit să-l sfâşie. 
Mușcau cu furie dementă, să distrugă acest unicat al naturii. 
Căzut în genunchi, lupul alb nu înțelegea: propria-i haită? De 
ce? Viaţa se scurgea din el toată, toată... Încă o clipă şi ar fi 
păşit marele prag către moarte. Propria-i haită? De ce? De 
ceeeee?..... 

— O reacţie a subconștientului, ca un fulger stelar: ideea 
extremei sale originalităţi! Pătruns de o forță supranaturală, 
lupul alb s-a ridicat! A sfâşiat!! A distrus!!! A învins!!! De 
atunci, lupul alb nu mai trăieşte în haită şi... nu doarme 
niciodată... 

Bătrânul privește departe, gândind la ceva numai de el 
ştiut. În această țară, organizatorii de ceremonialuri fastuoase 
au ascuns cu mare grijă povestea lupului sacru. N-a fost, însă. 
intrus cățărat tâlhăreşte la putere care, în singurătatea nopților 
sale, să nu tremure la ideea că legenda lupului alb e adevărată. 

foarte adevărată. Continui: 

- De atunci, Lupul Alb cu ochi luminoşi străjuieşte din 
stema spiritului nostru la respectarea legilor strămoşeşti. De 
veți găsi vreodată oameni morți în somn, cu privirea ațintită 
către înalturi şi figura crispată de groază, să ştiţi că au fost 
sfâşiaţi de Lupul Alb. 

Bătrânul îşi întoarce privirea către mine: 

— Bine, Varain! Testele nu au minţit. 

Mai urcăm câteva minute, ajungând în fața unui perete 
drept. De aici încolo nu mai putem urca fără echipament. Se 
pare că nici nu va trebui să urcăm, căci Bătrânul strigă de 
două ori, cu vocea-i sonoră, aspră: 

— Demian! Demian! 

O imensă placă de rocă, atașată natural de masivul stâncos, 
se mişcă lin, descoperind o intrare către adâncuri. Lumea 
Octogonului este foarte reală, gândesc eu. Și foarte prezentă. 
O bază a Bătrânului în munţii Moldovei. Rațiunea mea 
pendulează între Ali Baba, Monte Cristo şi perversitatea 
testelor de lansare în tabăra inamică. Intuiesc că e vorba de un 
nou test și devin foarte vigilent. Sunt hotărât să-l trec cu orice 
preț. Eu trebuie să ajung în Malta, să fur secretele bubulilor! 
Eu, nu altul! O hotărâre supraumană pune stăpânire pe mine. 
Voi învinge! 

Un bătrân adevărat, îmbrăcat țărăneşte, păşeşte peste 
pragul grotei. 

Începe circul, gândesc eu. Pândeşte actorul, Varain! Vezi 
când alunecă pe lângă rol şi plachează-l! Malta e în mâinile 
tale. Nu trebuic să o scapi! 

Nici Demian nu pare să fie vreun guraliv. Ori vreun 
curios. Constată cu voce egală: 

— Ai venit. 

Bătrânul, adică, a venit. Eu nu contez la numărătoare. Îşi 
strâng mâinile şi se privesc în ochi. Îi studiez cu interes. Dacă 
nu mă înșel, căci şi spionii se înșeală uneori, se apropie bine 
de suta de ani şi e deprins cu viața de munte, dar nu e țăran. 
Mâinile fine, îngrijite, trădează pe cel care nu-şi câştigă pâinea 
cu brațele. Încerc să ghicesc ce ar putea fi dar nu reuşesc. 

— El e Varain. Trebuie să știe. 

Încep să exist, ba încă trebuie să aflu ceva, ceva ce n-am 
ştiut înainte. Demian se întoarce agale către mine, mă cântă- 
reşte câteva clipe, apoi îmi întinde mâna dreaptă, în timp ce 
stânga se lasă protector pe umărul meu: 

— Dacă trebuie, va ști. 

Vorbeşte egal, fără inflexiuni umane, cam ca tipii din 
breasla noastră. 

O umbră de accent străin mă face să bănuiesc că e venit 
de dincolo, din lumea care își zice liberă, deşi poartă destule 
lanţuri asemănătoare celor socialiste. În branşă, am văzut multe 
chestii care ar face marț cel mai tare film de spionaj dar spion 
bătrân de un secol încă nu. Ce să-i faci? Înveţi mereu, chiar şi 
când te cheamă Varain. 

Gândurile au început să alunece către domenii interzise 
de misiunea mea. Mă încordez, mă concentrez. Trebuie să 
gândesc pe terenul meu. 

Intrăm în peşteră, la fel de tăcuţi şi gravi. În vremurile 
bune, Bătrânul şi amicii săi ar fi putut fonda aici o mănăstire, 
gândesc eu. 

— Da, am fi putut ridica o mănăstire la lumină, confirmă 
Demian cu voce tare. 

Hait! Alertă de gradul U-Zero! Omul nostru citeşte 
gândurile. Mare e imperiul comandantului meu! Mă simt ca 
un om gol-puşcă, căzut într-o piaţă publică, plină de lume. 

Testele psihologice au fost fleacuri, acum începe greul. Trebuie 
să înving, să găsesc calea de a-mi masca gândurile. Demian 
râde încet, râde omeneşte. E om, raţionez eu cu viteză. Cum 
se poate masca gândul că e om? Acoperindu-l cu alt gând 
care, la rându-i, să fie acoperit cu alt gând.... Totul trebuie să 
se desfăşoare cu viteza fulgerului, pe teme variate, mult 
depărtate de gândul ce trebuie ascuns, astfel că „receptorul“ 
să primească un amalgam încâlcit de gânduri, imposibil de 
descifrat. 

— Ai gândit bine, confirmă Damian. Aceasta este calea. 

Mă întorc repede către Bătrân, să primesc un ordin, o 
indicație cât de mică. Mă comport ca un copil care caută 
ajutor, realizez eu, şi mă controlez. Bătrânul priveşte scena 
cu o umbră de interes. lată că poate avea şi sentimente umane. 

- Nu eşti un copil, intervine cititorul de gânduri. Radu 
este unul dintre stâlpii pe care trebuie să te spnjini. 

E clar. Aici avem de a face cu imperativul trebuie. Foarte 
probabil, orice mişcare în afara acestuia înseamnă pierzanie 
sau moarte. Judecată de spion: necesitatea absolută a supra- 
viețuirii, înainte de orice. 

- Da, pentru anumiţi oameni, există numai lucruri care 
trebuiesc făcute și lucruri interzise. Îmi pare rău, dar faci parte 
din această categorie de oameni. 

Cuvintele lui Demian mă uimesc. E clar, nu e actor, ci un 
fel de superspion, capabil să citească gândurile. Situaţia sa nu 
se prea potriveşte cu decorul sălbatic din jur, dar trebuie să 
existe şi pentru asta o explicaţie logică. 

Demian nu-mi răspunde la acest gând. Deschide o ușă de 
stejar masiv, cioplit în daltă şi pătrundem într-o cameră largă. 
luminată natural. 

Printr-o fantă situată sub o comişă zăresc un colt de cer 

cenușiu. Mobilierul surprinde prin simplitatea extremă. Din 
partea unui om care ajunsese să citească gândurile. mă 
aşteptam la mai mult, dar se vede că Demian trăieşte după 
alte reguli decât noi. Câteva rafturi cu cărți groase se înşiruie 
de-a lungul pereţilor. Două mese cioplite grosolan, din blăni 
de stejar, ocupă mijlocul camerei, împreună cu două scaune 
de aceeași origine. Într-un colţ, o laiță acoperită cu o țesătură 
de lână țărănească și o ladă ferecată. În celălalt colţ, pe un 
butuc, un vas de pământ ars şi două ulcele, probabil pentru 
apă. 

Ceva îmi atrage, totuşi, atenția. La una din mese, un 
băiețandru de vreo paisprezece ani, cu câteva cărți în față, 
scrie ceva pe un caiet obişnuit, şcolăresc. Nu s-a ridicat la 
intrarea noastră. Nu, în mod sigur, aici nu e o tabără de spionaj. 
Absolut sigur! Copiii nu au pătruns încă în breasla noastră. 
Sper să nu ajungă niciodată. Nu e o speranță tocmai solidă: 
trăim într-o lume în care orice ticăloşie e posibilă. 

Am început să mă lămuresc, după logica mea. Un bătrân 
schivnic cu puteri paranormale urma să-l testeze şi să-l inițieze 
pe spionul Varain în arta citirii gândurilor. O încredere fantas- 
tică a prins a mă învălui: voi dobândi cea mai temută armă 
din breasla noastră — puterea de a citi gândurile. 

- Nu vei ajunge acolo, Varain. Dumnezeul strămoșilor 
noştri nu ţi-a dat această putere şi ceea ce Zamolxe nu a dat 
nu se poate dobândi. 

Demian înțelege să fie deschis și direct. Într-un fel, e mai 
bine. Speranţa fără bază te poate duce deseori la pierzanie. 
Trebuie să mă mulțumesc numai cu ce am aflat deja, cu antido- 
tul la tehnica de citit gândurile. Cel puţin nu voi putea fi citit. 
dacă nu voi putea afla din timp ce gândesc adversarii. 

-~ Vei afla încă multe, grăieşte Demian, privind către 

băiețandru. Acesta se ridică şi părăseşte fără vorbă încăperea, 
trecând printr-o uşă laterală, mascată în stâncă. Deci, mai există 
cel puţin o cameră în acest ciudat sanctuar. 

— Da, mai există câteva camere, confirmă Demian. Te afli 
într-o casă locuită neîntrerupt, timp de mai mult de o mie de 
ani. 


0.0 


Omul acesta e mult prea cult pentru un țăran de munte şi 
treaba nu prea arată a test. Îmi amintesc de misticismul de 
care am fost acuzat şi-mi propun să fiu cât se poate de rațional. 
Gândesc: un om deosebit de inteligent şi cult s-a retras în 
munţi, cu întreaga sa bibliotecă, fie pentru a crea ceva ieşit 
din comun, fie îngreţoşat de nimicnicia omenească, de turma 
care sfâşie înainte de a judeca. Lipsit de spirit gregar şi înzestrat 
cu puteri paranormale, a descoperit acest fenomen deosebit, 
cititul gândurilor. Bătrânul a aflat cumva de el, i-a intrat în 
graţii iar acum i-a adus ucenicul la şcoală. Simplu. Perfecțiunea 
este întotdeauna simplă dar foarte greu de atins. Cam cât o 
dura, oare, școala? 

- Puțin, foarte puţin, îmi răspunde Demian. 

Buzele nu i s-au mişcat, vocea nu i s-a auzit sonor, în ure- 
che. Cunosc acest fenomen deoarece l-am studiat în Octogon. 
Încep să înţeleg câte ceva din secretele Bătrânului. O ipoteză 
fantastică îmi luminează mintea: sute de agenţi ai Bătrânului, 
infiltraţi în zeci de tabere bubule, comunică cu şeful de rețea 
prin telepatie. De aceea, Bătrânul e tăcut şi singuratic: discută 
mereu cu cei infiltraţi în taberele adverse. Fantastic dar, foarte 
probabil, real. Îl privesc cum asistă la dialogul tăcut dintre 
mine și Demian. Intervine numai cu privirea: Să crezi, să crezi 
tot, fără şovăire, Varain! 


QUINTA SPARTĂ 35 


Testul de misticism, concluzionez cu. Să cad din nou?! 
Mă hotărăsc să rămân rațional până la capăt, căutând explicaţia 
ştiinţifică pentru fiecare minune în parte. Voi trece şi acest 
test! Trebuie! În acțiunea Malta '89 a început numărătoarea 
inversă. 

- Nu e vorba de nici o încercare, intervine Demian. Aici, 
numai aici, vei afla ceva foarte important. Ceva care nu se 
poate afla în alt loc şi pe care nu ai dreptul să-l dezvălui 
nimănui. 

Imi cade fisa. Accentul din glasul lui Demian este arhaic. 
Când transmite gândul direct, fără vorbe, nu-l poți depista, 
dar când vorbeşte... Asta e! Lipsesc neologismele. Probabil, 
s-a refugiat de mulți ani în stâncă. 

- Ai dreptate, Varain, îmi confirmă el gândul. Am venit 
aici cu mulţi ani în urmă, când tu nu erai născut. lar înaintea 
mea, au fost zeci de oameni ca mine care, unul după altul. au 
făcut acelaşi lucru. În cărţile pe care le vezi, scrise de ei, vei 
găsi istoria adevărată a acestor locuri şi a acestor oameni. 
Fiecare îşi scrie cărţile, creşte un urmaş, apoi pleacă în Marea 
Taină şi nimic nu se pierde. Totul e aici, în aceste cărţi, începute 
încă din vremea barbarilor. 

Cultul străbunilor, gândesc. Testul de întărire a cultului. 
O dorință simplă, omenească, de a şti neapărat ce conţin acele 
cărți mă cuprinde irezistibil. Îmi dau seama că s-a acţionat 
asupra mea pentru a mi se trezi această dorinţă, pentru a mi se 
deschide sufletul către ceea ce urmează şi mă zbat să rămân 
raţional, să nu fiu păcălit din nou. Acesta este însă imperiul 
necesității şi porunca trebuie îmi inundă întreaga fiinţă. 
Trebuie! 

- Da, trebuie! Neapărat! Cărţile sunt multe dar avem timp 
Pentru toate. Dă-mi mâna! 

Mâna lui Demian, fină şi rece, induce linişte. Mă 
conduce la primul raft din stânga, atinge prima carte şi se 
produce un fenomen curios, total necunoscut mie. Prin fata 
ochilor mei, se derulează, cu viteză fantastică, imagini. În 
urechi îmi sună o voce calmă. liniştitoare, asemănătoare cu 
cea a lui Demian. Raţionez totuşi: trebuie să fie o metodă 
paranormală de transmitere a unor cunoştinţe, printr-un 
medium uman, Demian, care cunoaşte la perfecție conţinutul 
cărților. Altă explicaţie logică nu pot găsi. 

Imagini, imagini, imagini... Cetatea în flăcări, bărbaţi 
însângeraţi, oşteni în zale, cărări de munte, femei, copii și 
vocea, ca un sonor de film. Viteza de transmitere e prea mare. 
nu am timp să rețin nimic. Se pare că asta nu contează. Demian 
urmăreşte altceva decât înregistrarea rațională. Un singur 
lucru, total neașteptat, mă face să tresar, să rețin exact. Ceva 
cu totul ieşit din comun: versuri. 


Ploua cu spaimă şi durere 
Peste cetatea mea învinsă, 
Cădeau bărbaţii, în tăcere, 
Murea un zeu cu tâmpla ninsă. 
Ardeau străbunele altare... 


Versuri, versuri moderne. Orfeu şi tracii? Versificaţia”! 
Cine, oare, a versificat căderea Sarmisegetuzei? 

A doua carte. Drumuri prin munţi, râuri şi căsuțe de lemn. 
templul din stâncă, bărbaţi. femei, copii. Nu seamănă cu istoria 
pe care am învăţat-o eu. Înregistrez automat, fără să reuşesc 4 
înţelege cât de cât ce se urmăreşte cu aceste imagini. Posibil 
ca testele să fi relevat disponibilitatea mea pentru versuri. În 
mod sigur. reținem mai bine ceea ce ne place. ce rimeuză ori 

are ritm muzical. Dar, în ce scop? Urmează să aflu. 

Bătrânul mă studiază intens, cu o privire grea, de hipnoti- 
zator. Să crezi, să crezi neapărat! Să crezi totul! Rațiunea mea, 
călită în mii de teste şi conştientă de capcanele acestora, nu se 
lasă învinsă. Gândesc: E o metodă rapidă, paranormală, de 
transmitere a cunoştinţelor şi sentimentelor. Trebuie să 
stabilesc suportul ştiinţific al acestei metode! Trebuie! Se pare 
că acest lucru nu trebuie făcut, căci imaginile şi vocea blândă, 
monotonă, sunt mai puternice decât mine: mă învăluie, mă 
înving, mă fac să renunţ la ideea de împotrivire. Trecem ca în 
transă, de la o carte la alta. Înmagazinez, nu ştiu ce informaţii 
dar nu mai are importanță. Aceasta e Credinta... O licărire de 
rațiune îmi comunică faptul că vocea nu e percepută cu 
urechea, ci în alt mod, necunoscut de mine. 


0. 


Operaţiunea de transmitere a conţinutului cărților durează 
aproape de două ore. Mă simt uşor amețit, ca după o băutură 
tare, însă fac încă eforturi de a mă menţine în starea rațională, 
specifică spionului. În mare, am găsit explicaţia: un om 
înzestrat cu puteri paranormale, Demian, transmite prin con- 
tact direct, în mod concentrat şi cu viteză mare, informaţiile 
cuprinse în cărțile pe care le-a citit de zeci de ori. Ceea ce 
receptez eu e versiunea lui Demian cu privire la conţinutul 
cărților, sunt imaginile, înțelegerea şi simţirea sa. Metoda, uşor 
deformată şi tehnicizată. se foloseşte de zeci de ani în spionaj. 
Informaţiile se înregistrează de către agent (ori trădător!) pe 
bandă magnetică, la viteză normală. Ulterior. se compactează 
la viteză foarte mare şi se emit în eter, către centrala de spionaj 
ori rezidentul zonal. Receptorii nu au decât să le înregistreze 
ȘI să le asculte la viteză micşorată de câteva zeci de ori. Mesajul 

blitz e aproape imposibil de interceptat de către contraspionajul 
advers, datorită timpului foarte scurt de emisie — câteva 
secunde. Ceea ce se poate din punct de vedere tehnic, se poate, 
în mod sigur, şi prin folosirea paranormalilor; organismul 
uman este mult mai bine echipat decât orice calculator. 


000 


Despărțirea de Demian a fost la fel de lipsită de ceremonie 
ca şi sosirea. În faţa peşterii, ne-a strâns mâinile, întâi 
Bătrânului, apoi mie. A murmurat ceva într-o limbă necunos- 
cută, probabil o binecuvântare ori o urare, apoi a dispărut după 
stânca sa. 

Am început să coborâm. Către vest, se iveşte Soarele. 
Pădurea e liniştită şi, mi se pare mie, primitoare. Undeva, în 
spate, a rămas o lume ciudată, dotată cu un calculator de o 
formă mai deosebită. Trebuie să discut cu Bătrânul. E cel mai 
bun prilej pe care l-am avut vreodată. 

— Tovarăşe general, la ce vor servi datele înmagazinate în 
creierul meu? 

Bătrânul se opreşte un moment, apoi continuă să păşească 
pe marginea prăpastiei. În fine, răspunde: 

— Nu ţi s-a înmagazinat nimic în conştient. Imaginile și 
sunetele implantate adânc în subconștientul tău te vor ajuta 
să păsești instinctiv cele mai bune soluţii de supravieţuire. În 
situaţii disperate, nu va trebui să faci nici cel mai mic efort de 
gândire: structura psihoinformativă din subconștient îţi va oferi 
prompt cele mai bune reacții posibile. 

Destul pentru moment. Trebuia să-l las pe Bătrân cu 
gândurile lui. Explicaţia e interesantă şi logică. La apariția 
unei stări de pericol, milioanele de informaţii implementate 
în subconştient vor fi scrutate şi selecționate, funcţie de gradu! 

lor de utilitate la elaborarea deciziei de supravieţuire. Când 
ai la dispoziţie o astfel de armă, începi să te simţi ceva mai 
sigur. 

- Cam stranie povestea asta cu generaţiile de cronicari 
paranormali, tovarăşe general. Chiar incredibilă în unele 
puncte. 

— Varain, ţi-e frică să nu crezi că e adevărat, să nu cazi în 
misticism. Sistemul funcționează fără greş, de peste 16 secole. 
Nu e vorba de cronicari, ci de preoți ai cultului străbun. Nu e 
singurul loc unde a rezistat credinţa strămoşilor noştri. În 
adâncul creierului fiecărui om de pe aceste meleaguri, n-a 
dispărut niciodată credinţa în adevăratul Dumnezeu. Restul, 
ceremoniile, slujbele şi propaganda religioasă sunt simple 
manifestări formale. 

Mai mult nu voi putea scoate de la Bătrân. Ajungem la 
elicopter, urcăm tăcuţi, ca doi străini şi decolăm. Privesc încă 
o dată crestele munților mei. Voi avea nevoie de această ima- 
gine puternică, foarte curând. E clar că în viaţa mea a apărut o 
cotitură foarte serioasă. Una pe care o vor simţi din plin ceilalți. 
Fiecare neam îşi are tainele şi puterea sa. E timpul să scoatem 
la iveală teribila armă a dacilor, să rărim puţin rândurile 


agresorilor. 
Şirul de gânduri violente îmi este întrerupt brusc, de vocea 


metalică, impersonală, înrădăcinată deja în subconştientul 
meu: Varain, prima lege a vieţii tale este să nu ucizi niciodată 
pe nimeni, nici măcar pe duşmani! Pe aceştia, îi vei învinge 
întotdeauna cu forța spiritului. Mă relaxez. Bubulii vor avea 
necazuri, dar nu din cele violente. A sunat ceasul ca marea 
forță bubulă să apună. 

Capitolul 3 
FLORILE SANGERII 


Cred că nu sunt singurul tip din nobila branşă a spailor 
care are obiceiul de a face mereu comparații între realitatea 
vieţii sale şi fantezia producătorilor de cărţi ori filme de 
spionaj. Am găsit şi o explicaţie pentru acest fenomen: undeva. 
în sufletul nostru, există o umbră de speranță că vom putea 
apropia cele două lumi foarte diferite, cea a noastră şi cea a 
oamenilor obişnuiţi. Astfel, am putea intra cu un picior în 
lumea pe care am părăsit-o, mai puţin din voința noastră şi 
mai mult datorită unui destin de excepție. Am putea, gândesc 
eu, să fim primiţi printre oameni, măcar pentru faptul că nu 
trăim deloc ca în filmele de spionaj, dacă nu pentru alte mo- 
tive mai serioase. 

Superspionul din filme, elegant ca un manechin, călăto- 
reşte cu superjeturi, înconjurat de o grămadă de bambine 
blonde sau brune, misterioase şi sexy de dau în foc, precum 
laptele. Eu călătoresc cu banalul tren de Moldova, în compania 
a două doamne trecute bine de prima tinereţe, care discută 
fără jenă despre boli şi tot soiul de operaţii. Dacă ar fi să le 
crezi, toată specia feminină este coaptă de bolnavă, tăiată şi 
cârpită meşteşugit de chirurgi faimoşi. Cât despre elegantă. 

ce să mai spun? O pereche de blugi ponosiţi, un pulover care 
a avut parte, odată, demult, de o culoare bej şi un sacou de 
piele, giorsăit de purtare îndelungată. Adidașşii din picioare şi 
sacoşa din plasa de bagaje completează imaginea superspi- 
onului român care merge să-şi vadă părinţii. Poate, pentru 
ultima dată. 

Cândva, tare demult, pe când eram tânăr, Viaţa a râs de 
mine. A muşcat adânc, rănind ce era mai omenesc în acel tânăr 
de care îmi aduc aminte foarte rar. Cicatricele nu au încetat să 
mă doară, aşa că am prins obiceiul de a râde de mine însumi, 
pentru a nu oferi Vieţii sau celor din jur această plăcere. Chestia 
în cauză îmi dă o senzaţie de independenţă şi putere, foarte 
utilă pentru a merge înainte, mereu înainte. Oamenii obişnuiţi 
se zbat, dau din coate, trădează, mint şi fac compromisuri 
pentru a urca cât mai sus pe scara Vieţii ori a societăţii. Unii 
reușesc, majoritatea însă cad. Noi mergem mereu înainte, prin 
frigul și noaptea câmpului de confruntare informativă. Nu ne 
punem niciodată problema urcării. Extrem de rar, veți găsi un 
spion dispus să părăsească lumea lui. Motivul? Nu are 
„benzină“ de întoarcere, nu mai are forță pentru a rezista la 
ritualul de reclădire a fiinţei sale într-un om obişnuit. 

Acolo, sus, la lumină, se face câteodată pace. Atunci, 
armatele se folosesc la defilări ori la depus coroane de flori. 
Oamenii se iubesc, se urăsc, se înşeală reciproc, fac copii, 
nunți ori botezuri, fac afaceri, trăiesc. Aici, la noi. nu a fost 
pace de mii de ani, de când primul trib a vrut să ştie cum o 
duce celălalt. Şi nici nu va fi, cât va trăi Omenirea. Veşnicul 
război din ceaţă este propriu firii umane, iscoditoarei şi 
bănuitoarei firi umane care vrea să cunoască ce are ori ce face 
Vecinul de peste gard. 

Trenul şerpuieşte printre colinele Moldovei. Prăfuite şi 

sărace coline, mirosind a pământ ars de Soare şi a roade de 
toamnă. Prin gări, bătrâne şi copii vând mere, prune şi flori. 
Flori galben-sângerii, fermecătoare flori de toamnă târzie. 

Atunci, foarte demult, era toamnă târzie. Venise după o 
vară grea, chinuitoare, plină de dureroase incertitudini. Pe 
atunci, eram om... Aveam, mi se pare, vise şi speranţe. Aveam 
mari planuri de viitor, toate legate de Ea, care se scria neapărat 
cu majusculă... 

Navigatorii nu realizează decât foarte târziu că, odată 
însuraţi cu marea, le va fi greu să se însoare şi cu o femeie. E 
greu de înțeles această gelozie bizară dintre mare şi femeie, 
dar ea există. Câteodată, ciudata gelozie se manifestă în forme 
dramatice, alteori, lâncezeşște şi obosește dragostea. Puteam 
eu, oare, să fac excepție? Normal, Ea ar fi trebuit să vină |: 
mine, la mare. Poate că ar fi venit, cine ştie? Dacă n-ar fi fos! 
destinul... El a hotărât să fie altfel. Ce vină mai putea să aib: 
ea? 

Pe atunci, nu înțelegeam voința destinului şi sufeream c: 
un animal rănit. Sufeream în tăcere, lingându-mi pe furiș rănile 
Scrisorile ei, tot mai rare, tot mai reci... Irina... Vorbele era 
câteodată frumoase, dar întotdeauna false. Dincolo de el: 
pustiul din sufletul ei, pustiul din viaţa noastră. Zilele treceau 
cu marea și oamenii mei, dar nopţile erau groaznice. ii 
singurătatea cabinei mele, cădeam într-o dureroasă beție 
pentru a uita, pentru a mă vindeca. Nu folosea la nimic 
rațiunea nu se îmbăta niciodată. Fiecare gest și fiecare cuvâr 
al ei ajungea la judecată. O judecată lucidă, prea lucidă. 

Teoretic, cunoşteam antidotul. Îl învățasem de la codreni 
mei: când te muşcă un şarpe veninos, scoţi cuțitul şi tai parte: 
otrăvită, pentru a salva restul, întregul trup. Înţelegeam că totu 
se năruise, mi se părea cumplit de nedrept dar şi mai cumpli 

mi se părea să îngenunchez, să mă dau bătut. De câte ori nu 
am urlat în mine: De ce, Doumne, tocmai eu!? De ce nu altul!? 
De ce nu li se întâmplă altora, ci mie?! Cerul nu-mi răspundea. 
ăcea, clipind enigmatic din stelele reci, căci niciodată vreun 
muritor nu trebuie să-şi cunoască întreg destinul. 

Drumul la Mecca duce prin pustiul arzător dar cine poate 
egala fericirea celui care, cu chipul ars de dogoarea deşertului, 
ajunge la cetatea sfântă şi poate atinge icoana mult visată? Ce 
te faci însă când, după chinurile pustiului, ajungi în fața 
pietrelor mute şi le găsești străine de viaţa şi visele tale? Când 
am trecut pustiul, am descoperit, cu o durere rece şi calmă, 
faptul că dincolo de el nu era nici o icoană. Am găsit o femeie 
banală, asemănătoare cu milioane de femei, care se măritase 
dintr-un motiv oarecare, cu un tip oarecare. 

Era nunta ei... Irina plângea în fața mea, pentru ceva sau 
după ceva, nu mai avea importanţă . Cu un gest mecanic, 
i-am întins buchetul de flori, am felicitat-o pentru alegerea 
făcută şi am plecat. Posibil, chiar, să-i fi urat succes şi fericire 
în viață; cei ca mine sunt în stare de asemenea lucruri. M-am 
dus apoi, pribeag ca o baladă. În urmă, a rămas o femeie banală, 
plângând pentru ceva fără importanţă şi un buchet de flori 
sângerii, împrăştiat, în graba plecării, pe covorul alb din cam- 
era ei. Câteva pete de sânge din inima unui ins oarecare. Unul 
dintre milioanele de inși de pe această planetă care mănâncă 
şi respiră pentru a trăi. Unul dintre inşii care, ocazional, mai 
iubeşte ori mai suferă din dragoste. Un oarecare, un tip căruia 
destinul nu i-a permis să o întâlnească pe Ea, cea adevărată. 

Destinul meu era Octogonul, iar suferinţa, de care nu 
merită să-mi aduc aminte, numai calea către lumea de întuneric 

şi frig, pe oasele căreia se sprijină statele și națiunile planetei. 
Bătrânul a fost doar o simplă unealtă în mâna destinului, 
Unealta menită să cioplească din carnea, sângele, mintea și 
sufletul unei ființe suferinde, un spion profesionist. Aşa am 
ajuns în Octogon. Când i-am păşit pragul, în urma mea a căzut 
o ușă grea, ca o lespede de mormânt. E uşa din sufletul meu. 
ușă pe care numai Dumnezeu o mai poate deschide vreodată. 
la judecata de apoi a spionilor. Numai El are dreptul să ne 
judece pentru cele rele ori bune făptuite sau doar gândite. 
Câteodată, toamna, când văd flori galben-sângerii, îmi 
aduc aminte ca prin vis de o fiară rănită şi sângerândă, cu 
chip şi suflet de om, culeasă, poate planificat, de Bătrân, pentru 
a face din el un luptător împotriva celorlalţi. Tânărul acela. 
cu chip de sfinx şi sufletul încremenit într-o durere mută şi 
rece, a învățat primele două legi ale Octogonului. Prima: Slab 


nu este bărbatul afemeiat,. ci acela care suferă din dragoste 
pentru o singură femeie. Şi a doua: Când vrei să măreşti zestrea 
Octogonului, mergi şi caută bărbaţi, numai bărbați, loviți de 


soartă ori de oameni! Din ei vor ieşi cei mai cutezători luptători 
din ceață. 


Trenul se apropie de târgul meu, micul meu târg, cândv: 
drag, unic în lume, azi un orăşel leneş şi anost. Un loc în care. 
din când în când, se mai naște ori mai moare cineva. Can: 
atât. Pe undeva, simt satisfacția evadatului din puşcăria vieti: 
banale. 

La fel ca întotdeauna, plec pe jos către casa părinteasci. 
să văd târgul şi lumea, să înțeleg cum mai merg treburile pe 
aceste meleaguri uitate de stăpânire. Primul cunoscut care îm: 
iese în cale, Mihai Lemnaru, mi-a fost coleg de şcoală. Pare 
mulțumit de viață, a făcut burtă şi chelie. Ai zice că-i vreun 
negustoraş, nu ditamai profesorul. Faţa-i roză şi bucălat: 

radiază jovialitate Şi bunătate. E, într-adevăr, un băiat de treabă. 

- Ehei! Uite-l pe hoinarul de Petrică! S-a învrednicit să 
calce prin găoacea asta de târg. 

— Mihăiţă, Mihăiţă, dacă nu mă înşel, cineva trebuie să 
dea o vodcă. 

Începe ritualul cunoscut: 

- Vodcă ai zis? Bună ar fi. 

- Dacă ar fi. Intru eu în joc. 

- De ce stai, omule? Hai s-o luăm! 

Băiat de gaşcă şi de vorbă lungă, mă relaxează după 
liniştea de mormânt a Octogonului. Sporovăieşte mai ceva ca 
gura mahalalei. Se opreşte numai pentru a suge câte o gură de 
vodcă şi a plescăi apreciativ: 

- Da, bună lacrima lui Stalin! Ştia tătucul ce brojdea. 

Aflu toată istoria, de la ultima mea debarcare şi până în 
prezent. Horia a emigrat în Israel. Profesorul Butelie a murit, 
Dumnezeu să-l ierte! Irina a divorțat şi face naveta în comuna 
P., cale de zece kilometri. Mimi s-a încurcat cu un negru şi a 
umplut casa de plozi tuciurii. Fată de soi bun. Dorobanţu... 

Ea a divorțat şi face naveta... O undă de interes de obârşie 
nelămurită încearcă să se strecoare în subconştientul meu. 

- Cum a divorțat? 

- Ehei! Ştiam eu că te interesează. A divorțat ca toată 
lumea, la judecătorie, cu tam-tam. 

Oare, mă interesează? Să zicem că da! De ce m-ar 
interesa? Logic, rațional? Eu trăiesc în altă lume, unde nimic 
din ceea ce înseamnă slăbiciune omenească nu e permis. Deci. 
între noi, nu poate fi nimic. Sau, şi mai corect spus, între mine 
ȘI ea, există o lume despre care nu se poate măcar vorbi. Atunci, 
ar putea fi curiozitatea? Sau satisfacția josnică a celui pe care 
Viaţa l-a răzbunat şi nu poate să se bucure de durerea celei 

care l-a făcut să sufere? Vocea din adâncuri mă avertizează că 
ŞI acestea sunt slăbiciuni periculoase. Deci, interzise. Instinctul 
mă îndeamnă însă să o caut, să o văd, să-i vorbesc, să aflu... 

Ce anume să aflu? Nu ştiu dar trebuie să fie ceva. Asta 
miroase a speranță, bătrâne Varain, îmi şopteşte înperaşul 
veghetor. Şi asta nu se face! Mai ales acum, când Malta şi 
bubulii se prăpădesc de dorul tău. State tranquillo! Dar inima 
îmi dă ghes... Rațiunea nu se lasă mai prejos: Calea junglei e 
fără întoarcere, Varain. Nu spera, Varain, nu spera, să nu 
regreţi! 

— Unde mai stă? 

Mihai mă priveşte amuzant. Poate şi cu un oarecare 
interes. Se pregăteşte să lanseze o glumă usturătoare dar ceva 
de pe figura mea îi spune că nu e cazul, aşa că renunţă şi 
spune plictisit: 

- La bunică-sa. Vrei s-o vezi, nu-i aşa? 

- Telefonul? 

- 13313. 

Uşor de memorat. Restul discuţiei atârnă undeva în aer. 
Lâncezeşte, apoi se stinge treptat, moare. Băiat fin, Mihai îşi 
aminteşte că are nişte treburi urgente la nu ştiu ce bibliotecii. 
Să fie sănătos. O iau agale către casă. 

De obicei, pentru copiii lor, părinţii sunt ori excepțional 
de buni, părinţi de legendă, ori cumplit de răi şi neînţelegători. 
Ai mei fac excepție de la regulă. Ai mei sunt pur şi simplu 
părinţi, colbuiţi de vreme, sfioşi de neștiință, dar încă drepti. 
ţinuţi de un orgoliu țărănesc, ancestral. Ca orice alți părinţi de 
provincie, ar dori să se laude cu odrasla lor şi îi doare că nu 
pot să o facă; nu ştiu despre mine cu nimic mai mult decăt 

vecinii ori gazda mea din București. Mama se mândreşte, 
totuşi, cu faptul că nu pun otravă în gură. Alcool, carevasăzică. 
Tata aprobă din tot sufletul faptul că n-am intrat încă la stăpân. 
Cică, să mai copilăresc oleacă, e vreme destulă şi pentru jugul 
căsniciei. Inţelept bătrânul. 

Mama mă ia în primire de cum intru pe uşă: 

- În halul ista sî vini, băietu mami? Ce-o sî zâcî vecinii? 
Că eşti un golan, că n-ai o haini ca lumea di pus pi tini. Vrei sî 
ti îmbrăcăm noi? Sî ştii di la mini, chiar mâni mă duc sî-ți ieu 
costum! Aşa! Grifer! Aşa! Si ştii! Şi cămăși albi, şi pantofi. Si 
cii şi tu ca lumea. 

N-are rost s-o contrazic ori să încerc să o conving. N-a 
convins-o tata, în treizeci de ani de căsnicie. Va face cum vrea 
ea, numai cum vrea ea. Aici e ultimul colț din Lume unde s-a 
păstrat matriarhatul. Moldovenii i-au învins pe toţi barbarii 
din vecinătate dar cu moldovencele n-au nici un spor. Să 
încerce, numai! 

- Dumnezeu să te ferească de copita calului şi de gura 
moldovencei! zic eu şi scot un teanc de bani. Cum vrei matale, 
gri fier şi cămaşă albă. 

Se înmoaie şi se domoleşte pe dată. Aleargă să pună 
mămăliga pe foc şi puiul la ceaun. Din treacăt, aruncă ordine 
scurte, de plutonier major, către tata: 

-Ci stai? Adi api! Fă mujdei! Scoati gin! Țuici mai întâi, 
mai pi urmi ginul! Fugi la dentisti şi zîi sî nu mă aştepti azi, 
c-o vinit băietu'! 

Tata se execută cu o grabă exersată. Ştie el de ce mă 
apreciază că n-am intrat la jug. 

les în grădină şi mă aşez boiereşte, pe banca de sub vişinul 
desfrunzit. N-are rost să protestez ori să încerc o evadare. Nu 
Scap până nu mă îndoapă bine, căinându:se cât de slab îi e 

odorul. Mai trebuie, apoi, să primesc o porţie de insinuări 
privind „cloaca ceia di Bucureşti” unde nu e nici aer, nici 
mâncare, nu ca aici, la noi... 

Poate că mama îmi va vorbi de Irina. A ţinut la ea, a suferi! 
din greu când ne-am despărțit. Stop! lată ce gânduri îi pot 
veni unui profesionist tolănit sub un vişin desfrunzit, aşteptând 
un pui la ceaun. Back on the rail, old boy! Nobody's waiting 
for you in this town! 

Probabil că şi calculatoarele au un suflet al lor, au anumite 
sentimente şi resentimente. Am citit undeva că un calculator 
se îndrăgostise de operatoarea lui şi refuza să lucreze cu 
altcineva. Eu nu sunt încă un calculator, aşa că nu am nimic 
de pierdut dacă o văd pe Irina. Nici de câştigat, bănuiesc. Mai 
ales, în conjuctura actuală. Dar, poate, mă lămuresc. poate 
îmi clarific interesul ăsta subit pentru ea, după aproape zece 
ani. Hotărârea este luată. Trebuie, mai întâi, să înghit puiul şi 
morala mamei. Le înfulec pe amândouă absent, cu scutul de 
protecţie anticicăleală pus la maxim. Habar n-am ce mi-a zis. 

Pe strada noastră n-au ajuns buldozerele. Casele se 
înşiruie, unele mai cochete, altele mai oropsite, de-a lungul 
pavajului din piatră de râu, fără trotuar. Pe garduri şi copaci. 
praf de-un deget. Şi linişte. E bine. O iau din loc. Bunica Irinei 
stă în mahala, la câteva case de noi. Aflu că Irina nu este acasă. 
Vine abia diseară. Bunică-sa, doamna Rotaru, mă înconjoară 
cu aer de speranță rugătoare care-mi inspiră milă. A mai rămas 
un sâmbure de om în mine. Bătrâna se agită de colo-colo, nu 
ştie ce să-mi mai dea, ce să-mi facă, să mă mulțumească. Înghit 
o porţie de caise însiropate şi plec, promițându-i că revin pc 
seară, când o fi Irina acasă. Bătrâna iese la poartă şi mă priveşte 

lung. cum plec. Săraca! 

Soarele de toamnă s-a ridicat către zenit. Am câteva ore 
bune de hoinăreală. Fără țintă, fără scop, fără obligaţii. Liber 
şi eu. Măcar pentru două zile. E moleșşitor de bine. Oricum, 
nu se ştie ce mă aşteaptă acolo, pe insulă. Malta şi bubulii 
există. Şi nu numai în imaginaţia mea. 

Pe zidurile cetății vechi, câțiva puşti joacă fotbal. Trag şi 
eu un şut în mingea jerpelită, să-mi aduc aminte că am fost 
copil, că am jucat fotbal într-o echipă de pitici. Zadarnic! 
Nu-mi amintesc. Mă încăpățânez să-mi aduc aminte de lucruri 
şterse definitiv din memoria mea. Am fost, totuşi, copil! mur- 
mur eu. Şi încă unul bun, cuminte, silitor. Visam să învăţ totul, 
să răstorn Lumea. Zâmbesc amar. Chiar că am învăţat totul. 
lar acum, sunt pe cale să răstorn Lumea. Dacă m-or lăsa 
bubulii. Mai precis, dacă voi reuşi să-i fac să mă lase. 

În baruri, intru rar de tot. Mă scârbesc mutrele ghiftuite 
ale barmanilor, morga lor de conți de ţuică şi basamac. Ori de 
câte ori comand băutura mea preferată, Pepsi Cola, nu e unul 
să nu replice: Și altceva? Desigur, obraznic, insultător. Numai 
statura mea de luptător de libere îi opreşte să continue pe 
acelaşi ton. De data asta însă vreau să văd lume, să aud 
sporovăiala ieftină a cafegiilor, tablagiilor, „politicienilor“ şi 
altor asemenea figuri pitorești. Intru la Modern, marele 
Modern, mândria târgului nostru. Fum şi mare înghesuială, 
semne sigure de modernism, nu? Ăştia o încep foarte devreme 
şi o termină cât mai târziu. Are şi socialismul părțile lui bune: 
munceşti, nu munceşti, leafa merge. Proastă dar merge. Nu 
mori de foame, nu dormi în stradă. 

O mână plină de inele se agită şi o voce cumva cunoscută 
mă strigă: 

— Petre, Petre, aici! 

Îmi fac loc printre niște chibiţi care mă privesc chiorâş, 
Mă apropii de masa şi de mâna cu inele, de vocea cunoscută, 
Leonora, vedeta şcolii din anii adolescenţei mele, cu încă două 
tipe şi un tip. Beau vermut cu lămâie sau, cine ştie, poate 
Martini. Se ridică, îşi trage ideea de fustă care îi acoperă 
coapsele bine croite, mă strânge în braţe şi mă sărută zdravăn, 
pe gură. E cherchelită dar lucidă. Face teatru ori ceva asemă- 
nător. Are ea un motiv. Mă desprind din strânsoare, fac un pas 
înapoi şi-o măsor cu admirație. Gândesc: A ştiut maică-sa ce 
face când s-a apucat s-o zămislească. Exclam sincer: 

— Mă fetiţo, nu te-ai schimbat deloc. Arăţi la fel ca la 
optşpe ani. 

E adevărat. Aşa arăta şi la optsprezece ani. Ca o poză des 
pe revistele sexy de buna calitate. Doamna maică-sa n-o făcuse 
să lucreze în uzină, de asta eram sigur. Acum, e actriță sau. 
cam așa ceva. În orice caz, a urmat Teatrul. 

— Petre, hoinar bătrân, greu te mai arăţi. Pe unde te-ai 
ascuns? 

Legenda de acoperire funcționează automat: 

— La Bucureşti, într-un institut de cercetări. Nimic 
interesant. 

— Şi marea? 

— Am mai lăsat-o şi altora. 

Îmi prezintă amicii. Sunt actori și vorbesc de bani. N-au 
bani, ca să fiu mai precis. Plătesc două rânduri de Martini (¢ 
chiar Martini!) şi o jumătate de ladă de Pepsi, apoi mă aşez ui 
taifas. Adică, eu tac şi ei sporovăiesc. Leonora se sprijini 
posesiv de mine şi-mi cere, din când în când, părerea cu priviră 
la cele afirmate de unul sau altul. Da, sunt de părerea lor. C? 
rost ar avea să fiu împotrivă? Conversaţia lor mă linişteşte și 
mă umanizează, cel puţin pentru câteva clipe. Mă pomenes 

chiar gândind la Leonora ca la o atracție mai deosebită. O 
femelă splendidă cu care încă nu m-am culcat. Va trebui să o 
fac. Cât mai curând. Chiar astăzi. 

Femeile au un simţ teribil în chestii din astea. Leonora 
îmi râde în ureche, îmi răsfiră părul pe ceafă. Ştie ceva, simte 
ceva. 

- Măi Petre, ai ajuns holtei bătrân. Mai lasă-te şi tu de 
hoinăreli! Aşează-te, fă copii! 

Zâmbesc în sinea mea. Parcă ea.... 

- Tu câţi copii ai, Leonora? 

— Unul. Nu ştiai? E la mama. Taică-su a cam uitat să se 
întoarcă în țară. Nici o pagubă. Mă descurc mai bine aşa. Nu 
sunt făcută pentru a fi soţie. Asta e! Mă vezi pe mine spălând 
izmenele unui bărbat? 

Nu, n-o văd. Dezbrăcându-l, da. Mă priveşte şăgalnic, cu 
aer de nevinovăție dezarmantă. Da, femeia asta mă interesează. 
O voi dobândi. 

Pe la trei, ne despărțim de ceilalți şi o luăm agale pe Corso. 
Pe bulevardul pe care ne-am plimbat, am râs, am visat. Dar 
nu cu ea. Cu altă femeie. Ce importanța are acum cu cine? 
Leonora mă ține strâns, şoldul ei se freacă de al meu, poate 
întâmplător, poate nu. 

- Încotro, piratule? 

~ Unde vrei tu. 

— A, deci cu mine!? Vrei să rămâi cu mine? Nu spui nimic, 
te uiţi la mine ca la un zid şi vrei să rămâi cu mine?! 

Au, uneori, muierile nişte fasoane enervante. Conversaţie, 
dulcegării, miorlăieli, tot tacâmul. Nu pot înghiţi porcăria în 
cauză: e depradantă. 

- Fetiţo, ți-aş putea spune o mie de minciuni frumoase. 
ştii că am talent. am scris şi versuri. Dar sunt singur şi amar. 

Şi mi-e silă să mint, aşa cum am mințit atâtea gâsculițe. Suntem 
camarazi, nu? 

S-a trezit. Se desprinde de mine, face un pas lateral și mă 
studiază cu atenţie. Are ce vedea. Probabil, e satisfăcută de 
rezultatul cercetării, căci decide: 

— Mergem la mine! 

Nu-i rău. Azi e o zi în care mi se împlinesc şi mie dorințele. 
De-ar ține-o tot aşa. Măcar o lună, până scap de Malta. 

Leonora trebăluieşte prin bucătărie. Face ceva de mâncare. 
N-aş fi crezut să fie atât de vrednică, la stilul ei de viaţă. 
Apartamentul curat şi ordonat, ca o vitrină de la un magazin 
de mobilă, mă face să mă simt bine. Îmi plac femeile curate şi 
ordonate. Asta nu m-au întrebat ăia, în testul lor psihologic. 

Pe un perete, sub o lumina blândă, bine potrivită, un 
tablou. Un copil în zdrențe, cu fața îndurerată de plâns. O 
lacrimă sidefie lunecă pe obrazul stâng. Am mai văzut undeva 
tabloul acesta, cu siguranţă. Printr-o stranie conexiune psihică. 
în fața ochilor îmi răsar imagini din copilăria mea necăjită. 
Mă scutur rapid. Nu e voie, trebuie să rămân în formă! 

Leonora pune masa şi mâncăm în tăcere. Ocazional, sc 
freacă de mine ca o pisică şi eu, ca un om, o mângâi calm. 
liniştitor. Zâmbeşte numai din ochii aprinşi deja de un început 
de patimă. Femeia asta promite multe, grozav de multe. 

- Îmi place cum ţii casa. Nu m-aş fi aşteptat, rup eu tăcerea. 

- Adică, dacă sunt cam curvă, trebuie să fiu neapărat şi 
murdară? 

M-a făcut knock-out. 

Leonora râde dur, bărbăteşte: 

— la te uită la el, s-a speriat, mititelul! De parcă n-a f...! 

muiere în viaţa lui! Te pomeneşti că acum îmi vei face o 
declaraţie de dragoste şi mă vei cere de nevastă? Să nu cumva 
să faci dobitocia! Ai strica totul. Soții nu se împacă niciodată, 
amanții întotdeauna. 

— Da, numai amanţii se împacă bine... 

- De fapt, nici nu te-aş lua de soț. N-am încredere în tine 
pentru mai mult de o zi. Sau de o noapte. Eşti un tip cam 
straniu pentru gusturile mele. Ştii de ce? 

Da, ştiu. Mai lipseşte să ştie și ea. În branşa noastră, 
femeile sunt ori extraordinare, cunoscând totul ori nişte 
catastrofe. Tocmai de aceea le folosim foarte rar. 

Leonora goală e un spectacol întreg. Mi-ar plăcea să fiu 
pictor, să-i pot surprinde zvâcnetul sânilor ațâțători, dansul 
părului negru în jurul feţei transfigurate de o foame animalică 
de dragoste, liniile trupului aflate când în zbatere, când în 
abandon, coapsele lungi, puternice, posesive şi nesăţioasa 
ventuză a sexului ei. Am făcut dragoste îndelung, cu patimă 
de primitivi, de animale. Fără murmure, fără cuvinte. Fiecare 
avea ceva de defulat şi o făcea pe cont propriu, rămânând 
totuşi singur în cuplul acela zvârcolitor. E aproape miezul 
nopții. Mă pregătesc să plec spre casă. Din prag, Leonora 
mi-aduce aminte, să nu cumva să uit: 

— Eşti un tip straniu, Petre. Foarte straniu. Şi foarte ascuns. 

Da, sunt un tip straniu şi ascuns. Care altul în locul meu 
ar arăta altfel? 

Soarele se lăfăie în fereastră, dar n-am chef să cobor din 
Pat. Toată adolescenţa petrecută în cazărmi am visat să mă 

scol când vreau eu. Fără tropăiturile şi zbieretele gradaților, 
fără goarnă ori sifleie. Deşteptarea! Vreau să mai dorm dar 
mă chinui zadarnic; reflexele formate în anii lungi si grei de 
marină îşi spun cuvântul. Sar sprinten din pat, fac un duş şi 
mă echipez ca la concurs. E deja şapte şi jumătate. Am dormit 
prea mult, cel puţin după standardele mele. 

Dincolo, mama cisluieşte cu o vecină iar tata meştereşte 
la un patefon uzat. Are un talent grozav de a cârpi tot felul de 
vechituri şi a le face să funcționeze. I s-a dus vestea în şapte 
mahalale, mai ales că nu cere nici un ban. Tot ce face cu hârbu- 
rile astea îl distrează, îl reconfortează. Probabil, de la dânsul 
am moştenit curiozitatea vie care mă bagă în tot soiul de 
buclucuri. 

— Nu mai ştii cum s-o dai şi încotro s-o apuci, sî mulțămeşti 
pustia aiasta di guri, se lamentează mama. 

De când o ştiu, a avut obsesia mâncării, a munților de 
provizii stivuiți frumos în cămară. 

— Aşă-i, aşă-i, încuviinţează vecina. Cî uiti, numa ieri... 

Da, cu siguranţă, există o lume care va supraviețui „epocii 
de aur“. Va mânca şi va bea, fără să gândească prea mult. 
Gânditul doare cumplit. Poate fi şi periculos... 

Mă pregătesc să plec la Irina. Arunc o privire critică la 
blugii mei ponosiţi, la adidaşii roşi pe la cusături şi zâmbesc 
sarcastic. Mai mult ca sigur, El nu poate arăta aşa de jerpelit. 
Oricum, nu am nici un chef să fiu El. Mi-ajunge cât am încasat 
atunci, demult. Vreau doar să ştiu. Sau, dacă ar fi să sap mai 
adânc, vreau să o văd şi pe ea înfrântă, suferind. Oamenii nu 
se pot dezbăra de plăcerile unor tainice răzbunări pentru 
umilinţele îndurate vreodată. 


000 

Irina m-a primit în prag. Slabă, străvezie, cu ochii încercă- 
nați. O umbră a ceea ce iubisem eu odată. 

— Te-am aşteptat toată noaptea... 

— N-am vrut să deranjez. 

Banali și stingheri ca doi bătrâni, critic eu în gând. Trecutul 
apasă, apasă din greu. Îi sărut mâna şi mă pofteşte în casă. 
Încep să mă întreb dacă am făcut bine că am venit, dacă vom 
avea măcar despre ce schimba câteva vorbe. Totul îmi pare 
atât de străin... Simt aproape fizic cum creşte pustiul dintre 
noi. : 

Camera asta o cunosc bine. În ea ne-am jucat când eram 
copii, ne-am iubit în zilele adolescenţei noastre. Parcă nu s-a 
schimbat nimic şi totuşi... 

— Ai venit să te răzbuni, să mă vezi înfrântă, nu-i aşa? 

Viaţa începe să devină interesantă. Pisoii închişi în cuşca 
stânjenirii au evadat, devenind oameni. 

— Nu. Nu numai. 

- Ai o fire cinstită, Petre. Ai fi putut nega. Ai fi putut 
minți şi mi-ar fi fost greață de tine. Te-aş fi dat afară. 

Femeia asta mă ştie bine, aproape tot atât de bine ca şi 
calculatorul Bătrânului. Am crescut împreună, am fost două 
părţi ale unui întreg. Părţi care nu au reuşit să refacă vreodată 
fantasticul întreg primordial. Am judecat-o greşit. Nu e 
înfrântă, durerea o face să se simtă învingătoare. Cunosc acest 
sentiment, l-am trăit și eu cândva. Tac. Ce aş putea să-i spun? 

— De ce nu ai venit aseară? Ştiai că te aştept. 

~ Am fost la o femeie. Am făcut dragoste. 

_ Se încordează dureros, ca sub o palmă, apoi se destinde 
ŞI râde forțat, dispreţuitor: 

~ Te credeam mai bun, Petre. Vrei să mă umileşti, să mă 

njoseşti. Nu vei reuşi decât să te cobori şi mai mult în ochii 

mei. Asta cu femeia face parte din răzbunare, nu-i aşa? 

— Nu, face parte din întâmplare. Din pura întâmplare care 
mi-a scos în cale o femeie splendidă aşa cum, cândva, ţi-a 
scos şi ție în cale un bărbat. De un timp încoace, am încetat să 
mă mai opun anumitor întâmplări. 

Îşi netezește ușor fusta peste genunchi. Mă surprind ; 
privind atent genunchii încă plini şi netezi, atrăgători. Simi 
pe undeva un început de interes, apoi mă reprim cu toată 
cruzimea: Marele superspion Petre Varain, pe post de taur 
comunal, „calcă“ toată elita târgului, înainte de a se lansa 
într-o nouă și primejdioasă aventură. Autoironia face bine la 
conştiinţă, o linişteşte. Zâmbesc, un zâmbet mic şi strâmb. 

— De ce zâmbeşti, de ce zâmbeşti, dragul meu? 

Și-a pus mâna pe palma mea. O mână fierbinte, uscată. 
Are febră. Poate e bolnavă, gândesc eu cu un început de 
îngrijorare. Apoi, mă controlez: 

— Gândeam că măcar acum ne-am putea permite să fim 
sinceri şi deschişi, ca doi tâlhari care au îngropat împreună un 
prunc nevinovat. 

— Chiar dacă sunt o muiere slabă, care a greşit enorm odată 
nu-ți voi cere nimic, Petre. De la tine nu am nici o speranță 
Tu nu ești bărbatul pe care l-am iubit. Tu eşti un străin car 
i-a furat numai chipul şi nimic mai mult. Ai în firea ta ceva d 
mercenar ori de spion. 

Femeia asta e periculos de deşteaptă dar numai în părțilt 
care îi convin. l-aş fi putut aminti faptul că tot ce a fost omenes 
în mine a fost distrus, în mare durere, chiar de ea. Dar, la ce 4 
folosi! Totul e atât de banal şi plictisitor... 

— Nu m-ai întrebat niciodată de ce te-am părăsit, Petre 
Poate aş fi reuşit să-ți explic. 

— Crezi că, explicându-mi, m-ai fi făcut mai fericit? 

Masca orgolioasă cade şi Irina începe să plângă încet, lin, 
ca într-un cântec. Nu e chiar învingătoare. Nici eu nu sunt. În 
această partidă, amândoi am fost învinşi de mizeriile mărunte 
ale Vieţii. Am ieşit fiecare cum am putut din mizerie. Dacă 
am ieşit, cine ştie? Trăim fiecare după echilibrul său, 
Dumnezeu ştie cât de stabil. Ne ducem crucile şi părerile de 
rău. 

— Petre, mă vei putea ierta vreodată pentru răul pe care ți 
l-am făcut? 

Obsesia asta a iertării e specific muierească. După ce fac 
isprava, le chinuie gândul că nu vor fi iertate. Asta o frământă 
şi pe Irina, nevoia de iertare. Un complex de vinovăţie mai 
mult sau mai puţin întemeiat. 

— Răul l-am suferit amândoi, în părți egale. Cât despre 
iertare... nu e cazul. E o problemă în care nu cred. Aşa a fost 
destinul nostru. Nu e nimeni vinovat. Spune-mi mai bine ce 
faci, cum te descurci! 

- Mama nu ţi-a scris niciodată de mine? 

- Nu, niciodată. 

— Cred că mă urăște cumplit, deşi inconştient. Am fost 
deseori pe la voi, am întrebat de tine. Voiam să-ţi scriu, voiam 
să-ți spun... 

— Şi? 

~ Mama a schimbat mereu vorba, să nu discutăm de tine. 
N-aveam voie să vorbesc de tine. Eram vinovată şi trebuia 
s-o simt. 

E obsesivă în complexul ei de vinovăţie. Mama sadică? 
Niciodată! 

— Ascultă, femeie! Nimeni nu e vinovat în această poveste 
de dragoste. Dacă destinul nostru nu a fost să fim împreună, 
NICI o forță din această Lume nu ne putea păstra la un loc. 

— Înseamnă că mă ierţi? 

Am iubit-o. N-am putut-o face fericită. Măcar linişte s-ar 
cuveni să-i dau. Nu mai ezit: 

— Te iert. Rămâi cu bine şi ai grijă de tine! La mine nu e 
cazul să te gândeşti. Cel puţin, nu în viața asta. 

Dă din cap înţelegătoare. O sărut ușor pe obraz şi plec. 
Irina face semnul crucii pe prag. Un semn ştiut de noi, la 
despărțiri: Să vii ca o părere... 

Câteodată, femeile mă sperie cu fantastica lor putere de a 
spera dincolo de limitele oricărei posibilităţi. Auzi!? Să vin!? 
Tocmai eu? Deși am văzut multe minuni în viața mea, acest 
lucru nu cred că se va putea vreodată. Calea Octogonului e 
fără întoarcere, ca zborul unui aviator Kamikaze, care are 
benzină numai pentru a ajunge la ţintă. Niciodată şi pentru 
întoarcere. Privesc încă o dată la chipul fermecător pentru care 
am suferit atât. Irina este o fată frumoasă despre care, probabil, 
am citit într-un roman de dragoste. Poate că de aceea, în ziua 
nunții ei, i-am dus un buchet de flori roşii-sângerii. Plec fără 
să privesc înapoi. De data asta, definitiv. 

Sunt calm şi sigur ca o apă adâncă. Bătrânul poate fi 
mândru de opera sa. 

Capitolul 4 
TORPILA UMANĂ 


Cândva, demult, când am început cariera de navigator, 
m-a uimit grija deosebită cu care se pregătea o torpilă, o simplă 
bombă cu motor, destinată să pătrundă și să explodeze în 
pântecele navei inamice. Torpilorii o mângâiau cu gingăşie 
de îndrăgostiţi, îi ungeau ritualic mecanismele, îi pipăiau 
fiecare şurubei, de parcă ar fi fost o ființă vie, de a cărei sănătate 
depindea însăși viaţa lor. 

În ultimele zile, mă frapează asemănarea până la simili- 
tudine dintre gesturile foştilor mei colegi, torpilorii şi cele ale 
instructorilor din Octogon care mă pregătesc de „lansare“. 
Asperităţile din limbaj au dispărut complet. Antipatia față de 
mine pe care, anterior, unii nu se sfiau să o afişeze deschis, 
s-a topit ca prin farmec. Peste tot, curge lapte şi miere, de te 
umple greața. Atmosfera miroase a petrecere de adio, a prohod. 
Indivizii ăștia nu cred că voi reveni întreg la bază. Mă consideră 
deja mort. Fiecare profesie are parte de contingentele sale de 
dobitoci. Noi de ce am face excepție? Treaba lor. Eu sunt sigur 
că voi pătrunde în Malta, voi rezolva „problema“ şi voi reveni 
în patrie. Cel puțin viu, dacă nu nevătămat. 

De zile în şir, vizionez continuu filme despre Malta. Am 
ajuns să cunosc fiecare colțişor al insulelor Gozo şi Comino, 
cele două surori care formează împreună Malta. Am ajuns să 
„văd“ fiecare pietricică din zidurile La Valettei, locul de unde 
va începe operaţiunea. Cunosc deja Malta mai ceva decât 
băștinașii. Acolo, nu va trebui să întreb nimic, nu va trebui să 
ezit nici măcar o secundă în găsirea unei adrese. De asta 
depinde reuşita misiunii mele, căci viața mea nu prea e luată 
în calcul. Trebuie să se raporteze „sus“ că misiunea a reuşit, 
că informaţiile au intrat în ţară, în calculatorul Octogonului. 
În rest... 

Între mine şi instructorul englez nu au fost niciodată relaţii 
prea cordiale. Mă enerva aerul său de superioritate. Mă scotea 
din sărite engleza lui impecabilă. Mai ales, mă călca pe nervi 
faptul că, de ani de zile, nu învățase limba română. Ca 
profesionist, era valoros, trebuie să recunosc. Octogonul făcuse 
o achiziţie serioasă în persoana acestui agent din categoria 
Zero-S. Costa cât zece români dar făcea treabă bună. Era 
autentic, era pur sânge. Cam greu pentru contraspionajul străin 
să bănuiască un astfel de tip de apartenenţă la serviciile se- 
crete ale României. 

Acum, trebuie să ne suportăm reciproc câteva zile. 
conversând numai în limba engleză. Trebuie să reintru în 
atmosfera externă, după o pauză de aproape un an. Pornind 
de la înfăţişarea mea de creol, mi s-a creat o legendă de sud- 
american. Laboratorul de fals: ficat înscrisuri munceşte de zor 
să fabrice documentele necesare susținerii acesteia. Această 
legendă îmi dă nesperatul drept, destul de rar întâlnit în 
misiunile noastre, de a vorbi limba engleză cu accent latin. 
Tocmai acest drept mi-l contestă englezul, tracasându-mă toată 

ziua cu pronunția sa de Oxford. 

Trebuie să-l suport. Viaţa mea poate depinde de un singur 
cuvânt, de un singur gest, de un simplu accent. Repet robotic, 
la un moment dat în transă, tot ce-mi toarnă pe gât „amicul“ 
meu. Vorbesc de mi se face lehamite. Totul, în engleză. Filme, 
cărți, gramatică, anchete, teste, englezul cu cicăleala lui, toate 
s-au adunat într-un cerc care se învârte tot mai strâns, tot mai 
rapid. Torpila umană trebuie lansată. E timpul. 


000 


În ultima zi, destinată examenelor finale, le-am făcut praf 
toate instrumentele. Reacţiile la chestionare şi teste au fost 
atât de neaşteptate, încât aparatul s-a blocat pe indicatorul 
non human being. Tipul încetase a mai fi o ființă omenească. 
Acel tip eram, întâmplător, eu, Varain. Psihologii, uimiţi şi ei, 
îşi frecau satisfăcuți mâinile. Reușiseră să creeze superspionul 
visat de toate serviciile secrete din lume. Doi oameni aveau 
motive temeinice să se îndoiască de meritul lor dar tăceau: eu 
și Bătrânul. Demian trebuia să rămână o taină pentru restul 
Octogonului. 

Bătrânul îşi rezervase sarcina de a-mi prezenta personal 
sistemul de legătură și pe cei doi agenţi care urmau să-mi 
asigure spatele pe întreaga durată a misiunii. Îşi luase toate 
măsurile de prevedere împotriva unei eventuale trădări. Nu 
ştiu dacă era necesar. De peste şaizeci de ani, de când 
Octogonul funcţiona în forma actuală, nu avusese nici un 
trădător. Nici măcar schimbările de regim politic nu-i afecta- 
seră structura de rezistenţă. Unul dintre puţinele elemente de 
rezistență românească reuşise să supraviețuiască fazei komin- 
terniste, poate din eroare, poate din alte motive. Fiecare stat 
işi are secretele sale, mai mari ori mai mici. Unele dintre ele 

sunt însă cumplite, pot costa viața. Cred că aşa se explică 
păstrarea secretului Octogonului. 


+++ 


Bătrânul a scos din fişetul său o videocasetă, a pus-o în 
aparat, l-a pornit şi a început fixarea sistemului de legătură. 
În fața privirilor mele, a apărut catedrala Mdina din La Valetta, 
O catedrala luminoasă şi însorită, cu trepte curate, spălate de 
credincioşi. Pe treapta de jos, un bătrân foarte lățos, cu o cutie 
în faţa sa, cerşea. Îşi făcea meseria. 

Zâmbeam în sinea mea. Catedrala este închinată patronilor 
mei, sfinţii Petre şi Pavel. Cum s-ar fi simţit Bătrânul, dacă 
i-aş fi spus că era un mistic? Speram că întâmplarea, dacă era 
întâmplare, să fie de bun augur. 

- Acesta este Pietro, doctor în ştiinţe, creierul reţelei. 
mi-a explicat Bătrânul. Mizantrop şi extrem de original, şi-a 
ales meseria de cerșetor, deşi este milionar. De îndată ce ajungi 
la el, scoţi portmoneul, îl răsuceşti cu floarea către el şi-l! 
întrebi: Dacă îţi dau un dolar, îmi arăţi drumul către cafeneaua! 
Trident? 

Pentru o secundă, în fața ochilor mi-a apărut chipul desti- 
gurat al predecesorului meu, Dan, repetând robotic formula 
de contact. Drumul spre port ori drumul către cafenea, ce 
importanţă avea? Pentru o secundă doar, căci din adâncuri ale 
creierului necunoscute de nimeni, certitudinea mi-a cuprins 
întreaga ființă: Eu voi reuşi! Demian făcuse minuni. 

Filmul se derula înainte, meticulos, ştiinţific. Cafenea 
Trident, micuță, cochetă, cu un colț rezemat de zidul bătrânului 
fort, cu o terasă albă. Printre mesele acoperite cu pânzeturi di 
culoarea cerului senin, un bărbat spătos se mişca agil, cu puşi 
de felină. Briza îi răsfira părul des şi creț. de pirat. 

- El e Alexander, „muşchii“ operaţiei. La primul contact, 
îi arăţi aceste diamante şi-i propui să le cumpere la preţul de o 
sută de dolari bucata. Vei spune: O sută de dolari în cap, nici 
un cent mai puțin! Apoi... vei face ceea ce trebuie. 

Interesantă afacere. Zece diamante la o sută de dolari 
bucata. Octogonul plătea bine serviciile periculoase. Cel puţin 
celor din străinătate, dacă nu şi nouă, băștinașilor. 

— Asta-i tot. Misiunea ţi-e clară? 

- Da. 

-— Ai ceva de raportat înainte de plecare? 

- Nu. Îmi voi face datoria. 

Bătrânul mi-a strâns mâna fără un cuvânt. Torpila umană 
era lansată. 


000 


Vaporul panamez se zgâlțâie şi scârțâie din toate încheie- 
turile. Se vaită ca un bolnav, sub rafalele furtunii. Ciocanele 
de apă lovesc în bordaj cu insistență, se strecoară printre înche- 
ieturile tablelor de bordaj. Aud apa clipocind în santină. Creşte 
mereu. Am plecat de vreo zece ore din Constanţa, pe vreme 
rea, să fim la timp în La Valetta. 

În mediul tinereţii mele, mă simt din nou eu însumi, Varain 
marinarul. Îmbrăcat în straie simple, de matroz, cu acte de 
marinar panamez, voi penetra cu siguranţă sistemul de iscoade 
organizat de bubuli și de contraspionajul maltez. Nouăzeci şi 
nouă la sută din contraspioni nu dau cea mai mică atenție 
matrozilor de rând. În viziunea lor, numai un ofițer poate face 
Spionaj. Adorm legănat de furtună, pe o ladă din cală. Singur 
Şi nevinovat. Are şi meseria noastră nevinovăția ei, mai greu 
de înțeles de către cei de afară, din lumină. 

La Bosfor, omul nostru mă trezeşte. Trebuie să mă strecor 

în ascunzătoarea dintre panourile de bordaj. Vin vameşii turci 
și eu nu sunt trecut în rolul de echipaj. Nici nu prea aveam 
cum să fiu trecut: în România, nu se nasc panamezi în fiecare 
zi. Asta o ştiu şi copiii. După ce trece controlul vamal, mă 
culc din nou. Trebuie să strâng energie. În Malta, voi sta treaz 
câteva zile, poate trei, poate patru, chiar cinci, cât va dura 
operaţiunea specială pe care o conduc. Octogonul şi-a luat 
măsuri de prevedere, m-a programat pentru cinci zile. Dincolo 
de această limită, nimeni nu putea şti ce se va întâmpla cu 
„torpila“. 


000 


Vameșii maltezi au fost deosebit de seveni, dar nimic im- 
portant nu a ieşit la iveală: câteva mici nereguli în documente, 
câteva obiecte prohibite prin bagajele echipajului, mărunțişuri. 
S-au mai învârtit câteva minute pe punte, apoi au sărit în şalupa 
lor. Sirena şalupei ce se îndepărta către țărm vestea cui trebuia 
faptul că misiunea Malta '89 începuse. Era timpul ca Petre 
Varain şi echipa Octogonului să intre în acţiune. Era dimineața 
zilei de 30 noiembrie 1989. Mă simțeam mai calm şi mai sigur 
ca niciodată. Am înghiţit prima dintre cele cinci tablete pe 
care Bătrânul mi le înmânase la plecare, am băut câteva guri 
de apă şi m-am pregătit să părăsesc culcuşul din cală. De acun 
încolo, nu aveam voie să mănânc și să dorm. Pe cât posibil. 
nici să beau, mai ales din mână străină. Alcool, deloc. Nici o 
noutate, viața obişnuită de spion adevărat. Total diferită de 
cea din filme. 


000 


După vreo două ore, iropăiturile de pe punte au încetat. 
semn că echipajul efectuase manevra de acostare a navei şi 
plecase în oraş. Omul nostru m-a scos pe punte. Eram legal! 

la un cheu neobişnuit de curat, cel puțin după părerea mea, 
care nu văzusem prea multe cheiuri, în scurta mea viaţă de 
navigator. Marea era zbuciumată şi bătea un vânt tăios dinspre 
nord-est. Câţiva pescăruşi țipau jalnic, în timp ce zburau peste 
valuri, căutând hrană. Cel puţin aşa mi se părea mie, că erau 
jalnici. S-ar fi putut ca, de fapt, ei să fi fost veseli, bucuroşi de 
pradă bogată. Ploua mărunt, des şi rece. Am privit recunoscător 
la panamezul nostru care mi-a adus o scurtă cauciucată, de 
marinar. 

Era timpul să pomnim. Cu o sacoşă aproape goală în mână, 
cu diamantele şi banii cusuţi în căptușeala hainei, cu acte de 
marinar în regulă, mă simțeam minunat şi pe deplin încrezător 
în destinul meu. Fie că doream ori nu, intram în istoria servici- 
ilor secrete de pe planetă drept omul care a „spart“ secretele 
întâlnirii de la Malta. Undeva, există o istorie scrisă a tuturor 
spionilor din Lume şi a faptelor acestora. Am trecut de poliţiştii 
de la poarta dintre port şi oraș fără nici un fel de greutăți. 
Destinul îmi zâmbea. 


00. 


Din spirit de prevedere, hoinăresc prin târg la fel ca orice 
alt marinar. Cumpăr şi câteva fleacuri, casc gura la dame, ca 
matrozii. De fapt, mă contrafilez atent. Sunt „curat“, nu am 
„coadă“. Pe timpul autoverificării, care durează cam trei ore, 
mă întreb dacă bătrânul Pietro rezistă la post pe o asemenea 
vreme câinească. Dacă nu va fi la locul său... 


000 
In branşa noastră activează tipi rezistenți şi serioşi. Pietro 
aşteaptă ia locul convenit, cerşind de la trecătorii grăbiţi. După 
aparență, i-ai da cam şaptezeci de ani dar cine poate să-i ştie 
Vârsta reală? Un doctor în ştiinţe cerșeşte cu talent. Asta 

m-ar fi uimit teribil, în primii ani de meserie. Acum, e o altă 
poveste. Un doctor în ştiinţe cerșește pentru că asta e legenda 
sa de acoperire. Putea să măture străzile, să servească într-un 
bar, să pozeze în om de afaceri sau în orice altceva. Cerşitul 
era legenda sa, şi-a ales-o singur. Trebuie să se țină de ea cât 
mai solid. Orice greşeală în interpretarea rolului l-ar putea 
costa viața. Şi nu numai viața lui. 


00. 


În timp ce mă îndrept către Pietro, nu pot să nu remarc, 
plin de satisfacţie, că, dintr-o mie de spioni, doar unul ar putea 
accepta ideea unei astfel de legende de acoperire. Un cerşetor 
bătrân şi jegos poate trezi ocazional milă. Rareori, simpatie. 
Aproape niciodată, curiozitate sau interes pentru cei din branşa 
contraspionilor. 

— Dacă îţi dau un dolar, îmi arăţi drumul către cafeneaua 
Trident? 

Pietro mă cântăreşte cu interes, ca pe o marfă pe care 
urmează să o cumpere. Ştiu ce înseamnă asta. Și eu fac la fel 
cu oamenii de care depind în mod vital. Pare satisfăcut de 
rezultatul celor văzute dar îşi ia toate măsurile de prevedere, 
conform regulamentelor de muncă informativă. Răspunde: 

— Dacă îmi dai un dolar, te aştept diseară, la ora douăzeci. 
în strada Bugibba, numărul 8, lângă hotel Cristal. 

Schimbul de parole a decurs normal. Nu mai e nimic de 
făcut aici, aşa că mă îndrept agale către cafenea, filozofând la 
compoziţia pestriță a branşei noastre. Banii şi interesele adună 
sub acelaşi steag pe cine nici nu crezi. Prin romane, spionii 
socialişti duduie de patriotism, ca nişte locomotive. Mă întreb 
câţi oameni din acest zăpăcit de secol mai cred în patriotism. 
mai ales în branşa noastră, în care poţi ajunge foarte ușor 

milionar, prin trădare. Şi totuşi, Octogonul nu are trădători, 
nu are scurgeri de informaţii, mă îmbărbătez eu. Patriotismul 
nu explică întreaga chestiune. Trebuie să mai adăugăm orgoliul 
de profesionist, sentimentul datoriei față de cei căzuți în 
răfuielile anterioare, obligaţiile nescrise de a plăti „datoriile 
de onoare“... Da, treaba e mult mai complicată. Mă trezesc pe 
neașteptate, cu un sentiment de alarmă, de pericol iminent. 
Mă contrafilez. Nimic. Înseamnă că acolo, în cafenea, ceva 
nu e în regulă. Arma lui Demian... 


+++ 


Din uşa prăvăliei, îmi dau seama că această cafenea nu e 
pentru marinari, nu „ține“ la legenda mea de acoperire. Ori, 
legenda nu „bate“ cu ea. Prea mică, prea curată, prea plină de 
burtă verde. Pipiţe, deloc. Dacă aş întârzia la o masă, fie şi 
numai câteva minute, tot aş bate la ochi. Ca un boşorog într- 
un disco-bar. Trebuie să acţionez blitz, să lămuresc situaţia. 

O vampă blondă, cu sânii dezgoliţi, cu un capăt de 
minijupă pe fundul cam bombat, serveşte la bar. Piratul meu 
nu se zărește nicăieri. 

- I am looking for mister Alexander, o abordez eu. 

— Who are you? replică păpuşica. 

Nu e proastă să-mi spună ceva. I-o tai scurt: 

— Somebody. I have some bussines with him. 

- He is not here, sir. I am afraid he will not come today. 

Am aflat multe. Nu e aici, deşi ar trebui să fie. Păpuşica 
blondă ştie ceva și e cam speriată. Orice întârziere mă poate 
costa. O iau din loc. Treburile nu merg întotdeauna ca în filme 
dar ratarea întâlnirii cu Alexander nu e un biftec uşor de 
înghițit. Sper să aibă motive serioase pentru trebuşoara asta. 

Afară e frig şi urât. Plouă în continuare mărunt şi rece. În 

cârciumi, nu pot intra: un marinar care nu bea ar atrage atenția 
mai ceva ca un elefant verde. Marinarii nu cască gura prin 
muzee şi intră extrem de rar în biserici. Alte posibile refugii 
ratate. În stradă nu pot sta. Mai am șase ore până la întâlnirea 
cu Pietro. Trebuie să intru într-un bordel, să „servesc“ o femeie. 
Asta arată ceva mai marinăreşte. Îmi protejează legenda de 
acoperire. Cel puţin în anumite limite. 


000 


Teoretic, patroanele de bordel sunt nişte balabuste urâte 
şi grase, vopsite zdravăn, obosite de practicarea timp îndelun- 
gat a celei mai vechi meserii din lume. Nişte profesioniste 
îmbătrânite, retrase din activitate, datorită uzării „mijlocului 
de producţie“. Practic, creatura din fața mea, patroana borde- 
lului pe care l-am ales pentru refugiu, arată superb. Şatenă. 
ochi migdalați şi aurii, năsucul cârn, gură cărmoasă şi senzual. 
trup de zvârlugă. Nu mai mult de treizeci de ani, apreciez cu 
dintr-o ochire. Mă priveşte uşor disprețuitor, în timp ce studiez 
fotografiile fetelor disponibile. 

Privirea ei, a patroanei? Privirea celui care exploatează 
un animal inferior. Ce altceva e bărbatul care își cumpără came 
vie? Patroana nu-și respectă meseria, asta e clar; îşi permite 
să dispreţuiască clienţii. Dacă am fi fost în filmele alea, eu. 
spionul, i-aş fi trântit un zâmbet de milioane, i-aş fi spus ceva 
teribil de inteligent şi amuzant. Iar ea ar fi căzut lată în brațele 
mele, gata să-mi dea orice ajutor, cu prețul propriei vieti. 
Numai că treburile mele nu merg ca-n filme. Patroana dispre- 
țuieşte vizibil marinarii. La orice mişcare greşită, ar chema 
poliția. Trebuie să aleg o fată. 

- This one, if possible, madam?! 


00. 

În timp ce am cântărit patroana, am mai făcut un lucn 
important: am pipăit cu palma fotografiile fetelor, pentru a le 
stabilii trăsăturile de personalitate. Metoda e arhicunoscut: 
în parapsihologie dar, speram eu, patroana nu era la curent cı 
şmecheria. M-am oprit la aceea care părea cea mai senti- 
mentală. Da, în cea mai veche profesie din lume, mai poți 
găsi şi sentimentele. Aveam nevoie teribil de o fată ca asta. 
Trebuia să-mi construiesc o nouă linie informativă. Eveni- 
mentele nu evoluau conform planului din țară.Trebuia să-mi 
iau toate măsurile pentru îndeplinirea misiunii. 


00. 


Patroana apasă un buton de pe panoul din fața ei şi rămâne 
cu ochii pe mine, privindu-mă în continuare sarcastic. Am 
hotărât să trec în fața ei drept un găgăuță, așa că mă frământ 
stânjenit, de pe un picior pe altul, mototolindu-mi căciulița 
de marinar în mână. La statura mea, de peste un metru şi 
optzeci, sunt de-a dreptul caraghios, dar tipa a mai văzut chestii 
din astea. E satisfăcută, o simt eu. Drept care, rânjesc la fel de 
satisfăcut, în sinea mea: unul dintre noi e cu siguranță şi prost 
şi păcălit. Ceva îmi spune că nu eu sunt tipul în cauză. 

Am optat pentru una dintre cele mai urâte fete. Foarte 
probabil, patroana m-a taxat drept un complexat care fuge de 
fetele frumoase. 


000 


Potrivit numelui înscris pe fotografie, fata care tocmai 
coboară scările se numeşte Lolita. Am toate motivele să nu 
cred că maică-sa a botezat-o astfel, dar nu e treaba mea să-mi 
bag nasul într-un fals minor. Sunt pe cale să fac altul, mult 
mai grav: urmează să „joc“ o fată, să o atrag de partea mea. 
Adică, în termeni profesionali, să o recrutez sau, cel putin. 

s-o folosesc în orb. Trupul Lolitei nu prezintă cusururi 
evidente, ba aş zice că arată destul de apetisant. Figura-i nu e 
propriu-zis urâtă, ci numai urâţică: fruntea prea lată, ochii prea 
negri, sprâncenele prea groase, nasul prea grecesc, gura prea 
mare, tenul prea măsliniu. E cu siguranță o sentimentală. Şi 
senzuală, pe deasupra. 

Patroana mă indică din priviri și ea de îndreaptă supusă 
către mine. Trebuie să joc în continuare rolul caraghiosului 
marinar, aşa că iau fata copilăreşte, de mână și urc scările. 
Simt în spate zâmbetul sarcastic al patroanei şi aceasta mă 
amuză teribil. Nu e nimic mai amuzant decât un dobitoc care 
se crede deştept foc. 


000 


Foarte probabil, fata asta şi-a format un logaritm al 
nepăsării profesionale, pentru a-și apăra sufletul de eventuale 
lovituri. Abia ajunşi în cameră, începe să se dezbrace, cu 
gesturi profesionale, artistice, voit pătimaşe. Nu e stilul ei 
natural, de asta sunt sigur. Simt artificiul şi eu mă înșel rar în 
chestii de astea; nu degeaba n-am intrat la jug până la vârsta 
de treizeci de ani. O prind de mână şi o trag lângă mine, pe 
fotoliu, privind-o în ochi. La început, se sperie, bănuind vreo 
aberaţie sexuală violentă. Cine ştie de câţi sadici o fi avut 
parte în viaţa ei, prin ce chinuri o fi trecut? Îi mângâi îndelung 
părul, faţa, ochii, până ce simt că încordarea o părăseşte. Apoi, 
o întreb simplu: 

— Cum te cheamă? 

— Lolita. 

- Voiam să ştiu cum te cheamă cu adevărat. Am iubit 
foarte mult o fată care semăna cu tine... 

Ar trebui să-mi fie greață de mine. Mint cu neruşinare în 

chestii în care nu ai voie să minţi. Exploatez calculat senti- 
mentele unei femei rănite ori care speră să scape din cloaca 
asta. Nu încerc deloc acest sentiment, rușinea. Noi nu suntem 
îngeri, ci spioni. In această meserie, se poate trafica orice, 
inclusiv variate sentimente umane. N-am inventat eu Lumea, 
cu părțile ei întunecate ori triste. 


00. 


Fata s-a liniştit vizibil şi a început să mă privească cu o 
umbră de interes. De regulă, nu-şi priveşte clienții, să nu-i fie 
scârbă, concluzionez eu. 

— Fiecare oră se taxează în plus cu zece dolari, mă 
avertizează Lolita. 

- Ce importanţă are? Sunt cu tine, e bine. Îmi spui cum te 
cheamă? 

Nu forțez prea mult. Am, totuşi, nişte limite, o anumită 
decenţă. 

— Mă numesc Rica. Sunt evreică grecoaică. 

S-a liniştit complet. A devenit uşor timidă, un pic cochetă, 
interesată pe deplin, cu siguranță. Momentul cel mai favorabil 
pentru un atac parşiv, cum e şi situaţia în care mă aflu. O las 
pe fotoliu, mă ridic, îmi scot haina şi cizmele, apoi mă întind 
pe pat. În fine, mă adresez cu voce ostenită: 

— Portmoneul e în buzunarul hainei. [a-ți cât vrei! Aş dormi 
0 oră în camera ta, să cred că sunt din nou ca atunci.. 

Trucul e ieftin dar, de regulă, ține la majoritatea găsculiţe- 
lor sentimentale. În orice combinaţie, există și un risc pe care 
trebuie să-l accepţi. În cazul de faţă, situaţia e cât se poate de 
clară: trebuie să risc pentru că nu am altă soluţie. Situaţia e 
foarte gravă, după standardele noastre: nici un agent, nici cel 
mai prăpădit, nu scapă o întâlnire cu omul trimis de Centrală. 

Mă întind şi mă autosugestionez pentru a intra în tran 
de încărcare cu energie. Fata mă studiază cu o privire uş 
umanizată, încălzită. Crede că dorm. Am mizat pe ea. Peste g 
oră, voi afla dacă am câştigat. Ceva îmi spune că da. 


000 


După o oră, ies din transă şi constat că am învins. Privese 
printre gene la fată. Stă pe fotoliu şi răsfoieşte o revistă 
ilustrată. Semnul făcut de mine pe haină e la locul lui. Nu s-a 
atins de bani. Deci, „marfa“ e prelucrabilă cu metode sentimcn. 
tale. Am câștigat și sunt mulțumit. În zilele următoare, s-ar 
putea ca întreaga acțiune Malta '89 să depindă de această fată 
urâţică și sentimentală. Trebuie să o mai prelucrez puţin și 
totul va fi în regulă. Relaţia dintre noi trebuie să depăşească 
faza platonică, să devină cât mai afectiv-carnală. 

Cobor din pat şi mă apropii de fotoliu. Mă priveşte cu 
ochi calzi şi încrezători. Mă aşez în genunchi în faţa ei. o 
prind de mijloc şi-mi las capul pe coapsele-i bine făcute. MA 
mângâie moale, tandru, pe păr, în timp ce eu, măgarul, calculez 
că mai am de stat aici patru ore, până la viitoarea întâlnire. 
Am tot timpul să o „prelucrez“ pe îndelete. O şi fac: 

- Rica, aş dori să ne întâlnim undeva, în oraș, în alt loc 
decât acesta. 

Îi mângâi încet genunchiul și simt o uşoară vibraţie prin 
tot corpul ei. E în regulă, e arzoaică. Treaba va merge ca la 
carte. 

— Ce rost ar avea? murmură ea. 

Continui să o mângâi tandru, verificând relativ calm cum 
se încarcă cu patimă. 

— Te rog! Mult! Pentru mine are. 

— Nici nu ştiu cine eşti. Ai venit, vei pleca... 

Şovâie. Are glasul uşor alterat de emoție. Sau de adorabile 
dorinţi. Sunt pe drumul cel bun. O mângâi pe coapse, pe sâni. 
O sărut. mai întâi uşor, apoi tot mai posesiv, pe gură. Răspunde 
până la ultima fibră din fiinţa ei şi nu „profesional“, ci natu- 
ral, cu patimă nesimulată. Am câştigat! Îi scot hainele, cu 
mişcări largi şi lente, să nu o sperii, ci să-i ridic uşor tensiunea. 
Tremură ca o frunză-n vânt. S-a născut pentru dragoste, pentru 
multă dragoste carnală. Îi aplic un tratament din categoria forte. 
Facem dragoste ca două animale dezlănţuite. Ne sărutăm, muş- 
căm, murmurăm, tremurăm de patimă. Ochiul rece, de spion, 
înregistrează faptul că vizorul de la ușă străluceşte scurt, pentru 
o clipă: cineva e interesat să afle ce se petrece în cameră. Are 
ce vedea. Patroana o fi vreo voyeristă? 

Ne oprim încleştaţi, pentru câteva minute, apoi o luăm de 
la capăt. Cu sete, cu un soi de disperare, de parcă s-ar termina 
Lumea. Femeia asta are un vulcan ascuns în ea. N-am mai 
trăit niciodată astfel de clipe. Partida se încheie cu un plâns 
din partea ei. Un plâns ciudat, de jale şi bucurie. O las să 
plângă în voie şi mă îmbrac. Își întoarce fața tristă și plânsă 
către mine: 

— Tot mai vrei să mă întâlneşti în oraş? 

Ochii ei imploră. Când ne vom despărţi, o s-o doară mult 
şi rău. Ce pot să fac? N-am inventat eu această meserie, 
spionajul. Dacă mă gândesc bine, există altele şi mai murdare. 
Politica, de exemplu; în ea trebuie să minți şi să înşeli în 
proporție de masă. Mă așez lângă ea pe pat şi-i mângâi tandru 
sânii: 

— Te-ai îndoit de mine? Sigur că vreau să stau câteva zile 
Cu tine. Cât va sta vaporul. Sau. poate, mai mult, cine știe? 
Depinde... 

— Atunci, de ce pleci? De ce nu stai? Nu mai ai bani? 

— Am bani, am destui. Mă aşteaptă un prieten, pentru o 
afacere. Câteva ore, nu mai mult. Apoi, vin din nou. 

— Nu, nu aici! Vino la mine acasă! 

Câteodată, Dumnezeu, în nemăsurata-l bunătate, are grijă 
şi de spioni. E mai mult decât am sperat. Are o casă a ei. 

— Atunci, după ce termin, vin la tine. 

Rica sare din pat, răscoleșşte prin poşetă și scrie o adresă. 
Mi-o întinde, cu ochii ca smoala în ochii mei. O prind de 
mână, o trag încet către mine și o sărut dulce, în colțul gurii. 
[au adresa şi scot banii. Plătesc, nici prea mult, nici prea puțin, 
să nu bată la ochi. Dau să plec. 

— Nici nu ştiu cum te cheamă. 

Femeia nu era în planul operaţiunii Malta '89. Nu am altă 
legendă pentru ea, aşa că-i zic: 

— Mă cheamă Ramiro şi sunt panamez. 

— Ramiro?! Ce nume frumos! 

- Da, e frumos. 

Mai sărut o dată ochii înlăcrimaţi, gura umedă și fierbinte. 
Apoi, mă aplec şi-i ating mâna cu buzele. Sărutul de respect, 
pentru doamne. Aceasta ar trebui să o înmoaie de tot. Plec. 

Trec prin fața patroanei murmurând, aparent timid, un 
thank you, madam! Femeia mă priveşte cu interes. O fi vreo 
perversă care îşi găseşte plăceri spionând prin vizoare scenele 
din camerele târfelor. Tot atât de bine, poate fi o agentă a 
contraspionajului local ori, şi mai rău, a bubulilor. În meseria 
noastră, paturile prostituatelor devin, uneori, terenuri de luptă. 
Femeia'ajunge, după caz, artilerie grea ori monedă forte. Mai 
rar, scut Şi ajutor pentru un tip încolțit. Se mai întâmplă, totuşi. 
şi astfel de minuni. 

Păşesc hotărât și calm către cafeneaua Trident. Am de 
făcut o treabă serioasă. Acum să te văd, norocul meu! 

Capitolul 5 
CAPCANA BUBULILOR 


Cu cât mă apropii de cafenea, instinctul mă avertizează 
că ceva nu e în regulă, că mă pândeşte un pericol serios. Cineva 
foarte isteț a mirosit torpila umană şi a întins o plasă pentru 
capturarea ei. 

Când dau colțul către faleză, instinctul îmi poruncește să 
stau, aşa că mă opresc. De aici încolo, sunt cu totul dependent 
de arma lui Demian, de arma strămoşilor mei. Instinctul mă 
conduce către un scuar singuratic, aflat în penumbră. De aici, 
încep să studiez localul luminat u giorno. Totul pare să fie în 
regulă, dar instinctul semnalizează insistent alarmă de gradul 
U-Zero. Nu există nici un dubiu: Alexander a trădat ori a fost 
trădat. Există o singură soluție pentru a verifica situația din 
local, fără să mă aventurez până acolo. Am mai aplicat-o şi în 
alte situații. În codul nostru e denumită raid mintal. În fapt, 
constă într-un salt psihologic în spațiu inamic şi culegerea 
unei imagini din zonă, urmată de revenirea în punctul de 
origine. O „smecherie“ parapsihologică destul de simplă, însă 
mare consumatoare de energie. Nu am de ales. Trebuie să o 
aplic. 

o... 


Ghemuit pe banca de piatră din scuar, cu palmele strâns 

lipite de tâmple, mă concentrez pentru salt. OM-MANI. 
PADME-HUM! Salt! Barul e luminat, prea luminat şi tono. 
matul cântă tare, prea tare. În bar, sunt doar câteva perechi, 
de data asta şi femei. Blonda serveşte surâzătoare, dar crispată 
Mă relaxez ostenit de efort. În bar nu e nimic suspect. Deci, 
în spate, în bucătărie sau magazie, e pericolul. Trebuie să reiau 
saltul şi acest lucru nu e o glumă. 

Zamolxe! Stăpâne! Mai dă-mi o fărâmă de energie! OM. 
MANI-PADME-HUM! Salt! Camera din spatele barului e o 
bucătărie curată. Alexander, legat de scaun, cu fața plină de 
sânge, este supravegheat de două gorile cam de talia sa. A 
treia gorilă, cu o mitralieră în braţe, se sprijină de tocul ușii 
dinspre bar. Supraveghează intrarea şi aşteaptă pe cineva. Pot 
să pun pariu pe un milion că ştiu pe cine. 

Mă relaxez rezemat de piatra udă a băncii. Releele din 
creier îmi funcționează fără greş. Alexander e cel trădat și, 
prin el, eu. Tipii mi-au pregătit o ceremonie de primire demnă 
de înalte feţe. Nu pot fi contraspioni locali, deoarece folosesc 
metode teroriste. E clar că, dacă mi-aș fi făcut apariţia, tipul 
cu scula în braţe mi-ar fi cântat o serenadă la mitralieră pe 
toată cinstea. Numai că mie nu-mi plac serenadele. Mai ales 
cele din soiul ăsta. E vorba, deci, de o capcană bubulă. Cum 
au ajuns la Alexander? De aflat! Imediat! Sunt singur pe insulă 
şi trădat! Imaginea lui Dan, mormăind parola morţii, mă 
încearcă... Nu sunt în cea mai fericită situaţie. 

O voce calmă se ridică din adâncurile creierului meu: Nu 
te aprinde, Varain! Gândeşte calm! Acţionează sigur! Fii 
atent la semnele din adâncuri! 

Încep să raţionez calm. Alexander nu poate fi lăsat in 
ghearele lor. Cunoaşte o parte din misiune şi cine are o parte 
poate afla întregul. Am ordin clar să nu mă întorc fără 

informaţii. Nu pot face altfel. Mi-aş pierde obrazul. Bătrânul 
cerşetor mai poate aştepta. Rica-Lolita, la fel. În primul rând, 
trebuie să-l scot pe Alexander din gheara bubulilor. Măsor 
din ochi înălțimea zidului de sprijin: vreo patru metri. Am 
urcat altele şi mai înalte, tot pe ploaie. Avanti, Varain! 

Ajuns pe creasta zidului, îmi ofer câteva minute de respiro. 
Undeva, în mine, unde am păstrat pe furiş o fărâmă din fostul 
Varain, un gând ghiduş nu-mi dă pace: Ce-or să se mai bucure 
bubulii, când le-o pica din Cer, direct prin acoperiş, un cadou 
made in Octogon! Ca profesionist însă sunt amărât. Treaba a 
demarat prost şi rareori o treabă începută prost sfârşeşte bine. 
Cineva a trădat ori a greşit grav. Trebuie să aflu unde e buba... 
Asta, pentru mai târziu, dictează vocea din adâncuri! Acum 
scoate-l pe Alexander şi retrage-te! Unde? întreb eu în gând. 
La Pietro, vine răspunsul instantaneu. Deci, raționez eu fulge- 
rător, n-a trădat Pietro! 

Ajung târâş până la colțul acoperișului cafenelei. ÎI pipăi. 
Bun, e din țiglă. Sper că maltezii pun ţigla la fel ca noi, 
carpaticii. Chiar aşa e. Încep să scot gospodăreşte țiglă după 
țiglă, să-mi fac loc de intrare în pod. Deja se aud murmure în 
bucătărie. Alt semn bun: tavanul e de scânduri, uşor de spart. 

E timpul. Ridic privirea către Cer, îngân mantra secretă şi 
intru în pod. Acum ori niciodată! Mă târăsc fără zgomot către 
centrul podului, unde se zăreşte o rază de lumină. O gaură de 
cui completează norocul meu pe ziua de azi. Privesc prin ea 
ca printr-un vizor şi localizez personajele dramei. Văd un 
bombeu zdravân care nu se mișcă. Alexander, legat de scaun, 
nu se poate mişca. Deci, el este. Înseamnă că gorilele se află 
către dreapta şi stânga, cam la jumătate de metru fiecare. Cel 
de-al treilea, deținătorul simbolului civilizației, adică al 
mitralierei, ar trebui să fie cam la doi metri către est. Schița 

cu amplasarea pizmașilor în spaţiu e gata. Urmează surpriza, 
coborârea lui Varain din Cer. 

Lipesc urechea de scânduri și ascult. Blondina explică 
faptul că nu e ăsta. Probabil, a intrat cineva în local. Ca să 
vezi cine poate trăda un corsar hârşit în rele de tipul lui 
Alexander! N-am avut niciodată încredere în blonde: dacă nu 
sunt proaste ca nişte cizme, trădează la sigur. 

Îmi fac planul de atac. Deci, când intră un nou client în 
local, eu trec prin scânduri, ciocnesc tărtăcuţele celor două 
gorile şi mă rostogolesc la picioarele lui Alexander, pentru 
a-l elibera. Dacă are reacţie tipică de gorilă, cel cu mitraliera 
se va repezi la noul venit, bănuind că de la acesta vine atacul. 
Am verificat schema pe sute gorile, din multe tabere, socialiste 
şi capitaliste; toate gorilele instruite se aruncă la obiectivul 
fixat anterior, indiferent de ce s-ar întâmpla. Sper să am de a 
face cu o gorilă instruită. 

Mai am o problemă: prea multă lumină pentru un tip care 
coboară din ceruri. Numai că, azi, Dumnezeu are o atitudine 
foarte caritabilă la adresa spionilor. Mai ales a celor români. 
La câteva palme de capul meu, atârnă firul de alimentare cu 
energie. Îl desprind pe o porţiune de vreo doi metri şi-l trag 
către gaura luminată. Calculul e simplu: când voi trece prin 
tavan, voi rupe firul de alimentare cu energie, producând un 
întuneric plăcut ființei mele. Dacă nu mă înşel, sunt unul dintre 
puţinele exemplare de homo sapiens care vede prin întuneric. 
precum pisicile. Să mai zică bubulii că românii nu au talente 
ascunse! Prind firul sub talpa piciorului stâng şi mă liniştesc. 
Aştept să vină un nou client, un om care s-ar putea să moară 
nevinovat pentru gloria Octogonului. Să nu ucizi! poruncește 
vocea din adâncuri. 0.K.! o liniştesc eu. Voi sări inainte ca 
noul client să deschidă uşa. Aştept. 

Se aude un zgomot de motor. Vine cineva pricopsit, cu 
maşină. Sau o nouă gaşcă de bubuli, cine ştie? Ori, Doamne 
fereşte, poliția. Mai bine bubulii, decât poliţia. Bubulii au cam 
aceleași interese cu mine: să nu iasă mare circ, să nu se dea în 
stambă în văzul lumii. Mă pregătesc în stilul de karate cu care 

am fost instruit. Deci, concentrare, încordare, tone de forță 
nāte pe fiecare centimetru pătrat, foc! În detentă, trec cu 
capul prin țiglele acoperişului, apoi, cu ambele picioare şi 
corpul prin scândurile tavanului. Cad pe umărul ostatecului 
şi-i răstorn scaunul. Am greşist calculele spaţiale. 

Din uşă, țâşnesc fulgere către intrarea în cafenea; gorila 
cântă marşul de primire noilor sosiți. Alexander a doborât cu 
picioarele unul dintre paznici. Mă arunc în zbor-delfin către 
gâtul celuilalt şi-i aplic două lovituri scurte în carotide. 
Cedează fără proteste. Cel cu jucăria zgomotoasă face un gest 
de a se întoarce dar e prea târziu. Acţionez ca la şcoală: un 
genunchi în şira spinării, mâna în păr, tras pe spate, lovit cu 
capul de tocul uşii. Un timp va face pauză de mitralieră şi de 
conștiință. Alexander are unele probleme dar se ţine tare. 
Gorila sa îl ştrangulează pur și simplu. Îi aplic gorilei un şut 
în ceafă şi-i schimb planul. Trece la odihnă temporară. 

Urechea mea înregistrează zgomot de motor ambalat în 
disperare şi urlete în local. Au scăpat cu toții dar se vede că nu 
prea le-a plăcut spectacolul. Am zis eu că erau cam burtă 
verde... ÎI dezleg în grabă pe Alexander și-l trag câtre ieşire. 
E cazul să ne grăbim. Nu avem fețe de martori şi nici n-ar fi 
sănătos să ne plângem poliției pentru mica păruială cu bubulii. 
La drept vorbind, nu ne prea plac întâlnirile cu oamenii Legii; 
au obiceiuri parşive, te întreabă de documente. 

Alergăm ca la suta de metri, pe strada Ursola. Punem între 
noi şi cafenea vreo patru-cinci sute de metri, apoi respirăm. Îi 

întind batista lui Alexander, să se şteargă de sânge şi-i fac 
semn să păşim ceva mai agale, să nu atragem atenția. Din 
sens opus, vin, urlând din sirene, maşinile poliției. Bubulii 
vor avea unele probleme. Cum să-i spui unui poliţist că ai 
intrat în cafenea cu mitraliera să bei una mică cu un prieten” 

Alexander mă priveşte cu coada ochiului, se frământă un 
timp, apoi mă opreşte: 

— Mulţumesc, omule, pentru curajul tău! Acum e timpul 
să ne despărțim. 

— N-ai pentru ce-mi mulţumi, partenere. Am o afacere cu 
tine. Ẹi dau zece „piese“ cu 100 de dolari bucata. O sută in 
cap, nici un cent mai puțin. 

Zâmbeşte strâmb, cu gura plesnită. Cui îi mai arde de 
afaceri, după ce tocmai a scăpat din „fabrica“ bubulilor? El, 
însă, va trebui să meargă înainte, alături de noi. Nu are cale de 
întoarcere. Ori cu noi ori în labele bubulilor. Scuipă sânge și 
mormăie: 

- Animalele astea sunt lipsite de simțul umorului. Le-am 
spus cel mai teribil banc din viața mea şi totuşi m-au croit, de 
parcă le ucisesem părinții. 

— Se mai întâmplă. Cam mulţi tipi fără maniere au pătruns 
în nobila branşă. Lasă, ajungem la Pietro şi te reparăm. 

- Încotro? întrebă scurt şi un pic suspicios cotonogitul 
meu partener. 

— Strada Bugibba, numărul 8. Lângă hotel Cristal. 

Nu zice nimic. la direcția şi trecem la marş forțat. Nu ne 
permitem un taxi. Ştim noi de ce: primii anchetați de poliţie 
sunt şoferii de taxi. Cu o jumătate de oră întârziere, ajungem 
la bârlogul bătrânului mizantrop. O stradă îngustă, cu un singur 
corp de clădiri, întinse de la un cap la altul. Sau aşa mi se 
părea mie, învăţat cu nişte cartiere mai răsfirate. Pietro fierbe 

de nerăbdare. Trage zăvorul pe ușă şi izbucnește: 

- Ce nu-i în regulă? Unde dracu' hoinăriţi? 

— Grav, răspund eu. Bubulii au pus gabja pe Alexander. 
Abia l-am recuperat. Îţi dai seama? E scos din joc pentru 
operațiuni ulterioare. Nu cred că mai poate rămâne pe insulă. 

Bătrânul cerşetor se lasă să cadă pe scaun, făcând un semn 
a lehamite. S-a săturat şi el să audă de căderi în rândul nostru. 

- Acum ce facem? Contramandăm operaţiunea? 

Întrebarea mă vizează pe mine, omul Centralei. lar eu am 
ordinele mele. Foarte clare. Şi foarte dure. 

- Înapoi nu mai putem da, decid eu. Câteva zile. va putea 
lucra şi Alexander. Nu avem altul. Fără el, mai greu e de ajuns 
la sacul cu gulgute. 

Pietro e ceva mai rece în opinii: 

— Îți dai seama că vom lucra sub clopotul de sticlă? Toată 
haita va fi cu ochii pe noi. 

— Pe asta şi mizez. Orice om întreg la cap ar renunţa la 
operaţiune. Aşa raționează și bubulii. Numai că noi nu suntem 
nici întregi la cap, nici bubuli. Noi dăm lovitura şi ne topim. 

— Da, e o idee... 

Alexander, ud şi murdar de sânge, îşi pipăie rănile pe 
tăcute. Nu pare un guraliv şi asta mă încântă. Asta ar mai 
lipsi, să se vaiete. Cu toate evenimentele care au năvălit peste 
noi, ritualul trebuie respectat. Scot haina, descos diamantele 
şi le resfir pe masă în fața lui: 

- O sută de dolari în cap, fiecare. Nici un cent mai puţin. 

Rânjeşte cu fața tumefiată de lovituri. Scoate câteva 
bancnote mototolite şi mi le aruncă: 

- Meriţi banii. Ai făcut treabă bună. Păcat că s-a stins 
lumina. Aș fi dat mult să văd moacele boţite ale bubulilor. 

— Ai scăpat ceva? 

Tresare jignit. Mă priveşte cu reproş, ca pentru o insulta 
gravă: 

— Cine? Eu?! Nici mort! 

În sfârşit, o ştire bună. 

— Cum ai căzut? 

— Costumele de scafandri. Le-a văzut Marilene în port. 
bagaj. Cum au răsucit-o pe Marilene, nu ştiu. 

- Blonda de la bar? 

— Da. E nevastă-mea. 

Se-ntâmplă şi la case mari daraveri din astea, cu fufe 
care-şi vând soții. În spionaj e mult mai dureros. Şi mai 
periculos. Dumnezeu să o ierte! 

— Echipamentul şi oamenii? 

— În siguranță. 

— Gata de treabă? 

— O facem. 

Nu mai avem nimic de discutat. Privim întrebător către 
bătrân. Acesta ia de pe o poliţă o ceaşcă cu mărunțiș, răstoarnă 
cu un zornăit monedele pe masă, scoate fundul fals şi începe 
să aşeze meticulos în fața noastră o grămăjoară de diamante, 
cam de tipul celor aduse de mine. Le numără atent, le împarte 
în două grămăjoare şi împinge una către barmanul necăjit: 

— Asta, pentru acum. Mai târziu, mai vedem. 

Alexander mătură cu mâna sa cât o lopată lipovenească 
pietricelele, le pune în buzunarul de la piept, se pipăie să fie 
sigur de ele, apoi precizează: 

- Va costa mai mult. Trebuie să dispar de pe insulă. Tot 
ce am în bancă şi la cafenea e pierdut. 

— Cât? întreabă scurt Pietro. 

— Jumătate de milion. Dolari. 

- S-a făcut. Mâine până în prânz. 

Omul acesta, care cerşeşte câțiva sunători, plăteşte fări 
comentarii jumătate de milion de dolari. Plus diamantele. C 
comoară. Averea asta nu vine din România, e sigur. La calici; 
noastră, nu am putea plăti nici a zecea parte. Curiozitatea m: 
mboldeşte să pun nişte întrebări. Mă opreşte însă glasu 
pătrânului şef al Octogonului, bine înfipt în creierul meu: Ne 
vei fi singur. Cei din rezistenţă, din întreaga lume, te voi 


Şi de furat... 

Pietro trece la treabă. Despătureşte o hartă. Militară 
observ eu. La scară mare dar nu de marină. În calculele inițiale 
marea e pe planul doi. 

- Deci, Nuri ne aşteaptă cu microbuzul la Paola. 

La auzul numelui, un „clopoțel“ de alarmă din sub: 
conștient vesteşte alarmă. Notez reacția, pentru cugetări ș 
verificări ulterioare. 

— Plecăm apoi cu toţii la Radulian, în Zabbar, să luăn 
costumele de scafandri. 

Bătrânul marchează pe hartă locul unde se află Raduliar 
şi din nou „clopotul“ de alarmă îşi face datoria. Reacţione: 
precaut: 

- Un turc şi un armean în aceeași echipă? 

- Ei sunt cei mai buni. Alţii de talia lor nu găseşti. Ce 
puţin, nu pentru astfel de afaceri. Nu-ţi fă griji, se împacă de 
minune! Zeul ban e singurul lor stăpân. 

Asta nu e întotdeauna bine, gândesc eu. De spus însă, m 
Spun nimic. Şi Alexander va primi mulți bani. 

— Aici, la trei kilometri de Kalkara, ne vom petrece noap: 
tea. În linişte. Cel puţin, aşa sper. Apoi, către dimineaţă, von 
trece la treabă. 

— Aţi verificat la ce oră se luminează de ziuă? 

- Da, la secundă. Lansarea o facem în zori, la șase 
dimineața. Plecarea, mâine, la orele douăzeci şi două, de aici 
de la mine. 

Scurt, clar şi precis. Cine ar bănui că sub zdrențele acestu; 
cerşetor se ascunde un general de informații? Nu întreb nimic, 
Sper ca pescuitul să decurgă cum am planificat noi. 

Ca orice alt „creier“, Pietro e sever şi precaut: 

- Din această clipă, trebuie să ne mişcăm cât mai puțin, 
Alerta e dată și la bubuli şi la contraspioni. Veţi dormi la mine, 
E cel mai sigur loc. 

Are voce de stăpân. Ori de comandant. Ştie să se impună. 
Eu, însă, am alt plan şi nu întâmplător: clopotul de alarmă nu 
a sunat zadarnic. Arma lui Demian nu dă greş. Trebuie să-mi 
creez încă o bază de operaţii. 

— În noaptea asta, trebuie să plec. Mai am de rezolvat și 
alte treburi. 

Atmosfera îngheaţă brusc. Pietro mă scrutează intens, cu 
suspiciune. Alexander așteaptă semnalul, să acţioneze. E 
„muşchi“, nu are creier. Instinctiv, scot portmoneul şi arăt 
floarea de stâncă. Rel/ache! Şi-au amintit. Vin din Centrală. 
Ei trebuie să mă ocrotească, nu să mă verifice. 

- Bine, ai grijă! mă avertizează Pietro. 

- Am nevoie de bani. O mie. Decontez din operaţiune. 

Pietro scoate banii şi-mi numără fără comentarii o mie de 
dolari. Trezorier de casă mare. Nu trebuie să mă cert cu el ori 
să-l jignesc. 

- Peste noapte, nu e nevoie să mă asiguraţi. Cred că mă 
pot descurca singur. De fapt, merg la o femeie. 

Cerşetorul nu-mi răspunde. Îmi întinde mâna, în semn de 
despărțire. l-o strâng, îl salut din cap pe Alexander şi plec: 
Treaba lor ce cred. 

Ploaia a contenit dar bate un vânt turbat. Mizez pe 
întuneric şi frig pentru a nu mă contrafila prea tare. Pe o 
astfel de vreme şi cel mai al dracului contrafilor ține aproape, 
în maşină. O tai drept către casa Lolitei, scrutând ocazional 
maşinile care mă depășesc. Pe drum, cuget la măsurile pe care 
trebuie să le iau. O bază operativă de rezervă e imperios 
necesară. „Clopoţelul“ n-a sunat degeaba. Și încă de două ori. 
Ceva grav e în pregătire sau în derulare. Împotriva mea, 
desigur. Cumpăr de la un magazin de noapte o rochie albastră, 
un inel de aur, o sticla de șampanie şi câteva cutii cu apă tonică. 
Recuzita pentru piesa ce urmează. Mă rog, nu e pe de-a-ntregul 
piesă dar, în mare... Ă 

Lolita stă într-un bloc nou. Li dau ocol, să-l miros, să nu 
aibă purici. Adică filori bubuli. Nu are. Constat cu plăcere că 
în imediata vecinătate se află un şantier. Vreau să-mi arate 
cineva pe contraspionul, fie el şi bubul, care umblă prin şanti- 
ere. E aproape miezul nopții. Fata asta de milioane ar trebui 
să fie acasă. 

Îmi deschide zâmbitoare, strălucitoare. Parcă e mai puțin 
urâțică. O lumină interioară îi îndulceşte trăsăturile aspre, 
făcând-o chiar drăguță. Desigur, la acest efect contribuie şi 
cele două ore anterioare de luptă comună pe frontul creşterii 
natalității. Hotărât lucru: de la gât în jos e splendidă. Joc în 
continuare rolul mototolului îndrăgostit, mimând surpriza: 

~ M-ai aşteptat? 

— Te-ai îndoit de mine? 

Se lipește de mine şi-mi caută buzele cu gura-i umedă şi 
lacomă. Un uşor sentiment de greață se strecoară în mine. 
Cine știe de pe ce mâini o fi venit? 

Deşi inteligenţa nu e tocmai punctul ei tare, simte grozav. 

Se alarmează: 

— De ce eşti aşa de străin şi rece? Ce s-a întâmplat? 

Asta ar mai lipsi: să-şi dea seama cam ce gândesc despre 
ea. S-ar duce de râpă Baza Doi. Mă pomenesc murmurând: 

— Am avut nişte necazuri în afaceri. 

Trec lent cu palmele peste sânii tari, bine făcuţi, peste 
mijlocul neobişnuit de subțire, peste şoldurile musculoase. 
Instinctele animalice sunt aşa cum le ştim: imperioase. Greaţa 
cedează iar ea începe să răsufle precipitat. Pe această femeie 
o voi domina ușor, cu cea mai naturală „valută forte“ din lume. 
Aşa gândesc eu. 

Mă ia de mână să-mi arate apartamentul. Sunt două camere 
şi ambele dau pe balcon. Bun, notez eu în gând. În cazuri 
urgente, pot să mă topesc în șantierul de vis-a-vis. 

Fata asta nu câştigă prost. Apartamentul este mobilat 
destul de luxos. La capitolul bun gust, am nişte rezerve. Nu le 
exprim, sunt un gentleman. Nu văd cărţi dar discoteca şi 
videoteca sunt bine gamisite. O cale mai ușoară de „cultura- 
lizare“. O cred şi o iert: cărţile pot crea uneori mari dureri de 
cap. Scot rochia şi i-o întind zâmbind. 

La vederea cadoului, Lolita reacționează neaşteptat, plină 
de personalitate şi zbârlită ca un arici ţepos: 

— Măi băiete, tu mă confunzi cu cealaltă şi vrei să arăt 
exact ca ea. Mie nu-mi stă bine în albastru. 

Punct marcat pentru mine. Arătaţi-mi o singură tipă de pe 
planetă pe care să nu o încerce gelozia la gândul unei teribile 
iubiri anterioare. O iau împăciuitor: 

- De data asta, nu ai nimerit-o. Ei nu-i plăcea albastrul. 
aşa că... , 

Situația se schimbă radical. Lolita aruncă halatul de pe ea 
şi se introduce goală în mătasea foşnitoare. Se învârte în fata 

oglinzii, studiindu-se mulțumită. Faţa ei de creolă se asortează 
grozav cu albastrul. Arată foarte ațâțătoare. E timpul să 
folosesc artileria grea. O iau în braţe şi îi introduc inelul în 
deget. Îşi apropie capul de al meu şi-mi mărturiseşte cu voce 
scăzută: . 

— Mă băiete, m-ai lăsat... Imi vine să bocesc... 

Bocetul face parte din repertoriu. Mi s-a mai întâmplat şi 
nu odată. La anii mei, cunosc câte ceva din tainele femeilor. 
Nu destule, recunosc. 

— Nu, nu trebuie să plângi. Măcar acum... 

Se stăpâneşte. Porneşte muzica şi pune masa în tăcere. 
Profit de situaţie și fac o baie. Dau jegul jos de pe mine. S-a 
adunat ceva în două zile de tăvăleală. Îmi pun un pantalon şi 
o cămaşă curată, din sacoşă. Alt om. Dar tot cu probleme 
nerezolvate. Cum scap de masă? Ordinul e clar: Nu papi nimic, 
nici otravă, nici trufe! Ți-ajung pastilele energizante! Mă 
frământ. Ce ar ieși din combinarea pastilelor Octogonului şi 
mâncarea Lolitei? Vocea salvatoare soseşte: No food! OK! 
Nici un fel de mâncare. 

Intru în cameră şi mă arăt surprins: 

— A, ai pus masa! Dar eu am mâncat, iubito. 

— Unde? se arată ea suspicioasă. 

— La un restaurant şi încă zdravăn. 

— Să-ţi fie ruşine! Şi eu, care m-am străduit. 

Discuţia poate evolua pe o pantă periculoasă. O iau în 
braţe şi-i şoptesc cu buzele lipite de ureche: 

- N-am venit pentru mâncare, iubito! 

Se înmoaie. Mă sărută pe tâmplă şi mi se strecoară din 
braţe. Deschide şampania şi toarnă în pahare. Altă belea. Alt 
test. Probabil, ultimul: 

— Rica, eu nu beau niciodată alcool. Am jurat şi la noi 

jurământul e sfânt. Nu-l pot încălca. Ciocnesc cu tine, dar 
beau numai apă tonică. 

Din nou rămân surprins de reacție. Superspionul Varain, 
marele Varain, mai are de învăţat destule. Fata nu e chiar atât 
de prostuţă pe cât am crezut-o: 

— Din prima clipă când te-am văzut, am simțit că eşti un 
tip ciudat. Nu ştiu ce e cu tine, dar nu pari a fi marinar. Prea 
fin, prea inteligent... 

„Clopoţelul“ din subconştient nu dă alarma, aşa că voi 
juca marea carte: recrutarea sub steag străin și exploatarea în 
orb. Recunosc cu glas şoptit: 

— Da, sunt un fugar. Am fugit din țara mea pentru nişte 
chestiuni politice. 

- Asta seamănă mai mult cu tine. Să bem totuşi! Nu te 
otrăvesc, fii sigur! Şi lasă privirea asta hăituită, că nu te dau 
pe mâna poliţiei! Îmi place mai mult privirea ta flămând, 
când mă doreşti, dragul meu fugar. 

Răsturnare de situaţie. Rica-Lolita ia iniţiativa şi-mi 
demonstrează că mai sunt şi alţi tipi (Şi tipe!) deştepţi pe Lumea 
asta. Mai are dreptate într-o chestie: trupul ei plin de draci mă 
atrage teribil. 

Bem în tăcere, fiecare cu paharul şi băutura sa, privin- 
du-ne în ochi. Am ajuns la un fel de pact, cum rar ajung un 
bărbat şi o femeie. Baza Doi se conturează din ce în ce mai 
clar. 


00 


Noaptea trece ca un vis. Unul splendid, scăldat într-o beție 
a simţurilor. Cam rare femeile cu temperamentul Lolitei. Către 
dimineaţă, înghit pe furiş a doua pastilă energizantă şi intru în 
transă pentru a mă încărca cu energie. Cel mai teribil întăritor 

entru un spion aflat la înghesuială este totuşi femeia, 
concluzionez eu. Mă „trezesc“ către prânz şi mă prefac 
rins când constat că gazda mea nu a plecat la „servici“: 

-— N-ai plecat acolo? 

- Nu. Plec abia diseară. Săptămâna asta trec de noapte. 

Simplu. Ca la fabrică. Schimburi de zi, schimburi de 
noapte. Te pomeneşti că au şi concedii de odihnă. Sau de 
maternitate. 

Pe seară, o luăm de la capăt. Îi aplic un tratament de 
categorie specială. La drept vorbind, ea mi-l aplică mie. Dacă 
aş rămâne pe insulă vreo lună, aş putea concura la un show al 
fachirilor. Al celor care halesc numai o dată pe săptămână. 
lată o cură de slăbire foarte plăcută! 

Mă hotărăsc să ies din casă înaintea ei. Am o chestie care 
nu-mi dă pace. Lolitei îi explic că am afaceri de făcut. Fată 
discretă, nu întreabă nimic. Îmi dă cheia de la apartament şi 
mă roagă să mă strecor pe neobservate. Vecinii o ştiu de femeie 
respectabilă. Se vede că ţine la această aparenţă. De ce s-o 
contrazic? Ce folos aş avea? Cred că şi-ar dori ca aparența să 
devină realitate. Foarte posibilă chestia, dar numai cu un soț 
cu apucături de taur. Cu unul obişnuit, n-ar rezista mai mult 
de două runde. Sigur! 

les din bloc precaut, contrafilându-mă. Încerc să ghicesc 
cam pe unde sunt ascunși urmăritorii. Îi simt. Sunt aproape. 
Nu trebuie să caut mult. O mașină demarează din întuneric, 
țâșneşte în viteză și se opreşte brusc lângă mine: 

— Urcă! 

___ Alexander. Mă protejează? Mă spionează? Greu de spus. 
În breasla noastră se lucrează cu multe incertitudini. Şi se iese 
destul de rar la pensie. 

Capitolul 6 
SUB NASUL CIA ȘI KGB 


Pe drumul către ascunzătoarea din Kalkara, am „dormit“ 
în maşină. De fapt, mi-am studiat, în stare de transă, colegii 
de aventură, pentru a ghici care este cel cu pericolul. Alexander 
încercase să mă tachineze: 

— Te-a ostenit şerpoaica, nu glumă. 

— Da, m-a ostenit, i-am tăiat-o scurt, căzând în „somn“. 

Individul încălcase legile noastre, punând în filaj omul 
venit din Centrală. Acest lucru nu se face niciodată. Nici nu 
se iartă. Ceva nu era deloc în regulă în această afacere malteză. 
Aveam senzaţia că mă plimb sub clopotul de sticlă menţionat 
de Pietro, urmărit de o privire sigură şi rea. Senzaţii de soiul 
ăsta nu mă înşeală niciodată. Acţionam, cu siguranță, sub 
controlul celorlalți. Din păcate, nu era altă soluţie. Singur nu 
putem să ajung la gulgute, la informaţii, adică. Trebuia să 
merg un timp în această formulă, apoi, la momentul oportun. 
să înşfac potul şi să dispar. Ori, foarte posibil, să mă înșface 
bubulii cu tot cu pot. 

Starea de alertă mi-a fost accentuată de sosirea cuplului 
Nuri-Radulian. Percepusem un biocâmp negativ foarte 
puternic. Nu putea fi decât al armeanului. Milioanele de rele 

din bila mea, dresate la şcoala Octogonului, îmi serviseră pe 
tavă informaţia: Maltezul fusese „lucrat“ de un armean aflat 
în slujba bubulilor. Un tip înalt, solid, brunet, cu părul creţ, cu 
sprâncene groase, închinate. Radulian corespundea la mili- 
metru descrierii. Prezenţa lui mă intriga. Nu ştia că Maltezul 
apucase să-şi trimită raportul de adio ori era foarte sigur de 
reuşită? In ambele cazuri, se afla pe o poziţie de inferioritate. 
Aşa sunau legile noastre: Cine are informaţia stăpâneşte 


situaţia, iar cel care intră în acțiune mult prea sigur de sine va 
avea, cu certitudine, surprize neplăcute. 


Trei oameni Care acționaseră după legile Octogonului 
sfârşiseră groaznic. Era rândul meu. Eram hotărât să le ofer şi 
adversarilor câteva zile negre. Trebuia, de data asta, să afle şi 
ei cum te simţi când inamicul te loveşte cu o armă necunoscută, 
care te înspăimântă. Luasem deja hotărârea să-l neutralizez 
pe armean. Cel puțin pe el. 

somnul aparent, m-am sfătuit pe îndelete cu îngerii mei 
păzitori. Cu supraconştientul meu, în care stăteau frumos 
rânduite toate cunoştinţele şi deprinderile necesare supra- 
vieţuirii. Concluzia finală? Mergi înainte, Petre Varain! Cale 
de întoarcere nu există. Vei învinge! 


00. 


Ne furişam pe drumuri lăturalnice, printre posturile de 
poliție. Insula era înțesată de sticleți şi de spioni. A doua zi, 2 
decembrie 1989, cei doi ași ai serviciilor secrete, Bush şi 
Gorbaciov, urmau să se întâlnească pentru a-şi delimita noile 
frontiere de putere și influenţă. Frontiere care aveau o vala- 
bilitate relativă în faţa adevăraților stăpâni, a stăpânilor din 
umbră. Oare, mă întrebam eu, ce gândesc sovieticul şi 
americanul despre adevărații stăpâni, despre cei cărora ei le 

fac figuraţie? Căci, nu mă îndoiam, CIA şi KBG cunoșteau 
cel puţin cât noi despre adevăratul centru mondial de putere. 
Trei variante de răspuns, numai trei. Prima: Erau conduşi de 
stăpânii din umbră, pe baza unui acord tacit ori formal. 
Secunda: Se aflau în conflict cu stăpânii din umbră şi se 
întâlniseră pentru a-şi conjuga eforturile împotriva lor. Terţia: 
Îi ignorau pe cei din umbră, mulțumindu-se cu poziția de 
stăpâni aparenţi. Una dintre cele trei variante trebuia să fie, 
neapărat, reală. Probabil, prima. 

Ajunşi la destinaţie, ne-am adăpostit cu tot cu mașină 
într-un rest de cherhana pescărească. Fiecare, după obiceiul 
său, a început să se pregătească de misiune. Îmi admiram 
„oastea“ şi mă minunam de această adunătură interesantă: un 
bătrân cerşetor milionar, un cafegiu fără cafenea, doi scafandri 
de mare precizie închinători la zeul ban, doi şoferi cu moace 
tipice de desperados. Plus Varain, spion român si scafandru 
de ocazie. Sau de nevoie. Trebuia să-mi economisesc forțele. 
M-am cufundat în starea mea de transă, lăsându-i pe ceilalți 
să doarmă. Ori să conspire, după cum era cazul cu fiecare. 

Pietro m-a trezit în zori. Afară vâjâia un vânt cumplit, 
semn că marea era agitată. Treaba decurgea conform calculelor 
noastre. Cel puţin în privința vremii. Mi-am pus în tăcere 
costumul de scafandru şi vălul gonflabil, o sculă ingenioasă 
menită să mă transforme, în caz de pericol, într-un ghem de 
iarbă de mare, insesizabil de adversari. Invenţia aparținea celor 
doi dubioşi scafandri locali care urmau să mă însoțească sub 
nava Maxim Gorki, sub nasul CIA şi al KGB. 

Nuri a împărțit cu mişcări de expert aparatele de inter- 
ceptare. Erau de fabricație americană. Aveam de gând să le 
folosim pentru a intercepta, de la distanţă, discuţiile dintre 
cei doi barosani. În general, nu sunt atras de tehnica foarte 

sofisticată, dar în cazul de față aveam toate motivele să casc 
urechile la instructajul turcului: 

— Lipeşti ventuza de coca navei, în bordul tribord, în 
dreptul salonului. Laşi flotorul cu al doilea receptor să se ridice 
pe saulă, până la doi metri de suprafață. Nu mai mult, căci ți 
l-ar bruia zgomotul de valuri. Monitorul îl ţii în braţe, cu 
ecranul pe direcția salonului. 

- Clar! 

- Eu voi lucra în babord iar Radulian exact sub chilă. La 
urmă, comasăm înregistrările şi tragem concluziile. 

- Semnale de pericol? 

— Pe cască, ai un difuzor. La trei semnale scurte, dai drumul 
la aerul comprimat din rezervor, să-ți umfle masca. Te vei 
ridica la câțiva metri, datorită balonului care se formează în 
jurul tău, dar nu-ți fă griji! Nici dracul nu te poate recunoaşte. 
Garantat! 

- Pericol maxim? 

- Scafandrii de luptă şi minisubmarinele. Şi ale yankeilor 
şi ale ruşilor. Cu hidrolocatoarele nu ne pot prinde. Suntem 
prea mici pentru ele. 

- E-n regulă! Cine conduce formaţia? 

- Formaţia triunghi cu vârful înainte. Eu conduc. Ştiu bine 
portul şi rada. 

- O.K..! Gata de lansare! 

~ Gata de lansare! 


00 


Unul dintre şoferi vine cu o canistră de apă rece şi ne-o 
toarnă în costume. Tremurăm un pic, nu prea tare, până ne 
încălzim. Evităm contactul direct cu apa înghețată din mare 

“oarece ne-ar putea produce un şoc termic. O ultimă privire 

către restul expediției şi ieşim în vântul rece. Pornim greoj 
către țărm, lipăind cu labele de broască. Este ora şase dimineața 
din ziua de 2 decembrie 1989. Fauna Mediteranei a mai crescut 
cu o specie de amfibii. O specie modestă, cu numai trej 
exemplare, care nu aspiră deloc la poziţia de obiect de cercetare 
ştiinţifică. 

În adâncuri, apa nu e chiar foarte rece. Luăm formaţia de 
triunghi cu vârful înainte, pornim propulsoarele electrice şi 
demarăm. Avem mult de mers, n-am rezista cu forțele proprii. 
Sper să avem energie suficientă în acumulatoare şi peniru 
înapoiere. Înaintăm către centrul marelui port, ghidaţi de Nuri 
care îşi are semnele sale. Precise, sper. Rareori ne intersectăm 
cu câte un peşte mai mare. Acolo, sus, marea e teribil de agitată. 
Exact cu mi-am dorit-o. 

Ajungem la primele nave de gardă şi, după un scurt viraj 
de cercetare, ne relaxăm un pic: nici ruşii, nici yankeii nu au 
lansat scafandri la apă. Se vede că au mizat pe marea agitată 
şi pe frigul teribil. Cât sunt ei de mari și tari, mai au de învăţat 
multe chestii. Dacă se vor dovedi băieţi receptivi, le voi spune, 
odată şi odată, cum le-am furat gulgutele de sub nas. Nici 
minisubmarine nu se zăresc. Cu submarinele mari nu avem 
probleme. N-am auzit în viața mea ca un submarin mare să fi 
descoperit şi atacat un om, fie el şi scafandru. 

În sfârşit, zărim coca burduhănoasă a motonavei Maxim 
Gorki pe care se vor întâlni cei doi, țarul roșu şi cow-boyul 
care a reușit să pună căpăstrul şi şeaua pe acest mustang cu 
stea în frunte. Măiastră lovitură au dat Bush şi CIA! De la 
finele celui de-al doilea război mondial, nu le-a mai reuşi! o 
plesneală de calibru ăsta. Şi-au plătit cu vârf şi îndesat chestia 
cu Kim Philby, nașul lor de sorginte kaghebistă. Un singur 
lucru mă intrigă în chestia asta: americanii sunt aşi în economie 

şi finanţe dar în spionaj şi politică sunt, de regulă, stupizi. 
aia naiba au reuşit să-l încalece pe Gorby? Precis au importat 
ceva profesionişti din bătrâna Europă. 

Mă plasez în tribord şi-mi fac conştiincios treaba: rașche- 
tez uşor „barba“ de plante marine crescute pe metalul navei. 
Aplic jucăriile cu captatori magnetici şi verific rezistenţa la 
smulgere. Rezistă. Material solid, made in USA. Rânjesc 
satisfăcut. Ce poate fi mai plăcut decât să-i tragi clapa adversa- 
rului folosind propriile-i arme? Mă retrag la vreo douăzeci de 
metri de navă, pun aparatul în poziţia gata de înregistrare şi 
aştept semnalul de începere a interceptării. Calculez cam câți 
ani de pripon mă aşteaptă, dacă avem ghinionul să cădem în 
mâinile ruşilor ori ale americanilor. Decid că e mai bine să 
fac puşcărie la americani; în unele situaţii, e chiar mai bine 
decât afară. Îmi aduc brusc aminte că nu am înghiţit pastila 
zilnică. Furat de evenimente, am uitat. Acum, voi face 
„foame“. Nu-i nimic. Şi Măria Sa Ştefan cel Mare şi Sfânt 
postea în zilele de luptă. Voi face la fel. Aplic ritualul de 
autosugestie, intru în transă și aştept răbdător. Mai sunt vreo 
patru ore până la întâlnirea menită să schimbe din temelii 
lumea secolului XX. 


000 


Se apropie momentul întâlnirii. Mă dezmorţesc, făcând 
câteva plonjoane şi încep să analizez situaţia. M-am convins 
că cei doi scafandri nu lucrează pentru americani ori sovietici. 
Dacă ar fi fost oamenii celor de pe nave, ar fi încercat deja să 
mă neutralizeze. Mai rămân doua variante: pentru bubuli ori 
pe cont propriu. Adică, pentru un alt beneficiar, mai generos. 
Marfa asta, pe care urma să o pescuim, se va vinde grozav de 
bine în întreaga Lume. Care magnat nu ar da câteva milioane 

pentru a şti din timp pe unde vor trece noile frontiere sigure 
pentru investiţii? Dar pentru a afla ce zone aparent sigure vor 
cădea? Ca să nu mai vorbim de unii granguri socialişti ame. 
nințați de măturoiul țarului ţintat. Ar da bani cu lopata să afle 
când le vinde rândul. Nu sunt chiar atât de dobitoci, să nu-şi 
dea seama că sunt cu toţii pe lista neagră. Ce mai încolo, 
încoace? Discuţiile dintre Gorby şi Bush sunt marfă de lux cu 
desfacere garantată pe toate meridianele lumii. Autentică, nu 
poate fi falsificată ori confundată. Numai să o înşfăcăm. Și, 
mai ales, să scăpăm întregi cu ea. 

Ce-aş face în locul celor doi aventurieri, Nuri şi Radulian, 
dacă aş fi angajat într-un joc dublu? L-aş ataca pe român, pe 
mine adică, în mare, pe drumul de întoarcere? Nu, n-aş 
face-o. În primul rând, nu știu cât de periculos e românul. 
Mai apoi, aş putea pierde marfa recoltată de el. O marfă 
incompletă nu se mai poate vinde la preţ bun. În plus, pe țărm 
aşteaptă patru indivizi care nu arată chiar ca nişte tipi cărora 
le poţi lua friptura din farfurie. Concluzia: eventualul atac se 
va produce pe țărm, după ce recoltăm toată marfa. Revin la 
normal. Legea noastră spune să ne ocupăm totdeauna de grijile 
prezentului, căci de cele viitoare va avea grijă ziua de mâine. 

Un semnal lung în cască. Mă apropii de navă şi veritic 
aparatura instalată anterior. E în regulă, gata de start. Motor! 
Începe filmarea în cel mai tare film al secolului. Filmul care 
va schimba cursul a sute de milioane de vieți. Pe unele în 
bine, pe altele în rău, după cum le-o fi soarta. 

Sus, marii actori nu au habar că sunt filmaţi. aşa că se 
poartă ca nişte oameni de afaceri obişnuiţi. Sau ca nişte 
gangsteri. Depinde cum priveşti problema. Tratează dur. 
nemilos, fără scrupule. Nu se încurcă în mărunțișuri teritoriale- 
Sunt angrosişti. Gorby atacă problema României. După ton. 

ai zice că e vorba de o gubernie sovietică, în care americanii 
ar avea oarecare interese. Mă gândesc la doamna maică-sa şi 
mă întreb dacă n-o fi doritoare să-şi vadă odrasla. Revoltă 
zadarnică. În lumea noastră, în care domneşte legea leului, 
Gorby îşi va tăia porţia pe care o vrea. O singură lege mai 
poate rezista în faţa lor: legea lupului. Sper să aibă parte de 
„binefacerile“ ei, cât mai curând. Bush nu e nici el chiar așa 
de dus la biserică precum pozează. Şi yankeii au interese în 
România. Îi deranjează faptul că România a devenit membră 
supleantă a Consiliului de Securitate. Asta e bine. Când doi 
se bat, al treilea câştigă. Să vedem în sfera cui cădem. 
Tratativele sunt dure. Ăştia nu sunt neam cu Solomon, nu 
ştiu să țină copilul în viață. Vor să-l taie. Aşa o fi fost şi la 
Yalta? Sau la întâlnirea Ribbentrop-Molotov? În ciuda edu- 
caţiei de gentleman, scap câteva înjurături zdravene la adresa 
celor două vedete. Am şi de ce. Soarta României a fost pece- 
tluită. Pe trei variante. Prima, foarte dură: război civil urmat 
de separarea teritoriilor de interes reciproc — vestul la yankei, 
estul la ruși. Asta înseamnă că voi merge la părinţi cu paşaport, 
trecând prin graniţa ruşilor. Să-i ia mama lui Sataniil, părintele 
lor de drept şi de fapt! A doua variantă uimește prin parşivismul 
ei: monarhie. Restaurarea fostului rege şi împărțirea influenței 
fifty-fifty. Adică, în termeni profesionali, infiltrarea în proporții 
egale de agenți CIA şi KGB în camarila regală, pentru a-l 
manevra pe maimuţoi după cum sunt interesele celor doi baro- 
sani. Despre interesele țugulanilor români, nici un cuvânt. Pen- 
tru ăştia, noi nu existăm. Nu-i nimic. Asta au mai crezut-o şi 
alții. Eu am nişte rezerve întemeiate. Numai bunul Dumnezeu 
poate şti cum vor reacţiona românii. Ultima variantă e cel 
Puțin bizară pentru mine. Exercitarea intereselor prin terți, 
prin bubuli adică. De ce prin bubuli? Asta e întrebarea. Trebuie 


98 Pavel Coruţ 


să fie o chestie pe care eu n-o ştiu. 
00 


Discuţiile au fost multe, dar cine le-a mai ascultat? N-aş 
fi crezut niciodată că soarta unor popoare de milioane de 
oameni poate fi tratată cu atâta nonşalanţă. Mă rog, oi fi cu 
vre-un țăran înapoiat, care nu înţelege mersul vremurilor. Dar 
nici chiar aşa, domnilor şi tovarășilor! Singura înjurătură pe 
profil care îmi fierbea prin gură era: La oase în tribord. 
potăilor! 


000 


Semnale de alarmă! Repetate! Automat, dau drumul la 
aer şi devin o lighioană marină, plutind între două ape. Arunc 
priviri iscoditoare de jur împrejur, să văd de unde vine perico- 
lul. Îi văd. Dinspre prova navei, șerpuiesc scafandri de luptă. 
Vreo şase, nu mai mulți. În linie, ca la atac. Ia te uită! Şi cu 
care îi credeam pe ruşi şi americani dobitoci. O lumină! De 
ce nu m-a avertizat subconştientul? Pentru că nu e pericol. 
vine răspunsul. Şi ei sunt „pescari“. 

Aha!Ceva nu e kosher, cum spunea bătrânul Samy, ovreiul 
din mahalaua noastră. Am pendulat zadarnic între ideea de a 
fi stâlcit de ruşi ori de a duce o viaţă elegantă în pușcăriile 
yankeilor. Va trebui să duc la capăt misiunea. Ia să fac eu o 
jonglerie, să-i văd cum reacţionează! Strâng vălul gonflabil şi 
plonjez către scafandrul din capul liniei. Umbra mea, în plojon. 
îi alertează. Linia se sparge. Se aruncă cu toții către adâncuri 
şi dispar. Au ceva musculiţe pe căciuli. 

Am rezolvat problema concurenţei. Poate cu mijloace nu 
tocmai loiale, dar cine are timp să judece astfel de probleme” 
Deci, nu suntem singurii curioşi de pe planetă. Suntem însă 

primii şi asta contează. Dreptul primului venit. 

Treaba decurge în continuare fără incidente. Am 
recepționat totul, din trei direcții diferite. Mai grozav nu se 
putea nici în laboratorul de antrenamente. Puțin epuizat de 
frig, strâng sculele şi dau semnalul de plecare. Nuri se plasează 
în vârful triunghiului şi verifică direcția. Pornim propulsoarele 
și demarăm. Dacă ar fi ştiut că treaba e atât de simplă, jumătate 
din serviciile secrete ale Lumii ar fi lansat scafandri la apă. 
Numai că la o aşa invazie de scafandri, treaba ar fi încetat să 
mai fie simplă. Primul cutezător contează. Oul lui Columb 
nu şi-a pierdut deloc valabilitatea. 

Aproape de țărm, Nuri verifică vizibilitatea. E-n regulă, 
s-a înserat. Putem ieși. Țâşnim din valuri şi ne târâm către 
țărm ca nişte broscoi uriași. Aproape de cherhana, ne oprim şi 
ciulim urechile. Se aude muzică, semnalul convenit pentru 
liberă trecere. Intrăm în şandrama şi ne prăbuşim istoviţi pe 
lângă ziduri. Cred că am slăbit vreo cinci kilograme. 

Alexander mă ajută să-mi scot costumul şi masca. Profit 
de ocazie şi îi ordon să-i țină sub supraveghere pe cei doi 
scafandri. Achiesează printr-o ușoară strângere de mână, 
aparent involuntară. Am, deocamdată, doi aliaţi relativ siguri 
şi doi dușmani bine mascaţi. Urmează lupta cu două reptile 
foarte periculoase. Mai ales una, Radulian, ar putea muşca 
înainte de a fi neutralizată. Le dau întâietate în atac şi nu 
întâmplător. Vreau să le cunosc planul şi metodele de acțiune. 

„Clopoţelul“ din subconştient sună insistent a pericol. 
Atenţie! Atenţie mărită! Mă îmbrac pe îndelete, păstrând o 
mină indiferentă, de dresor. De îndată ce ar simţi cea mai mică 
slăbiciune, fiarele ar sări să mă sfâşie. Nu trebuie să le dau 
ocazia. Culeg, aparent nepăsător, casetele din aparate şi le 
număr. Nouă în cap. Câte trei pentru fiecare om de-al nostru 

căzut în confruntare: Maltezul, Grig şi Dan. Notez sclipirea 
din ochii armeanului și înțeleg ce m-ar costa dacă aş pierde. 
Pun casetele în sac şi mă întind cu spatele la perete, să „dorm“. 
Îmi aduc aminte că azi am postit. Scot o pilulă din buzunarul 
secret şi o ronțăi. Bună. Breackfast, prânz şi cină. Toate la un 
loc. Aşteptăm să treacă miezul nopții. Să scadă traficul şi să 
adoarmă copoii. 

„Clopoţelul“ sună insistent, în continuare. Îmi frământ 
mintea. Ce-i de făcut? Aha, ştiu! Un salt în viitorul apropiat 
pentru a vedea ce pericole mă pasc. Stau cam prost cu energia, 
căci am cheltuit mult în mare. Nu am de ales; fără informații, 
aş fi o frunză-n vânt, un oarecare la cheremul celor doi, poate 
șase, aventurieri. Închid ochii Şi-i dau drumul. OM-MANI- 
PADME-HUM! Salt! Vizualizez casa Lolitei și pe mine, întins 
în pat, singur, zvârcolindu-mă transpirat. Atât. Suficient pentru 
a înţelege. Voi scăpa de aici, dar nu perfect în regulă. Veghe 
continuă! îmi ordon eu. Mai ales asupra obiectivului veninos, 
armeanul. 

Nuri şi Radulian sunt în stânga mea, la vreo şase metri. 
Am ales dinadins această poziţie, pentru a nu putea fi privit 
direct în ochi de către armean. Sunt sigur că el e faimosul 
killer. Cel care îţi poate băga în creier tot felul de idei tâmpite. 
Ca de exemplu, să încerci să zbori de la etajul zece ori mai de 
sus. Trebuie evitat pe cât se poate. Mai apoi, trebuie neutraliza! 
înainte de a muşca, înainte de a introduce otrava în organism. 
Am misiune de la psihologi, de la curioşii ăia care voiau să 
ştie dacă am chinuit animalele când eram mic, să studiez 
metoda de „lucru“ a bestiei umane, pentru a i se putea găsi 
antidotul. 

Cum voi proceda? Asta-i întrebarea. Calculez. Killerul 
trebuie să vină în fața mea, pentru a obține efect maxim. 

privindu-mă în ochi. Ori, poate, să mă torpileze din spate, 
exact în ceafă, în ochiul pineal. Ca atare, nu-i ofer decât 
profilul, chiar dacă ar fi să crape lumea. Am suficient timp să 
găsesc O soluţie de neutralizare; cu siguranţă, nu va acționa 
înainte de miezul nopții. Dacă ar încerca înainte, ar isca scan- 
dal cu ceilalţi din grup. Nu sunt înţeleşi cu toţii, asta se vede 
şi se simte. Mă afund în transă, să-mi pregătesc lovitura. 

Mă strâng ghem şi visez la munții mei, la satele sărace şi 
curate de pe valea Bistriței. Imaginea lui Demian îmi apare 
foarte clară în fața ochilor. Știu ce am de făcut. Mă relaxez şi 
trec la încărcarea „acumulatorilor“. 


000 


Primul se ridică Nuri. Are un motiv aparent real şi serios: 
verifică situația de afară, să vadă dacă putem pleca. Alexander 
se preface adormit dar îi simt privirile atente şi mușchii 
încordaţi. Pietro fumează liniştit, cel puţin în aparenţă. Începe 
duelul. 

Armeanul păşeşte agale către mine, chipurile pentru a mă 
trezi. Sau pentru a mă ajuta să-mi car calabalâcul, cine ştie? 
Nimic din aparenţa sa exterioară nu-i deconspiră intenţiile 
agresive, criminale. Tensiunea creşte cu fiecare pas pe care îl 
face către mine. Alexander se încordează ca un arc, gata de 
salt. Pietro duce mâna la buzunarul din spate; trebuie să aibă 
acolo vre-o sculă de ucis rapid şi fără zgomot. Brusc, realizez 
faptul că armeanul şi-a început „descântecul“ încă din 
momentul plecării de lângă uşă. Nu vrea să-mi dea nici o şansă 
de scăpare, monstrul naibii! Nu mă aşteptam să înceapă înainte 
de a ajunge în fața mea. M-a prins pe nepregătite, m-a 
„vaccinat“ deja. O ușoară senzaţie de greață şi disconfort mă 
vestește că s-ar putea ca „vaccinul“ să fie cam în exces. Nu 

OM-MANI-PADME-HUM! Întreaga mea ființă s-a strâng, 
pentru o fracțiune de secundă, într-un ghem de energie celestă, 
Apoi, un glob de lumină, vizibil chiar şi de neinițiați, a țâşnit 
către capul cumplitului asasin. Atât. Nimic mai mult. Nici un 
sunet, nici un scâncet. Radulian s-a oprit ca lovit de glonţ. a 
şovăit câteva clipe, apoi s-a întors încetişor către ușă. Întrea ga 
sa viață nu va şti ce a pățit și de ce nu mai poate implanta 
gânduri în creierele oamenilor. Să nu ucizi, Varain! Să învingi 
numai cu forța spiritului! 

Efortul m-a epuizat dar nu vreau să se simtă ceva. Mă 
ridic şi dau semnalul: Plecăm! Ne urcăm tăcuți în maşină și 
demarăm către La Valetta. Prin întuneric, simt privirea pătrun- 
zătoare a lui Alexander. Nu ştie exact ce s-a întâmplat dar 
simte că armeanul a fost trosnit cumplit. Îl las să cugete. nu 
poate să-i strice. Poate renunţă să mai fileze oamenii din 
Centrală. Și apoi, trebuie să părăsească insula. Îl aşteaptă o 
lume mică şi rea, în care trosnitul celor mai slabi e un obicei 
foarte răspândit. 

Acum, am vreme să-l studiez pe îndelete pe armean. Fără 
riscuri inutile. Nu încape nici o îndoială: el e individul care 
ne-a lichidat cei trei oameni. Stă prostit, cu privirile pironite 
în podeaua mașinii. Pentru meserie, e terminat. Poate. cel mult. 
să culeagă chiştoace de țigări ori să fure pepeni de prin piețe. 


000 


Turcul a simțit că ceva nu e tocmai în regulă și se frământă 
să-şi lumineze tărtăcuța. Mai bine nu făcea greşeala. După un 
scurt schimb de șeapte cu Radulian, Nuri capătă o figură 

paituită» de parcă a văzut stafia din Danemarca. Aruncă priviri 
hoţeşti când la mine, când la Alexander. E clar: armeanul nu 
ție ce s-a întâmplat cu el. Bănuie că a fost trosnit cu o armă 
şihotronică. Pietro admiră întreaga adunătură impasibil, 
trăgând dintr-un trabuc puturos. La vârsta sa, a văzut destule 
minuni. E greu să-l mai impresioneze ceva. 


000 


La intrarea în La Valetta, ne-a întâmpinat un control de 
poliție. Copoii erau relaxaţi, semn că vizita se desfăşurase în 
condiții bune. Ne-au făcut semn plictisiți să trecem. Mai sunt 
și alții care au obiceiul să dea garda jos înainte de vreme, 
gândesc eu. Radulian a refuzat să fie lăsat la el acasă, în Zabbar, 
semn că mai avea ceva mârşăvii în cap. L-am lăsat împreună 
cu Nuri, la garajul acestuia din Paola. La vreo sută de metri 
de garaj, Alexander s-a strecurat lângă mine: 

— Îi lichidăm? 

- Nu! Lasă-i întregi şi ține-te de coada lor! 

A înțeles uşor. Ce nu face o demonstraţie practică de 
trosneală? A sărit din mersul maşinii, dispărând în noapte. 
Am trimis maşina cu unul din cei doi mafioţi la parcare, iar 
eu şi Pietro am luat-o pe jos. Aveam ceva de discutat. Tot 
timpul drumului, mă studiase pe furiș. Îl intriga ceva. În sfârşit, 
Singuri. A rupt tăcerea: 

- L-ai terminat pe armean. 

- Da, am confirmat eu. E cuminţit pentru totdeauna. 

- Era şi timpul ca Bătrânul să trimită unul de soiul tău. 

- Da, era timpul. 

- Ne oprim la mine? Am ceva important pentru tine. 

Aş fi putut să mă opresc la cerşetor dar îngerii mei păzitori 
nu permiteau asta. Dictau cu tărie: Acasă, singur, acasă! Adică 

la casa Lolitei, la Baza Doi. Ştiam ce înseamnă: otrava implaņ. 
tată de armean trebuia anihilată înainte de a fi prea târziu. 

Pietro a chibzuit câteva minute, apoi a reluat firul discuţiei. 

— Cât câştigi pe lună? 

— Cam o sută de dolari. Poate mai puţin. 

- Ştiam că ai voştri plătesc prost dar nici chiar aşa de 
mizerabil. Nu te-ar interesa să câştigi mai bine? 

Era interesant și tentant, mai ales la sărăcia noastră. 
Regulamentar, ar fi trebuit să mă indignez. Omeneşte, am 
început să calculez ce aş putea face cu mai mulți bani. Am 
ajuns la concluzia că un câştig suplimentar era ceva demn de 
tot riscul. Un singur lucru mă oprea să accept direct: Bătrânul, 
Radu Boureanu. Îi eram dator. Trebuia să aprobe schema. Ori, 
măcar, să nu fie împotrivă. 

Pietro m-a lăsat un timp în pace, apoi a reluat: 

— Te-ai întrebat de ce întâlnirea a avut loc în Malta? 

— Nu, nu avea rost. Pe mine m-a interesat marfa. 

- E o chestie care trebuie să te intereseze. Doi reprezentanți 
ai stăpânilor din umbră sunt în Malta, de câteva zile. Fiecare 
va primi câte un raport separat, de la cei doi lideri politici. 
Gorby şi Bush. După asta, urmează analiza şi corecturile de 
rigoare. Nu prea mari căci, înainte de întâlnire, fiecare lider a 
avut discuții cu stăpânii. Dacă diferenţele sunt prea mari. va 
avea loc încă o rundă de convorbiri. Asta s-o transmiţi urgent 
lui Radu! 

- OK! În zori, sunt la tine. Urmăreşte radioul şi televi- 
ziunile! Să vedem dacă mai urmează o rundă. 

- Bine. Ai grijă! 

Geanta cu casete pe care o târam pe umăr nu reprezenta 
exact decizia finală. Un început de ciudă a încercat să mă 
cuprindă. N-avea rost. Făcusem tot ce se putea. Ceea ce aveam 

reprezenta structura de bază. Detaliile nu aveau mare impor- 
tanță. Uitasem totuși ceva. Un fluierat scurt şi Pietro s-a oprit. 
Am revenit lângă el şi i-am dat instrucţiuni clare. Oamenii 
stăpânilor din umbră trebuiau urmăriți pas cu pas, pentru a li 
se stabili toate relaţiile. I-am cerut două rapoarte complete 
despre aceştia: date de identificare, naţionalitate. țara de 
origine, studii, profesie, acoperirile folosite, sediile secrete, 
vechimea în branșă. Tot ce se putea obține. l-am strâns din 
nou mâna lui Pietro şi l-am lăsat să plece. Apoi. am plecat 
către Lolita. 

Mi-am pus ordine în gânduri, mergând pe jos. Am realizat 
că-mi depăşisem mandatul, inițiind prima acţiune informativă 
împotriva stăpânilor din umbră. Speram că Bătrânul o va 
aproba. Oricum, războiul cu acest nou adversar începuse. 
Ajuns lângă şantier, o inspirație de moment, un ordin al 
îngerilor mei păzitori, m-a determinat să îngrop casetele 
într-o grămadă de nisip. 

Le-am lăsat în paza bunului Dumnezeu şi m-am strecurat 
hoțește în casă. Să nu mă simtă vecinii, să nu afectez reputaţia 
Lolitei. 

Capitolul 7 
DISTRUGEREA DEMONILOR 


Mă aştepta o noapte grea, căreia speram să-i supra- 
viețuiesc. Mai mult chiar, speram să descopăr metodele bubule 
de lichidare psihică şi antidotul acestora. Trebuia să le exersez 
pe propria-mi piele. De undeva, de departe, figura chinuită a 
bietului Dan îmi cerea răzbunare. Pe ceilalți doi dinaintea lui 
nu-i cunoscusem. La Dan ținusem, atât cât putea ţine un spion 
la altul. Mă aştepta noaptea cea mare... 

Nu aveam nici o vagă idee cum voi proceda. Trebuia. 
deci, să aştept să apară efectele muşcăturii bubule (a armea- 
nului, adică), apoi să văd cum pot fi contracarate. Mă bucuram 
că Lolita nu era prezentă. Mai mult ca sigur că, în fața crizelor. 
pe care le bănuiam că vor fi groaznice, ar fi chemat medicul. 
Asta ar fi însemnat sfârşitul unei misiuni de importanţă 
excepţională, deja îndeplinite pe jumătate. Ca țugulan român. 
disprețuit de vedetele întrevederii de azi, Gorby şi Bush, nu 
aveam voie să ratez. Aveam o datorie mult mai importantă 
decât viața mea. 

Pentru început, am făcut un duş și am rămas în cameră. 
complet gol. Simţurile se ascut la frig şi la durere. Nu aveam 
fire de masochist, aşa că am optat pentru frig. deschizând larg 

ferestrele. Atunci am simțit primul impuls de a mă arunca îi 
golul care se întindea în faţa mea. Lolita stătea numai la etaju 
nouă. Maltezul sărise de la etajul doisprezece. O forţă teribilă 
diabolică, din însuşi interiorul meu, mă împingea să sar, si 
sar imediat. Asta îmi împlântase Radulian în cap. Aflasen 
deja specialitatea sa şi modul în care îşi lichida adversarii 
Trebuia să aflu mai mult. 

Îngerii mei păzitori erau prezenți şi activi. Arma străbu 
nilor mei nu fusese afectată. Ei m-au purtat înapoi în pat 
crispat de dorința de a sări; o dorinţă de drogat, de beţiv cari 
şi-a văzut lichidul eliberator. Spaţiul era lichidul eliberator a 
acestei cumplite beţii. Fereastra mă atrăgea ca un magnet 
Creierul îmi funcționa încă. Dialoga cu demonii pe care trebui: 
să-i distrug. Aceştia sunt adevărații demoni pe care nici c 
religie nu a izbutit să-i definească exact: gândurile criminale 
îndreptate împotriva propriei ființe. Uneori şi împotriva altora 

Dialogul cu demonii era epuizant dar mă ţineam câ 
puteam de tare: 

— Nu veţi reuşi, bestiilor! Nu voi sări! Eu nu voi sări! V}? 
voi distruge, o dată pentru totdeauna! 

Răspunsul venea din afară, din ceața împrăștiată de către 
demonicul killer: 

- Te voi răpune, Varain! Te voi răpune, la fel ca şi pe 
ceilalți! Nu ai scăpare! Nu am dat niciodată greş. Nimeni di 
pe Pământ nu rezistă la forța mea. 

Din adâncurile fiinţei mele chircite de frig şi durere, di 
dorințe de evadare prin salt mortal. s-a auzit distinct strigătu 
pe care nu mi-l recunoşteam. Era al celuilalt Varain, al lu 
Varain dacul: 

- OM-MANI-PADME:HUM! Nu mă vei distruge, fiar. 
blestemată! Mă trag din Zeul Vietii şi Morţii! Pe mine m 

poate ucide numai Dumnezeul strămoșilor noștri! OM-MANI. 
PADME-HUM! Voi scăpa Lumea de tine, ființă a întuneri. 
cului! O dată pentru totdeauna! Zamolxe Stăpâne! Arde-m; 
otrava! 

000 


Rațiunea e trează dar nu participă la duelul vieţii şi al 
morţii, al luminii și întunericului. Înregistrează numai, pentru 
curioșşii de psihologi. Mă zvârcolesc, cu transpiraţia curgând 
şiroaie pe corpul gol. E frig, e aproape zero grade. Cu dinţii 
încleştaţi, murmur înainte: OM-MANI-PADME-HUM! 
Zamolxe! Stăpâne! OM-MANI-PADME-HUM!... 

Criza a început să piardă din putere. Muşchii zdrobiţi încep 
să se relaxeze şi o dulce toropeală încearcă să mă cuprindă. 
Să dorm, să dorm... Nuuuu! Ridică-te! Arde otrava! Nu te 
lăsa îmbătat! Vocea din adâncuri, vocea lui Demian mă ridică 
la luptă. 

Mă ridic anevoie, mă prind cu mâinile de marginea mesei 
Şi reîncep ritualul de anihilare a „descântecului“ demonic. 
Dorinţa, sub formă de valuri unduioase, mă înlănțuie, mă 
îndeamnă stăruitor, ademenitor: Treci în pat, la somn! Dormi, 
dormi! Mâinile îmi scapă de pe scândura mesei, paşii mă duc 
fără vrerea mea către pat. Raţionez, totuşi, că nu trebuie să 
fac acest lucru. Trebuie... Figura lui Demian îmi apare limpede 
şi clară, ca o icoană luminoasă: Nu dormi! Luptă! Luptă! 
Luptă, omule! Eşti Om din neamul oamenilor! Noi am ținut 
în mâini coroanele Lumii! Și le vom ţine iarăşi! Luptă! 

Mă ridic să lupt. Cea mai cumplită luptă din viața mea. 
Lupta împotriva duşmanului pătruns în propriul organism, în 
propria conștiință. Dumnezeule mare şi drept, ce m-aş fi făcut 
fără ajutorul Tău?! 

o... 

De zeci de ori, am fost pe cale să cedez, să adorm. Morfina 
şugestiei hipnotice lansate de armean era cumplită. De zeci 
de ori, am făcut drumul dintre pat şi masă, cu trupul şiroind 
de o transpiraţie îngheţată. Nimic nu poate întrece în perversi- 
tate metoda bubulilor. Slăbeam din ce în ce mai tare. Nu dormi- 
sem şi nu mâncasem de trei zile şi trei nopți. Petrecusem o zi 
întreagă în apa înghețată a mării. De unde să mai iau energie? 
Gândurile slabe fac omul slab căci, în mare parte, omul e 
produsul gândurilor sale. Am ajuns în pat, gata să adorm... 


000 


O forță neobişnuită, de buldozer sau macara, mă ridică 
din pat şi mă aruncă la fereastră, la fructul oprit, la marea 
tentație a evadării. Mă încleştez cu ambele mâni de pervaz şi 
pentru o secundă las un gând slab să-mi fulgere prin minte: 
Aşa l-au terminat pe Maltez. Şi el era de două ori mai solid 
decât mine. Fracţiunea de şovăială înseamnă moarte. În lupta 
cu întunericul bubul, nu există milă, nici îndurare. Atârn deja 
cu jumătate de corp deasupra hăului care mă cheamă, cu şoapte 
îmbietoare, de femeie stătută. Tentaţia abandonului. O mână 
mi-a scăpat deja. Simt că acesta-i sfârşitul. De ce ? De ceee!? 
Eu eram cel care trebuia... 

Nuuuuuuu! În faţa ochilor, îmi apare imaginea Lupului 
Alb, învăluit în lumină. Imaginea lupului sacru, cu ochii 
strălucitori. De acolo, de unde erau întipărite de către Demian, 
cuvintele se revarsă într-un şuvoi năvalnic: 


În cântecul prelung de fiară, 
Un lup mi-arată căi intinse 
Către visata, mândră țară, 
Cu neam şi vise neinvinse... 

În cântecul prelung, de fiară liberă, din cerul mohorât 
coboară o forță pe care o percep aproape fizic. Intră în mine 
ca un şuvoi de apă vie. Nu se poate descrie. N-am simţit nicio. 
dată în viață o asemenea forță. Cu o singură mână, mă trag 
înapoi şi mă arunc, prin împingere, în patul mototolit. Simt 
într-un fel straniu, imposibil de explicat, cum celălalt adversar, 
demonul armeanului, a plesnit pe undeva. Încearcă să fugă, 
să scape. Asta nu trebuie să se întâmple! Asta nu trebuie să se 
întâmple! Niciodată! Trebuie studiat în detaliu, apoi distrus 
pentru totdeauna. De acum încolo, e joacă de copii. 


00 


Timp de aproape trei ore, am studiat pe mine însumi 
efectul „vaccinului“ armeanului. Aşa am aflat că demonul 
poate fi înfrânt şi distrus. L-am simțit încercând tot felul de 
şiretlicuri. Se prefăcea mort, apoi, în secunda următoare, ataca 
pe neaşteptate, prin surprindere, cu toate forțele pe care le 
mai avea. Numai că, acum, eram gata de luptă, eram pe poziţii. 
Îi studiam din fugă imaginea hâdă, să o pot descrie meșterilor 
din Octogon, celor care voiau să ştie dacă îmi plac femeile 
înalte. Prinsese formă. Ceţoasă, dar formă. De caracatiță cu 
multe braţe. Va fi greu şi pentru meşterii psihologi să explice 
acest fenomen. Dar să-l mai disece, să-i găsească punctele 
slabe și antidotul? Căci, nu aveam nici o îndoială, întunecatele 
forțe bubule mai aveau în rezervă ceva de acest soi. Nu tot 
atât de puternic, dar exista cu siguranţă. Unicatele pe Pământ 
sunt destul de rare. Totul depindea de mine. Eu trebuia să 
studiez monstrul, să duc psihologilor cât mai multe detalii. 


+++ 


— Zamolxe! Stăpâne! Distruge otrava! 
Simțeam cum hidoşenia. slăbită de lovituri. încerca să se 

strecoare, să dispară în aer. Ar fi putut ataca un om mai slab, 
un om neiniţiat în Marea Taină. Am vizualizat-o fizic. Era 
rece şi hâdă, cu chip de cenuşă şi ochi arzători. Fugea să se 
ascundă sau să muşte din nou. 

— Acum! a poruncit vocea din adâncuri. 

Am ridicat ambele mâini, cu degete desfăcute în formă 
de stea cu zece colțuri. Nu ştiu de ce am făcut asta. Aşa a fost 
porunca Lui. Din palmele mele a țâșnit o flacără imensă, care 
a prins monstrul din toate părțile, incendiindu-l ca pe o baltă 
de benzină. Am auzit un scrâşnet înfiorător, casa s-a zguduit 
ca la un cutremur, apoi s-a așezat liniştea. Otrava bubulior era 
definitiv distrusă. 


00 


M-am relaxat o clipă, apoi, cuprins de o încredere cu 
adevărat celestă, am păşit uşor către fereastră. Am admirat 
fără teamă panorama orașului luminat. Nimic nu mă mai trăgea 
către saltul mortal. M-am convins că totul era terminat, că 
demonul era mort, apoi am închis fereastra. M-am întins în 
pat, m-am acoperit cu pledul şi m-am pregătit să dorm. O 
secundă de slăbiciune doar. Îngerii mei erau aproape însă. Nu 
aveam voie să adorm. 

M-am ridicat şi mi-am studiat tot corpul, pentru a 
descoperi urmările acestei groaznice confruntări. Nu aveam 
puls dar trăiam. Numai Cerul ar putea spune cum poate trăi 
un om fără puls şi cu temperatura din organism scăzută către 
zero grade. Nu ştiu când mi-a revenit pulsul normal şi 
temperatura de om. Nici nu vreau să ştiu. Anumite taine trebuie 
să rămână în afara cunoaşterii omeneşti. Nu de altceva, dar 
omul are obiceiul să transforme în armă cam tot ce-i pică la 
îndemână. 

Am început să raționez profesional, ca orice alt spion, 
Trebuia să-mi fac planul de ieşire de pe insulă. Intrasem în 
casă în jurul orei unu. Acele ceasornicului arătau cinci şi 
patruzeci şi cinci. Lupta durase aproape patru ore. Trebuia să 
acţionez cât mai era întuneric, cât Lolita mai era la „serviciu“, 
Am scos a patra pastilă, am înghiţit-o şi am început să analize 
situația calm, de parcă era vorba de altă persoană. 

Puteam să-mi dezgrop „comoara“ din nisip şi să dispar 
fără a-i mai contacta pe cerşetor ori pe Alexander. Asta îi 
interesa pe cei din țară: înțelegerile dintre mustangul țintat şi 
cow-boyul norocos. Dacă aş fi şters-o englezeşte, nimeni nu 
mi-ar fi putut reproşa nimic. Marfa înainte de toate, era încă 
una dintre legile Octogonului. În plus, învingătorii nu erau 
niciodată judecaţi. 

Aici, însă, intervenea orgoliul meu de mare spion. Care 
tip de talia mea îşi abandonează agenţii în mâna duşmanilor? 
Mai ales când inamicii sunt bubuli şi au obiceiuri care l-ar 
lăsa mască pe regele torționarilor? Eram un învingător, nu era 
nici un dubiu, dar ce preţ se plătea pentru victorie? În plus. 
mai puteam îmbogăţi prada cu câteva informaţii foarte 
necesare în marele război informativ care tocmai începuse. 
Nu ştiu ce le-au spus testele meșterilor psihologi dar, cu certitu- 
dine, sunt un mare orgolios. Hotărârea era luată: îi voi contacta 
pe Alexander şi Pietro şi voi obţine restul de informaţii. Mă şi 
vedeam intrând în Octogon cu tolba plină. 

Imaginea roză a marelui învingător mi-a fost pe loc 
umbrită de sunetul „clopoțelului“ de alarmă. Uitasem că sunt 
un spion lansat în misiune de sacrificiu, în tabăra bubulă. 
Subconştientul îmi aducea aminte aceste mici adevăruri. 
Şi-mi mai spunea că un pericol grav se apropia foarte repede. 

M-am echipat contra cronometru, multumind în gând 

sergenților din liceul militar care îmi frecaseră ridichea cum 
trebuie, scoțând din mine un campion. Echiparea! Dezechi- 

area! La loc comanda! Uite că e bun la ceva şi spiritul cazon, 
filozofam eu, îndreptându-mă tiptil către ușă. Urechea mea 
exersată prinsese zgomot de paşi care urcau către mine, către 
etajul nouă. Puteam pune pariu că n-o căutau pe Lolita ori pe 
primarul Maltei. Dacă nu foloseau liftul, aveau un motiv serios. 
Nu voiau să scape păsărica din colivie. 

Varain, băiatule, după ce scapi, apucă-te de o meserie mai 
rentabilă! Măcelar, de pildă. Ori aprozarist. În ultimul timp, 
faci numai gafe. Să te miroase bubulii de două ori în aceeaşi 
zi e prea mult. Chiar şi pentru un profan e prea mult. Or, tu te 
ţii drept marele deştept al Octogonului. Cam aşa mă criticam 
în gând, în acele momente. 

Am lipit ochiul de vizor dar m-am tras repede înapoi. Erau 
patru tipi în uniformă de poliţişti şi unul în haine civile. Acesta, 
civilul, ducea în mână o valijoară metalică, pe care tocmai o 
deschidea. Mi-a fost de ajuns o singură privire, pentru a înțele- 
ge în ce ape mă scăldam. Nu erau poliţişti, ci agenţi bubuli, în 
uniforme de poliție. Oamenii Legii ar fi sunat frumos la ușă, 
nu S-ar fi strecurat ca hoţii. Apoi, în caz de necesitate, ar fi 
spart uşa cu umerii și picioarele. Ăştia erau cu siguranţă bubuli 
şi mă credeau adormit. Valiza îi trăda pe deplin. Aveam și noi 
valijoare din astea metalice. Desigur, cumpărate din țările 
democrate, în care drepturile omului sunt literă de evanghelie. 
Chestia în cauză era o trusă de deschis uși străine. lar individul 
care o folosește se numeşte în nobila breaslă, la fel ca şi în 
lumea obinuită, spărgător. 

Aveam la dispoziție câteva minute, nu mai mult de cinci, 
să dispar din apartament. Fără urmă, căci bubulii au un miros 
teribil. Întrec orice ogar de vânătoare. Pe uşă nu se putea. de 

asta eram sigur. Pe balcon, apoi pe terasă şi prin șantier. Ca-n 
filme. lar filme? Am oroare de filmele de spionaj, cu urmărir; 
pe acoperișuri. De ce să fug? Mai bine stau şi lupt. Vocea din 
adâncuri era însă neînduplecată: Pleacă, pleacă urgent! Am 
ieşit pe balcon şi am început ascensiunea către acoperiş. Bătea 
un vânt de parcă s-ar fi spânzurat cineva. Era teribil de frig 
dar nu aveam încotro. Asta e soarta spionilor, să fie goniţi de 
caralii, contraspioni şi, destul de des, de adversari. Oameni 
mari care se joacă de-a v-aţi ascunselea. Mă întrebam ce-ar fi 
zis madam Varain, dacă şi-ar fi văzut feciorul într-o astfel de 
situaţie. 

Distanţa până la blocul vecin, cel din şantier, nu era mai 
mare de șase metri. Treabă obișnuită: elan, salt! Am ajuns pe 
schela de vis-a vis. Ar fi trebuit să mă relaxez, să studiez reacția 
bubulior care-mi călcau pe coadă, însă indicatorul meu, 
„clopoţelul““, se încăpățâna să semnaleze continuu alarmă. 
Ceva nu era deloc kosher în toată afacerea. Prea mă găseau 
repede. Chiar aşa deştepţi nu-i făcuseră mămicile lor. Deodată, 
m-am luminat. Când aveam de urmărit un tip în deplină 
libertate, pentru a-i stabili legăturile, îi plantam un semna- 
lizator electronic în ţoale şi-l dădeam în grija unui monitor. 
Nu făcea un pas fără ştirea noastră. Cum sculele în cauză 
erau procurate din „lumea liberă“, din Vest adică, era foarte 
probabil că şi bubulii le foloseau. Nu deţinem exclusivitatea 
folosirii... 

Am scos scurta de marinar dăruită de panamez şi am 
cercetat-o pe îndelete. În umărul drept erau plantate micro- 
foanele şi emițătorul iar în cel stâng acumulatorii, mici cât 
nişte nasturi. Era clar: fusesem trădat încă de la plecarea din 
țară. când mă dăduseră în primire panamezului. Dar asta 
înseamnă că... Da, asta înseamnă că nu mai aveam ieșire din 

nu singurul. 

Rezemat de schela rece, sub vântul sălbatic, încercam să 
încropesc un plan de ieşire din capcană. Nu aveam nici o 
îndoială că bubulii mă lăsaseră liber exact în acelaşi scop în 
care îi lăsam şi noi liberi pe agenţii lor: să-mi cunoască oame- 
nii şi să-mi înşface marfa înregistrată cu atâta trudă. Curat și 
fără risc. Era, cu siguranţă, modul lor de lucru. Românii fură 
marfa. Bandiţii! Noi, marii justiţiari, îi prindem şi-i pedepsim. 

Ştiam ce va urma. Marea hăituială, teroarea fățişă, aptă 
să aducă pe cel mai curajos om în starea de animal înfricoşat. 
Asta, în limbajul lor, ocazional şi al nostru, se numeşte combi- 
nație informativ-operativă. Prin măsuri de teroare fizică şi 
psihică, îl îngrozeşti pe spionul singuratic şi-l determini să 
fugă la prietenii săi, după ajutor. Apoi, când sunt toţi grămadă, 
vii cu toată gaşca, închizi gura sacului şi-i lichidezi ca pe 
şobolani. Sau, în stil bubul, îi transformi în nişte zombie, din 
care ai scos pândirea logică şi informaţiile utile. 

Nuuuuu! Lupul sacru, învăluit în lumină, se ridica la luptă. 
Bubulii erau mulți dar îl pierduseră pe Radulian. Ştiau despre 
noi câte ceva dar nu destule. Înţelegeam acea senzaţie sâcâi- 
toare, că eram studiat continuu de o privire rea şi rece. Trebuie 
să-i pun pe o pistă falsă, să-i „duc la mormânt străin“. 

Mi-am scos repede blocnotesul în care aveam notate 
diferite variante de dezinformare pregătite din timp pentru 
astfel de cazuri. Erau înscrise acolo zeci de nume de persoane 
şi adrese, legături fictive din port, câteva muzee şi biserici. 
Aveau bubulii după ce să alerge vreo două luni. Mai pățeau şi 
contraspionii noştri astfel de chestii. Am introdus blocnotesul 
în buzunarul scurtei cu jucării electronice plantate în umeri. 
În continuare, am sfâșiat scurta, să pară că m-am accidentat şi 

am stropit-o cu câteva picături de sânge, pe care mi le-am 
stors din palmă. Am tras palma peste o sârmă ascuţită și am 
stors puternic, de câteva ori. Speram să țină măcar un timp, 
Câteva ore. Aveam ferma convingere că, de acum încolo, 
bubulii vor căuta un om rănit cam în zona pieptului. N-aveam 
nimic împotrivă să creadă așa ceva. 

Capitolul 8 
MAREA HĂITUIALĂ 


Duminică, 3 decembrie 1989. Se crapă de ziuă. E târziu, 
poate prea târziu pentru a trece neobservat. Bubulii trebuie să 
fie deja în șantier, conduşi pe urmele mele de jucăria lor elec- 
tronică. Mă studiază de trei zile, ca pe un gândac prins sub un 
clopot de sticlă. Avea multă dreptate Pietro. Acum cred că 
ştiu cam ce fel de gândac sunt şi se pregătesc să mă pună 
într-un insectar. Cu tot cu marfa pe care am interceptat-o. 
Numai că eu nu sunt din neamul gândacilor. Şi nici n-am de 
gând să mă las dus în insectarul lor. Eu sunt om din neamul 
Oamenilor. E cam timpul ca bubulii să simtă ce înseamnă 
asta. Îi voi potoli pentru o vreme. Pe unii, pentru totdeauna. 

— Hello boy! Nice kid you are! 

Bubulii vorbesc cu haina mea din ladă. Cea încărcată cu 
scule electronice. Ce să-i faci? Te mai înşeală şi electronica 
câteodată. Au şi ei o „plăcere“ pe ziua de azi: păsărica s-a 
dovedit a fi vultur și a zburat din colivie. 

Îi zăresc în lumina difuză a zorilor. Sunt patru, de categorie 
grea. Numai mușchi şi oase. Dacă aş avea o armă, i-aș putea 
lichida pe toți, înainte de a-şi da seama ce i-a plesnit. N-am. 
Zâmbesc amar la amintirea puştiului care aduna căţei de pripas 

şi pisici orfane de pe maidane. Nici o armă! Eu am cerut ia 
voința mea a fost respectată. Caut o armă cu privirea. Una câ, 
de primitivă, care să mă ajute în cotonogeala care urmează, 
Ochii îmi cad pe o ţeavă de vreun metru. Bună și asta. Aş 
putea să-i liniştesc pe toţi patru. Definitiv. 

- Să nu ucizi, Varain! vine porunca din adâncuri. Să 
învingi cu forța spiritului! 

— Cum ies de aici? îmi întreb îngerii păzitori. 

- Mare liniştită şi creste sure, vine răspunsul. Îl înţeleg 
perfect. 

Mă aşez calm, pe cimentul rece, murmur de câteva ori 
mantra mea secretă şi sufletul meu se linişteşte aidoma unei 
mări de vară, fără valuri. 

Ridic încet privirea către cei patru bubuli şi proiectez pe 
ei imaginea munţilor mei. Îi văd zbătându-se pe parcă i-ar 
lega cineva. Nu vor scăpa prea curând din capcana psihoima- 
geologică. Mă întreb cam cum vor explica şefilor fenomenul 
care i-a neutralizat. Sămânța de om din mine, una orgolioasă, 
nu poate să nu triumfe: Aşa, să simtă bubulii ce înseamnă să 
pormeşti împotriva Octogonului! Să înghită şi ei de la noi 
câteva zvasturi! 


000 


O iau din loc. Am două mari obligaţii: să-mi scap cei doi 
parteneri şi să găsesc o cale de a părăsi insula. E deja prea 
strâmtă pentru mine. Imaginea palidă a Lolitei mă țintuieşte 
pentru un moment: Și eu ce fac! 

Are dreptate. Fata asta, Baza Doi, şi-a confirmat utilitatea. 
N-o pot lăsa în ghearele bubulilor. Opresc un taxi şi-i dau o 
udresă din imediata vecinătate a casei lui Pietro. Nu mai e 
timp e calcule și contrafilaj. Voi lucra deschis, în forță. Trebuie 

şa mă las condus de supraconștient: până în prezent, mi-a 
demonstrat că e mai deştept decât raționalul din mine. Ajung 
la adresă, plătesc şi intru grăbit la numărul 34, ca şi cum aş 
jocui acolo. Filez plecarea taxiului, apoi o iau agale către 
casa cerșetorului milionar. Aproape că nu mă minunez când 
constat că strada e filată cu două autoturisme. Deci, am minim 
opt bubuli în cârcă. Şi eu aş fi făcut la fel: înşfaci „legătura“, 
Pietro, în cazul dat, pentru a-l determina pe spion să iasă din 
ascunzătoare, să o salveze. Eu nu sunt spionul cel prost însă. 

Începe dansul morţii. Mă pregătesc să-l întâmpin cu tot 
fastul. În viață nu e prea bine să ceri mereu. Sunt însă clipe în 
care trebuie să ceri. Ridic privirea către Cer şi murmur; 

- Zamolxe! Stăpâne! Rogu-Te, dă-mi Forţă! OM-MANI- 
PADME-HUM! 

Desfac mâinile în formă de stea cu zece colțuri şi le îndrept 
către prima mașină, învăluind-o într-o ceață uşor albăstrie. 
Trec peste a doua mașină, cu acelaşi ritual, apoi îmi contemplu 
opera. Ambele maşini arată ca nişte căpițe de fân, cu moțuri 
caraghioase. Pornesc hotărât către ele, le inspectez și mă declar 
satisfăcut: agenţii bubuli fac nani ca la doica-n braţe. Mă 
furişez iute către casa lui Pietro şi dau semnalul stabilit. Aştept. 
După un minut, care mi se pare un veac, uşa se întredeschide, 
lăsând la vedere numai capul ciufulit al cerşetorului: 

— E în regulă? 

— Aşa se pare. 

Intru şi dau ochii cu cei doi companioni. Au, pe masă şi 
pe pat, un arsenal. Arme ușoare dar şi o bazooka. Plus o puşcă 
cu gloanţe explozive. Băieți de acţiune: au descoperit capcana 
Şi se pregăteau să-i salute pe bubuli cu toată cinstea ce li se 
cuvenea. Alexander mă priveşte ca pe un extraterestru. 
Bătrânul, mai reținut, mă întreabă: 

— l-ai răcit? 

— Fac nani. Eu nu ucid niciodată. 

Mă priveşte din nou atent, apoi îmi aduce aminte: 

— Valorezi milioane. Să nu uiţi! 

Cum să uit? Imaginea lui Petre Varain bunic, cu nepoții 
pe genunchi, nu se lipeşte de mine. Deloc. Ordon scurt, ca pe 
navă: 

— Strângeţi tot ce e de valoare! Distrugeţi informaţiile 
compromițătoare ori de identificare! Părăsim insula! 

Buni executanți maltezii mei. Pietro dă la o parte o dală 
din podea şi scoate o valiză zdravănă. Tezaurul, bănuiesc eu. 
Intră apoi în baie și, după cinci minute, apare tuns, ras și 
îmbrăcat într-un costum maron, foarte elegant. Din şifonier, 
scoate un palton nou-nouţ, din păr de cămilă. Dau un milion 
celui care l-ar recunoaşte pe fostul cerşetor. Ăsta din faţa mea 
e un bogat om de afaceri. Alexander este ceva mai primitiv în 
pretenţii și mod de acţiune. Îşi scoate hainele şi-şi lipeşte pe 
piele, cu scotch, banii, bijuteriile, un pistol şi un pumnal. Nu 
poate trăi fără bani, nici fără arsenal. E un tip practic. Pun la 
cale planul de evadare, cu Alexander: 

— Maşină? 

— Pe strada din spate. Trebuie să facem colţul. 

— Loc de refugiu pentru o zi? 

— Ideal. În casa de odihnă a unui poliţist. Cine ar căuta 
acolo? 

- Ne trebuie o şalupă ori un remorcher. Să țină la valuri. 

— Greu. Nu imposibil. Mai vedem, peste o zi. 

Bun băiat Alexander. Nu pierde vremea cu gargară inutilă. 
Mai are ceva pe suflet: 

— Nuri şi Radulian au intrat într-un muzeu, Palatul 
Inchizitorilor din Vittoriossa. Aveau cheie, au pătruns fără 

probleme. Cam după vreo oră, au început să curgă tot felul de 
tipi. Barosani cu maşini americane. N-am putut să-i urmăresc 
pe toți. Am stat până la ziuă. Amicii noștri nu au ieșit. 

Vocea are vagi accente de scuză. ÎI liniştesc: 

— Nu-ţi fă probleme, ai făcut treabă bună! Ai de la mine 
un rom, după ce scăpăm. 

Asta idee, domnilor bubuli! Să vă instalaţi sediul conspi- 
rativ într-un muzeu. Vedem noi cam ce exponate „arheologice“ 
pe puteți prezenta! 


000 


Gata de plecare. „Clopoţelul“ sună alarma. Insistent. Mult 
prea des. Normal: atmosfera de pe insulă nu e deloc liniştită. 
Alexander, cu un sac marinăresc pe umăr şi cu bazooka în 
mână, deschide calea. Bătrânul, cu valiza dolofană şi eu. Toată 
trupa. Arunc o privire la restul arsenalului, răvăşit pe masă şi 
pe pat. Poliţia va avea bătaie de cap. 

Un trăsnet loveşte în ușă făcând-o țăndări. Bazooka lui 
Alexander îi răspunde înfundat şi dur. Altă capcană. S-or fi 
trezit bubulii mei ori au venit alții, mai vigilenți? Alexander 
se rostogoleşte în cameră, rănit: 

— Au ocupat ambele capete ale străzii. Nu putem ieşi. 

Situaţia e cotoibilă rău de tot. Nu e timp de parlamentări. 
Pietro e într-adevăr un as în materie. Înşfacă câteva grenade, 
dispare în baie, stă câteva secunde, iese grăbit şi se aruncă pe 
burtă. Uşa sare în mijlocul camerei dar nu-i dă nici o atenţie. 
Înşfacă valiza şi ne arată baia. În peretele dinspre nord, o gaură 
de toată frumusețea dă în apartamentul din spate. Am o mică 
ezitare: 

— Şi locatarii? 

— Tot eu, mă lămureşte Pietro. 


122 Pavel Coruț 


Ingenioasă chestie. Poţi ieşi pe altă stradă, la alt număr 
De ce n-o fi făcut din timp o uşă? Alexander se ţine de umăr 
dar nu leapădă bazooka. l-o smulg și o las în baie. Trecem 
prin gaură, apoi printr-o cameră şi un hol. Fuga. Circul nu 
poate dura prea mult. Au scăpat tigrii din cușcă. 

La parcarea din fața clădirii ne aruncăm val vârtej în 
maşina lui Alexander, un Mercedes încă valabil. Demarăm. 
smulgând câteva pietre din pavaj şi ne cam evaporăm. Tocmai 
la timp. Se aud sirenele poliţiei. Avem un talent grozav de a 
aproviziona poliția locală cu bubuli proaspeți. Îmi vine o idee 
teribilă: să extindem metoda la nivel mondial. Scăpăm şi noi 
de tăvăleală, le dăm şi poliţiştilor o bucată de pâine albă. 

Pentru vârsta lui, Pietro conduce splendid. Alexander îl 
direcţionează prin comenzi scurte, să iasă rapid din oraş. Eu, 
şeful, analizez situația. Prea plouă cu bubuli şi killeri. La 
cartierul general al bubulilor s-a dat alarma. Probabil, şi la cel 
al stăpânilor din umbră. Nu-şi permit să ne lase să ieşim vii 
de pe insulă. Mai ales cu marfa în cauză. Știu ei ce ştiu. 
Ceauşescu e cam ramolit dar deloc egoist: în scurt timp, multe 
țări vor afla cam ce plăcinte au frământat Bush şi Gorby. 


LX 


Pe la ora opt, eram deja la Mosta, în vila poliţistului. Chiar 
vilă nu era, dar aveam un acoperiş deasupra capului. Nu trecuse 
nimeni pe acolo de mult timp: era frig iar păianjenii îşi desăvâr- 
şiseră unele lucrări. Ne-am aciuat toți trei pe jos, în bucătărie 
şi am dat drumul la mașina de gătit. Să se facă cald şi să 
încropim ceva de mâncare pentru cei doi parteneri, oameni ca 
lumea. Eu mi-am înghiţit ultima pilulă. 

Rana lui Alexander era urâtă. Bubulii folosiseră o rachetă 
de mici dimensiuni, sol-sol. N-aveam ce-i face. I-am 

dezinfectat umărul cu parfum din trusa lui Pietro şi l-am întins 
lângă sobă, să doarmă. Toţi aveam nevoie de somn, inclusiv 
eu. Mă apropiam de limită. Căldura din mica bucătărie mă 
învăluia, mă îndemna la somn, însă lecţia dură, implantată în 
subconștientul meu, acționa ca un veghetor: Varain, când alții 
sunt treji, nici tu să nu dormi! Altfel, inamicii vor profita de 
ocazie să-ţi facă bubiţă la cap. Deştepţi meşterii psihologi! 
Mai mult ca sigur, bubulii nu dormeau. Arau marea şi Cerul 
în căutarea noastră. Nu omiteau nici uscatul. 

Am rămas de pândă, veghind somnul chinuit al celor doi 
parteneri. Liniştea a durat toată ziua. Mă frământa imaginea 
Lolitei. Nu ştia nimic despre mine şi acțiune, dar cum să creadă 
bubulii o așa poveste?. 

Seara, am controlat din nou rana lui Alexander. După ce 
trecuse focul luptei, îl durea teribil. Se inflamase. Ne-ar fi 
trebuit un medic. De unde să-l iei? I-am şi spus-o. A dat înțele- 
gător din cap. Ce rost ar fi avut să intre în ghearele bubulilor 
sănătos, vindecat de un medic? 

Mai bine alături de noi. 

Am ținut sfat scurt, de război. Trebuia să luăm casetele şi 
să facem rost de o navă. Cu binişoru sau cu forța, nu mai 
conta. Pietro, omul de relații, a decretat: 

- Mergem în Sicilia. Acolo, vom fi în siguranță. ÎL tratăm 
pe Alexander şi te trimitem pe tine în țară. 

- Cum facem rost de navă? 

Alexander s-a ridicat cu greu. Bărbat, însă: 

- Cum se prezintă situaţia acum, cu bubulii şi poliția în 
alertă, nu ne închiriază nimeni nici o copaie. Furăm una. Mai 
greu va fi să scăpăm de paza de coastă. Cu tămbălăul ăsta 
ruso-american, geme marea de grăniceri şi poliţişti. 

- Trecem noi cumva. Când pornim? 

— Până-n miezul nopţii, trebuie să fim în portul mare. 

Am reflectat puțin la viața nocturnă din ultimele zile şi 
mi-am promis ca, pe viitor, să-mi aleg o misiune în care să 
mai văd şi lumina zilei. O misiune din alea ca în filmele cu 
spioni zâmbăreți şi bambine sexy. 


000 


Către orele douăzeci şi trei, eram deja la movila cu nisip. 
Dezgropam casetele cu care intram în istoria mondială a 
spionajului. Inima îmi spunea că Lolita nu putea să vină cu 
noi. Mi-am făcut totuși datoria. Şi ea a răspuns la fel. Eram 
convins că telefonul avea „muște“ dar am sunat-o. Mai putea 
fi salvată, printr-o operaţiune rapidă, de comando. Dacă nu 
avea bubuli în casă, desigur. A răspuns, cu o voce alterată: 

- Da, cine-i? 

- Coboară imediat, îmbrăcată! 

— Fugi! Fuuugi! Răcnetul ei neomenesc s-a pierdut într-un 
gâlgâit. O lichidaseră. 

Am închis telefonul. Adio, Lolita, poveste tristă, dintr-o 
lume murdară şi urâtă! 

Partenerii mă priveau întrebători. 

- Eine Rose für Maria Magdalena, am murmurat eu 
refrenul unui cântec la modă printre „fetiţele“ de bordel. 

Bătrânul Pietro şi-a scos pentru câteva secunde pălăria 
iar Alexander şi-a făcut semnul crucii. Eu am mai adăugat o 
bilă neagră la gaşca bubulilor şi stăpânilor din umbră. 

Normal ar fi fost să plecăm către port dar lichidarea fetei 
îmi ridicase şi mie sângele la cap: 

— Unde-i muzeul ăla, Alexander? Palatul Inchizitorilor? 

- Facem vreo zece minute până la el. 

- Haidem! 

Partenerii m-au urmat fără crâcnire. Înțeleseseră şi ei că 
Baza Doi nu fusese numai o femeie de consumație. 


000 


Muzeul era întunecat complet. Nici o urmă de om pe 
stradă. Ar fi fost o prostie să nu intrăm. Alexander ne-a condus 
conștiincios către intrarea de serviciu, folosită de scafandrii 
bubulilor, Nuri şi Radulian. Era închis dar nu degeaba moş- 
mondisem, luni în şir, în Laboratorul Octogonului, la tot felul 
de broaște. Era un Wertheim simplu. L-am deschis cu acul de 
la cravata marelui om de afaceri, Pietro. Am luat-o atent pe 
coridorul de acces către interior, mirosind aerul. Simţisem 
miros de țigară. Mă îndoiam serios că vechii inchizitori 
foloseau tabacul. Poate cei noi... 

Am orbecăit câteva minute, până ce am identificat la fix 
dispozitivul bubulior. Erau în clădirea administraţiei, în două 
camere comandate. Nu păreau să fie mulți, căci se auzeau 
numai două feluri de şoapte. Eram prea slăbit pentru un salt 
în spaţiu, aşa că am apelat la raid. Alexander, cu pistolul în 
mâna validă, a zburat uşa cu o lovitură de picior iar eu am 
tăbărât, mai ceva ca o căpetenie de piei roşii, să le iau scalpu- 
rile. N-aveam cui: doi bătrâni rablagiți au ridicat mâinile ca la 
comandă. Alexander i-a chestionat un pic, în dialectul maltez, 
apoi s-a întors către mine: 

— Sunt paznici. Zestrea bubulilor e în cealaltă cameră. 

L-am lăsat pe Alexander cu ostaticii și am pătruns în 
marele sediu bubul din Malta. Mă aşteptasem la ceva mai de 
soi. Aici, luxul fusese sacrificat pentru un scop foarte precis: 
conspirativitatea. O masă lungă, de consiliu, şase scaune, un 
fişet, o floare decorativă, un birou şi două fotolii. Puțin, pentru 
averea lor. Fişetul mi-a dat ceva bătăi de cap. Am folosit din 

plin toate sculele de birou, până ce i-am venit de hac. Lucram 
contra cronometru, căci nu ştiam cât de mult vor lipsi ceilalți. 
Aia răii şi periculoşii, care trăgeau cu rachete sol-sol. 

Fişetul era plin cu documente și bani. Cum să le fi dat de 
cap? În timp ce le răsfoiam, căutând o soluție, dintr-un teanc 
de fotografii mi-a zâmbit o veche cunoştinţă: căpitanul Varain. 
din Octogonul Securității Române. 

Nu mai era de glumit. Totul era important. Am înşfăcat 
fața de masă, am trântit o boccea țigănească, de-mi îndoia 
spinarea și am dat semnalul de plecare. Pietro şi Alexander 
aranjaseră paznicii: arătau ca două salamuri bine legate. Mai 
bine așa, decât în drum spre rai. Învăţau şi partenerii mei să se 
poarte creştineşte. Să zică cineva că spionii nu sunt nişte tipi 
adaptabili! 


00. 


În port, am intrat greu. Se dăduse alarma. Poliţia forfotea 
ca la demonstraţii. Dacă aş fi ştiut să înjur, mi-aș mai fi 
descărcat nervii. Madam Varain stârpise însă orice tendinţă în 
această direcție. Fierbeam. 

La dana remorcherelor pescărești, era lumină ca în palmă. 
Şi caralii grămadă, de parcă plouase cu aşa material. „Marfa“ 
noastră determinase mobilizarea celor mai mari forțe infor- 
mative de după cel de-al doilea război mondial. 

Stăteam în frig, pitiţi după nişte lăzi. Simțeam cum se 
strecura disperarea în sufletul partenerilor. Asta nu puteam 
permite. Eu eram şeful. 

— Hai la far! Vom reuși. Sunt sigur. 

M-au urmat ca în transă. De la chestia cu armeanul. mă 
socoteau un fel de supraom. Am mers direct la punctul de 
control al poliţiei de frontieră, de la farul de ieșire. Parcă 

ştiusem că e acolo. Principiul profesional: lângă lampă, e 
întotdeauna mai multă umbră. Cine ne-ar fi căutat lângă forțele 
de poliţie? 

Câteva vedete de poliţie, zburlite de valuri, se agitau la 
ieşirea din port. Controlau pescarii care începuseră să iasă la 
treabă. Era aproape ora două. Am privit îndelung la procedura 
de control şi mi-a sclipit lampa. Aia naturală, făcută de madam 
Varain. Singurele nave care nu erau controlate erau chiar cele 
ale poliţiei de frontieră. Mai mult, aveau, cu siguranţă, destul 
combustibil la bord. 

Le-am împărtășit partenerilor mei planul. La post erau 
numai patru vedete, fiecare cu echipajul ei. Norocul nostru că 
nu ieşeau toate deodată la control, ci pe rând, una câte una. În 
rest, echipajele se odihneau la căldură, în clădirea farului. 
Probabil că tot de acolo supravegheau portul, să vadă când 
veneau pescarii. Aici era tot cuiul: poliţiştii priveau numai 
către port, de unde soseau pescarii. Niciodată, către mare. Sau, 
cel puţin, aşa speram eu. Larma valurilor acoperea zgomotul 
de motor. Soluţia finală: între controale, furăm o vedetă şi o 
ştergem cu viteza maximă. 

Partenerii ar fi acceptat orice. În starea în care se aflau, 
nu prea era loc de mofturi. 


000 


În sfârșit, un vas pescăresc este admis către larg şi poliţiştii 
revin la cheu. Acum e momentul. Ne strecurăm ca nişte pirați 
pe punte şi dezlegăm parâmele de acostare. Intru în cabină și 
mă luminez de plăcere: două motoare cu pornire şi reglare 
automată. Slăvit să fie bunul Dumnezeu! lertat să ne fie păcatul 
însuşirii lucrului străin! les pe punte şi-i spun lui Pietro: 

— Dacă leșin, toarnă-mi apă rece pe cap! 

Mă așez în genunchi, mă concentrez la maximul forţelor 
actuale şi proiectez imaginea munţilor pe uşa farului. Sper să 
țină măcar o jumătate de oră. Intru împleticindu-mă în cabina 
de comandă, pornesc motoarele şi-i dau drumul. Cu toată 
viteza. Acum ori niciodată! 

Alexander mă priveşte cu ochii mari. Se minunează de 
talentele omului din Centrală. Nu-i rău să mă aprecieze. Vom 
mai avea nevoie de el. Războiul cu bubulii va dura cel puţin 
patru-cinci ani. Luăm drum nord-vest, cap compas 320 de 
grade, să ajungem la travers de insula Gozo. 

Sunt în mediu meu. Mă simt liber. Am aruncat numai o 
privire pe hartă şi mi-am făcusem mental toate calculele pentru 
a atinge ţărmul Siciliei. Sper că poliţia italiană, carabinierii, 
au şi altceva de făcut în noaptea asta. Altceva mai important 
decât vânarea unor fugari din Malta. 

Luminile de pe insula Gozo se zăresc deja la babord. 
Schimb de drum, pun cap 20 de grade, perfect perpendicular 
pe Sicilia. Ridic la maxim viteza. Cam aşa se fuge şi atunci 
când eşti vânat de nave inamice. 


00. 


Nu ştiu cum ne-au descoperit maltezii. Probabil, cu 
radiolocaţia. Din babord, dinspre Gozo, a izbucnit pe 
neașteptate lătrat de mitraliere şi țăcănit de tunuri de mic 
calibru. Cu tot zgomotul de valuri, desluşeam urletul cumplit 
al sirenelor: vedetele de patrulare ieșeau la vânătoare. 

Participasem și eu la astfel de distracţii, ştiam ritualul. 
De la şase până la douăsprezece vedete torpiloare pornesc în 
haită, cu nasul în urma vânatului. Când îl au aproape, se desfac 
în evantai, îl prind într-un semicerc şi-l scufundă, cu foc de 
mitraliere sau de tunuri. Mai rar, cu torpile. Costă prea mult. 

Alexander a scos prelata de pe mitraliera de bord, a armat, 
introducând muniţie pe țeavă şi așteaptă să apară urmăritorii. 
Nu l-aş putea opri să tragă. E dreptul său să se apare. Dacă 
măream viteza, riscam să ne facem bucăţi. Am redus viteza la 
douăzeci de noduri şi am început mişcările învăţate în anii de 
marină: zigzaguri de inducere în eroare a trăgătorilor inamici. 
Opt cabluri la tribord, schimbam cârma, opt cabluri către 
babord. Valsam. Și mă rugam să nu ne ajungă maltezii, să nu 
fim nevoiţi să tragem. Conflictele militare nu erau specialitatea 
mea. În spionaj ai voie să furi şi tezaurul unui stat, dar să intri 
în conflict armat, cu un singur soldat, nu. Legile luptei din 
ceață erau foarte clare în această direcţie. Şi foarte aspre. Am 
avut noroc. Un singur proiectil a explodat aproape de noi, în 
siajul sinuos pe care îl lăsam în timp ce valsam. Un fel de 
salvă de salut. Sau de sare pe coadă. 

Către orele patru, am simțit fundul mării, cu sonda de la 
bord. Apa scădea mereu. Ne apropiam de uscat, de țărmul 
sicilian. Le trăsesem clapa bubulilor. 

Am redus viteza şi l-am rugat pe Pietro să-mi citească 
continuu adâncimea, pe contorul sondei. La vreo cinci cabluri 
de țărm, am oprit motoarele și am trecut la instruirea 
„echipajului“: 

-— Până la țărm sunt mai puţin de opt sute de metri. 
Scufundăm vedeta şi o luăm prin apă. Să nu lăsăm urme. 

— Mai există şi altă soluție decât baia rece din zori? m-a 
întrebat Pietro. 

— Da. Să ne ducem cu tot cu vedetă în braţele carabinierilor. 

Pentru această variantă nu am găsit amatori. 


+++ 

Am început cu pregătirea fizică. Găsisem în cambuza 
vedetei câteva conserve de carne şi nişte rachiu grecesc. 
Mi-am îndopat zdravăn partenerii iar restul l-am pus într-un 
sac de cauciuc, unde speram să nu intre apa. Am mai pus în 
sac nişte haine uscate și mantalele de poliţist din cabina 
echipajului. Ne-am dezbrăcat apoi la piele şi ne-am pus hainele 
în acelaşi sac. Era mai uşor şi mai sigur. Ne-am tras vestele 
de salvare şi am lansat pluta din tribord la apă. Am deschis 
apoi larg gurile de sabordare ale vedetei şi ne-am aruncat în 
apa rece. Era mai rău decât ne-am aşteptat dar ce nu face un 
om pentru libertatea lui? 

Ne-am chinuit mai mult de două ore să ajungem la țărm. 
Tot timpul, am tremurat şi nu numai de frig: dacă nimeream 
un țărm excesiv de stâncos, valurile ne-ar fi făcut piftie. Am 
avut, totuşi, un dram de noroc. A câta oară pe ziua în curs? 
Ne-am rostogolit, duşi de valuri, printre stânci măcinate şi 
acoperite parţial cu nisip. Eram înlemnit de frig, dar spiritul 
poruncea: 

- Echiparea rapidă! Dispăreţi cât mai repede către 
interior! 

Ne-am dezbrăcat la piele, sub şfichiurile vântului înghețat, 
ne-am şters cu o pânză şi ne-am pus hainele noastre, aproxi- 
mativ uscate. Pe deasupra, am îmbrăcat mantalele poliţiştilor 
maltezi, cărora le smulsesem însemnele. Eram trei pescari. 
Cam dubioşi, dar pescari. 

Cu toată împotrivirea lui Alexander, i-am aruncat pistolul 
în mare. Pumnalul era ceva obişnuit pe aceste meleaguri. Cu 
pistolul era, însă, altă poveste. Bănuiam că faimoșii carabinieri 
italieni fac alergie la astfel de scule. Mai bine fără. În oala 
acoperită nu intră muşte. 


00. 

Am pornit în marș forțat către interiorul Siciliei. Acolo, 
ar fi trebuit să fie mai puţine controale de poliţie. N-am avut 
putere să îngropăm pluta de salvare. Speram însă că pescarii 
ori contrabandiştii şi-o vor însuşi, fără a cere încuviințarea 
poliției. Făceam halte dese, mai ales pentru bătrînul Pietro. 
La fiecare oprire, turnam porţii generoase de rachiu în gurile 
tovarășilor de suferință. Mai bine beţi, decât morţi. Ocoleam 
cu grijă orice aşezare omenească şi țineam ferm direcția nord. 
Către prânz, Pietro s-a aşezat jos şi a spus simplu: 

-— Dacă nu găsim un adăpost, mor. 

Nu glumea. Cei ca el nu glumesc niciodată. Trebuia să ne 
asumăm riscul de a ieşi la drumul mare. Aveam nevoie de un 
mijloc de transport. Maşină ori căruță. Chiar şi o motocicletă 
cu ataş ne-ar fi rezolvat problemele. Căci aveam probleme 
mari. Alexander avea deja febră, era în pragul crizei iar Pietro 
nu se mai putea clinti. 

— Bine, am spus. Mergem la Palermo. 

— Nu! a negat hotărât Pietro. La Messina. Am pe cineva 
acolo. 

Avea pe cineva în Sicilia şi tăcuse mâlc. Profesionist! 
Douăzeci si patru de carate! 

~ La prima fermă, n-am găsit nimic să semene a mijloc de 

transport. Am aflat, însă, direcţia către şoseaua Siracusa- 
Messina. Asta însemna că acostasem pe capul Passero şi nu 
înaintasem prea mult în interior. 

Când am ajuns la şosea, începea să se însereze. După 
câteva încercări zadamice, am reuşit să oprim un camion. 
Şoferul ne studia cu suspiciune, cu piciorul pe acceleraţie. Nu 
trebuia să pierdem ocazia: 

— Suntem turişti rătăciţi şi mergem la Messina. 

— Nu merg acolo, a fost răspunsul. 

Se pregătea să demareze. Ultima şansă: 

— Plătim foarte bine! Cumpărăm camionul! 

Era o nebunie ce făceam dar una calculată. În câteva ore. 
urma să atingem Italia. Putea să se laude șoferul la cine dorea 
cu averea câştigată de la americani dubioşi. Vorbeam engleza 
şi pentru localnici orice om cu bani e american. 

Tânărul şovăia. Se pregătea să ne refuze. Nu inspiram 
încredere. Am zărit cu coada ochiului mişcarea lui Alexander: 
se prepătea de jaf la drumul mare. Nu aveam nevoie de aşa 
ceva. Poliţia malteză era pe coada noastră. Ne mai lipseau 
carabinierii italieni. Aveam un argument solid, de a cărui 
eficacitate nu mă îndoiam. Am scos din buzunar un pumn de 
sute. Dolari. În ochii sicilianului a strălucit sentimentul pe 
care contasem: lăcomia animalică. 

— Urcaţi! Doi în față, unul în spate! 

Mi-am împins partenerii în faţă, şoptindu-i lui Alexander: 

— Ochii pe el! Să nu părăsească şoseaua principală! 

M-am strecurat apoi sub prelată, lângă nişte butoaie cu 
măsline murate. În sfârşit, am căzut într-un somn adevărat. 
Adânc şi fără vise. 


00 


În jurul orei şapte, eram în Messina. Am plătit regeşte. 
sporovăind cu tânărul într-o engleză foarte aproximativă. Nu 
aveam dubii că ne considera contrabandişti ori mafioţi. Cu 
atât mai bine. Îşi va ţine gura faţă de toți. Mai ales faţă de 
poliţie. 

Ne-am oprit direct la un telefon public, de unde Pietro a 
avut o scurtă convorbire cu cineva. Ne-am retras apoi la 
întuneric, să aşteptăm. Se înnoptase binişor. Ne convenea de 
minune. Pe lumină, am fi atras prea multe priviri, cu mantalele 

noastre de poliţie şi cu mutrele cam boţite, de borfaşi. 

Când au sosit oamenii lui Pietro, am văzut dintr-o ochire 
că erau amici di amici. Mafioţi, adică. Mă rog, nu era treaba 
mea să fac pe moralistul. Bine că aveam un adăpost, un pic de 
căldură, un medic pentru Alexander. Şeful lor, un tip mic şi 
uscat, ca o mumie, a coborât dintr-o maşină de bani grei şi 
l-a îmbrăţişat foarte afectuos pe Pietro. A dat, apoi, mâna şi 
cu noi. Calvarul se sfârşise. Bubulii nu vânaseră nimic în marea 
lor hăituială. Aş zice, chiar, că le plătisem o parte din poliţe. 
Cel puțin, pe cele pe care le ştiam eu. Restul, pentru mai târziu. 

În aceeași noapte, am trecut în Italia, cu acte în regulă, 
fabricate de onorata familie. De Pietro şi Alexander, m-am 
despărțit simplu, ca în branşa noastră. Noi nu schimbăm 
adrese, pentru că nu avem. Ilustrate din vacanţă nu ne trimitem, 
iarăşi pentru că nu avem vacanțe. Sau pentru că nu vrem să se 
ştie pe unde ne mai poartă „afacerile“. Pietro a ținut morțiş 
să-mi dea o adresă. Spunea că e a sorei sale. Mă îndoiam că 
avea o soră. Am memorat totuşi adresa şi parola de contact. 
Aflasem cine mi-ar fi plătit grozav talentele: Mafia. O instituţie 
serioasă, nu-i aşa? 

Am plecat cu avionul, ca un domn, către Bucureşti. Nu 
fusesem niciodată atât de bogat. La despărțire, partenerii 
mi-au dat fiecare câte cinci mii de dolari. Puteam să-mi cumpăr 
un apartament în centrul Bucureştiului. Sau o casă, mai la 
periferie. Vise... 

Taximetristul m-a lăsat în colţul străzii noastre. Am aştep- 
tat să se îndepărteze, apoi am luat-o pe jos, cu geamantanele 
în mână, către intrarea în Octogon. Era ora 17:30 din ziua de 
5 decembrie 1989. Misiunea Malta '89 se încheiase cu succes. 

Nea Marin portarul m-a salutat respectuos. Nu ştia ce era cu 
mine, pus la patru ace, dar nici n-a întrebat. Dresaj îndelungat. 

Am mers direct la cabinetul Bătrânului, evitându-l pe 
Huiban. Aşa fusese ordinul, să reducem la maxim numărul 
celor care cunoşteau despre misiune. 

Bătrânul mă aştepta. Spionii săi din aeroport ori, poate, 
din Italia, îl informaseră că vin. Am salutat regulamentar, apoi 
am început să raportez, în fraze reci, scurte şi clare, modul în 
care decursese operațiunea. 

În final, i-am pus casetele pe masă şi valiza cu documente 
lângă birou. Terminasem. 

Bătrânul calcula ceva în mintea sa de as al așilor: 

— Deci, ai fost trădat din țară, înainte de a te urca pe va- 
por. Ai vreo bănuială? 

- Încă nu. N-am avut timp să studiez materialele. Nici să 
fac o analiză serioasă. Fotografia mea indică trădarea aici, în 
Octogon. 

- Bine, ești liber. 

Am salutat şi am ieşit. Eram întreg şi nevătămat. 
Reuşisem. 

Capitolul 9 
VARAIN, 
E TIMPUL SĂ TE ÎNGROPI ADÂNC 


Da 


În dimineaţa zilei de 6 decembrie 1989, am mers 
conştiincios la serviciu, la fel ca orice alt funcționar. Biroul 
era pustiu, căci Dan sfârşise, aşa cum bănuisem că se va 
întâmpla iar celălalt coleg, Roibu, era plecat pe alte meleaguni. 
Mi-am aprins o țigară boierească, americană, mi-am umplut 
o sondă cu pepsi şi am început să reflectez. E bine să te simţi 
boier, să ai bani, să-ți permiţi măcar să fumezi țigări ca lumea. 
Raportasem Bătrânului de propunerea lui Pietro dar marele 
boss nu comentase în nici un fel. Referitor la banii primiţi de 
la tovarășii de misiune, se pronunțase: Sunt ai tăi. Ştii cum 
să-i cheltuieşti. 


+++ 


Pe la nouă, mă cheamă șefulețul, ăla cu creionul în două 
culori, ascuțit la ambele capete. Dă din coadă precum Grivei 
când speră să primească un os: 

— Dragă Varain, am fost atât de îngrijorat... 

Îngrijorat, pe mă-ta! comentez eu în gând. Ce știi tu, mă, 
gândac de birou, ce înseamnă să-ţi descânte bubulii în urechi? 

— Am înţeles că misiunea a reuşit excelent. 

Un clinchet alarmant de clopoțel. Interesant! Nici măcar 
cu el nu trebuie să discut detaliile misiunii. Dacă sună 
clopoțelul înseamnă că... Ei, fir-ar... S-ar putea? Oare? De ce 
nu ? De la politrucii ăştia, te poţi aştepta la orice. N-au mamă, 
n-au țară, n-au convingeri proprii, n-au scrupule. Au, totuși, 
ceva de apărat — scaunele de trântori. 

Curiozitatea profesională nu mă lasă să scap ocazia. 
Indiferent de ce va spune Bătrânul, îl „lucrez“ pe şefulețul 
meu în foi de viţă. Planul mi-a răsărit în cap cu viteza luminii: 
îi bag trogloditului o informaţie în guşă, apoi anunţ contrain- 
formatorii unităţii. Le sugerez să-l ia în filaj și să-l gamisească 
cu „tehnică“. Adică să-i planteze microfoane până şi-n WC. 
Le voi spune că e ordin de la Bătrân, legat de misiunea din 
care abia am revenit. Nu cred că vor scăpa prilejul să-l 
scarmene pe tip. Şi ei sunt tot profesionişti. Nu înghit politrucii. 
nici vii, nici morți. Mă fac mic şi parşiv: 

— Da, tovarăşe colonel, a fost teribil. Cât pe ce să împărtă- 
şesc soarta lui Dan. M-am cărat cu toată haita pe urmele mele. 
lăsând baltă toată afacerea. Cumplit e faptul că ajunsesem 
deja în posesia casetelor cu înregistrarea discuţiilor dintre Bush 
şi Gorbaciov. 

Asta o spuneam pentru beneficiul bubulilor care nu ştiau 
că apucasem să înșfac prada. În eventualitatea că între Huiban 
Şi ei existau anumite relaţii. 

- Cum așa? N-ai reuşit să aduci casetele? 

— Îmi pare rău, grozav de rău, dar am fost trădat. Probabil. 
cele două legături din Malta lucrau pentru bubuli. Au încercat 
să mă ucidă şi au dispărut cu casetele. Abia am scăpat cu 
viaţă. 

Faţa i se lungeşte de satisfacţie prost ascunsă. Măgarul 

continuă, cu glas afectat: 

— Dragă Varain, m-ai deziluzionat. Pe toţi ne-ai dezamăgit. 
În tine s-au investit milioane. Ştii ce eforturi face întregul 
nostru popor muncitor pentru a strânge aceste milioane, pentru 
a plăti datoriile externe? Ne-ai înşelat, pur şi simplu. Tovarăşul 
Secretar General va fi profund nemulțumit. Are toate motivele 
să ne pedepsească exemplar. Conştiinţa dumitale, căpitan 
Varain, se oprește cam des la poalele unor fuste. Poţi să pleci. 
Vom discuta în biroul organizaţiei de bază a partidului cazul 
dumitale. Așa nu mai merge! 

Rânjesc satisfăcut în sinea mea şi ies gândind: Ce mai 
WC-uri publice s-ar putea deschide în gura ăstora care mestecă 
toată ziua „indicaţii preţioase“. Uite că le-am găsit şi lor o 
utilizare civică. 

Mă întorc în birou şi fumez ca un turc. Aştept să vină 
Bătrânul de la C.C. După o matură chibzuinţă, îl chem la pepsi 
şi țigări pe Deliu, CI-stul sectorului nostru. Îi explic cum stă 
treaba cu Huiban şi misiunea Malta. Tipul se aprinde la ideea 
unei posibile trădări în Octogon. Demarează în trombă, să-şi 
adune gealaţii, să-i arunce în cârca presupusului trădător. Sper 
să descopere ceva substanțial pentru a-l scuipa pe Huiban afară 
din Octogon. Nu mai pot să-i suport mutra şi sloganele 
dobitoace. 

La prânz, mă întind pe canapeaua din birou şi dorm ca un 
prunc. Pe seară, în jur de şapte, mă trezește telefonul. Costin: 

- Vino la şeful! 

Aha! Începe zgâlțâiala. Să vedem ce-a ieşit. O uşoară 
umbră de îndoială încearcă să mă cuprindă dar o mai trimit şi 
pe la alţii. Învingătorii nu sunt judecaţi niciodată. îmi spun 

eu şi încep să urc scările. 

Pentru prima dată în viața mea, îl văd pe Bătrân schimbat, 
E îngrijorat, e supărat, cine ştie? Mă ia din scurt: 

— Varain, e timpul să te îngropi adânc și sigur, în America 
de Sud! 

Să mă îngrop, adică să-mi părăsesc definitiv țara, să devin 
cetățean onorabil al altei țări de unde, bineînţeles, să acţionez 
în continuare pentru Octogon. De unde această idee? Şi de ce 
așa de repede? De obicei, treburile astea merg lent, planificat, 
cu tot dichisul. Nu pot însă întreba nimic. 

— Chiar în seara asta, îți vei cunoaşte viitoarea soție. o 
argentiniancă. Laboratorul îți va reface actele de cetățean 
panamez, pe care ai avut proasta inspiraţie să le pierzi. Te vei 
căsători cu ea în Argentina. 

Sunt, în general, un tip dur, însă reproşul din glasul 
Bătrânului m-a atins puternic. Cum adică, am avut proasta 
inspirație să-mi pierd actele? Să fi riscat să le iau cu mine din 
Italia ? Ceva de pe faţa mea îl avertizează pe Bătrân că omul 
torpilă are unele probleme. Se controlează cu un fel de grimasă 
şi-mi face una de mă uimeşte pe deplin: 

— Varain, te rog să mă ierţi! Sunt nervos. Ţi-ai făcut datoria 
foarte bine. Îți mulțumesc! Acum, însă, am treburi importante 
şi... Spune-i lui Costin să-ți prezinte viitoarea soție! Liber! 

Acum e momentul. Altfel, va ieşi un halimai cât toate 
zilele. 

— Tovarăşe general, şeful meu de serviciu a încercat să 
mă descoase cu privire la unele detalii din misiunea Malta 
'89. Am informat contraspionii. 

Ridică privirea din hârtii, mă priveşte fix în ochi, apoi 
spune scurt: 

- Bine! 

Plec nedumerit şi uşor derutat. Hotărât lucru, e mai ușor 
pe câmpul de confruntare informativă. Acolo, măcar ştii pe 
cine să cotonogeşti şi cum să urli pentru a supraviețui. În prag, 
îmi dau seama că, mânat de orgoliul meu, n-am reacţionat 
tocmai la cea mai fantastică ştire: urma să mă căsătoresc cu o 
argentiniancă. Ei, asta-i! Am lăsat pileala — la ordin. Nu mai 
am nervi de om normal — la ordin. N-am prieteni — la ordin. 
N-am un viitor sigur — la ordin. Acum urma să mă însor — la 
ordin. Mai să zic câteva deocheate. Noroc de înperii mei 
păzitori, care m-au calmat. În definitiv, nu sunt nici primul, 
nici ultimul care se însoară la ordin. Să vedem fătuca... 


000 


Costin ronţăie hârtie şi călăreşte telefoane. Se pare că pe 
„sus“ e furtună mare. Îi spun scurt: 

— A ordonat şeful să-mi prezinţi o tipesă cu care să mă 
însor. 

Ridică pentru o clipă ochii din agenda cu numere de 
telefon şi-mi face semn cu bărbia către salonul de primire a 
oaspeţilor: 

— E acolo. Nu ştie o boabă româneşte. 

ÎI bat amical pe umăr şi intru în salon, să-mi cunosc soția. 
Mintea vicioasă, de spion, macină tot felul de raționamente 
exacte. Dacă tipa a intrat în sediul nostru, înseamnă că e ofițer, 
lucru mai rar la străini. A făcut, deci, servicii importante 
României. Trebuie să fie bătrână şi îndoctrinată ideologic, 
adică o comunistă fanatică. Concluzia: Am rupt-o-n fericire! 


000 


Nu e deloc cum mi-am închipuit-o. Stă pe un fotoliu şi 
citeşte un roman american. De ăsta, de aventuri amestecate. 

Bun, gândesc eu, nu citește Marx. Doi şi pozitiv: e frumoasa 
deși, comparativ cu mine, miniaturală. S-a ridicat să mă întâm. 
pine, surâzătoare, ca o gheişă bine educată. Brunetă cu ochi 
negri, cu părul lung şi trup de păpuşă bine lucrată. 

Faină fată! şopteşte celălalt Varain. Cel care, într-adevăr 
are pasiunea fustelor. Varain cel serios se apropie de femeie 
cu pas prusac şi se prezintă în stil milităresc: 

— Sunt Petre Varain. Vorbiţi engleza? 

— Carmela de Castilio. Vorbesc engleza. Dumneavoastră 
sunteți logodnicul meu? 

Inteligentă, sarcastică, stăpână pe sine, o cataloghez eu în 
gând. Din astfel de tipe nu ies fanatice. Înseamnă că a ajuns la 
uşa Octogonului pentru bani ori din dorința de aventură. Din 
primii, va vedea ceva mai puțini decât speră, din ce-a de-a 
doua, din belşug. 

— Da, în urmă cu un minut, am aflat că mă voi căsători cu 
dumneavoastră. 

Îmi întinde mâna. O mână mică, brun-roşcată, caldă, fină. 
l-o sărut galant şi o privesc în ochi. Izbucnim concomitent în 
râs. 

E într-adevăr de râs: doi tineri cu personalități clar 
libertine şi dominante au fost adunaţi de pe stradă, ca doi pisoi. 
pentru a forma o pereche. Au şi ăştia din Octogon nişte 
maniere! Oricum, gândesc în sinea mea, bine că nu-i urâtă. 
Dacă o fi rea, cât e de mică, o ţin numai pe şifonier. S-o văd 
cum parlamentează de la înălțime! 

- Carmela, draga mea soţie, când ai sosit la Bucureşti? 

- În urmă cu trei zile, dragul meu soț, intră ea în joc. 

— Pentru prima dată? 

- Desigur. Altfel, nu ar fi avut haz, nu-i aşa? 

— Şi cum ai ajuns la această instituţie de cultură şi artă? 


QUINTA SPARTĂ 141 


— Ca şi tine, dragul meu. Nefericită în dragoste. 

Cineva n-a jucat corect în povestea asta. l-a povestit tipei 
câte ceva despre mine. Aşa ceva nu se face, mai ales în cazul 
Varain. 

- Deci, cu pile draga mea. Se pare că ai avut acces la date 
importante din biografia mea. 

- Mai mult sau mai puţin, dragul meu. De fapt, eu te-am 
ales. L-am întrebat pe boss dacă mai are vreun specimen care 
a ajuns în branşă din cauza nefericirii în dragoste. 


LL 


Clar. Tipa îmi plăcea. Puteai să faci cu ea multe chestii 
interesante! Inclusiv dragoste. 

- Atunci, draga mea soţie, hai să-ți arăt Bucureştiul noap- 
tea! Căci afară e întuneric ca-n junglă. 

Mi-a dat mâna ca un copil ascultător. În acea clipă, am 
înțeles că făceam un pas important din viața mea. Și nu numai 
din ordin. Fiecare naș își are naşul. 

Am luat cina la Athénée Palace, discutând vrute şi nevrute, 
de parcă ne cunoșteam de când lumea. Carmela era într-adevăr 
fermecătoare. Spirituală, de o franchețe dezarmantă, fină ca o 
prințesă de vis, bună ca o camaradă de arme. Foarte natural, 
i-am propus să mergem la hotel, să-i mutăm bagajul la casa 
mea. Trebuia să se obişnuiască cu noul soţ, să nu facă vreo 
gafă, motivasem eu. A zâmbit uşor ironic, uşor amuzată dar a 
acceptat. 


00 


Şi iată-ne pe amândoi în bârlogul meu de burlac cu 
tabieturi, în care nici o femeie n-a rezistat mai mult de o lună 
de zile. De vreo șase ani, ocup o cameră cu baie separată. 
dintr-o vilă ultracentrală. Gazda, doamna Scărlătescu. văduvă 

de război, are obiceiuri rare prin mediul feminin: nu întreabă 
niciodată nimic, nu-şi bagă nasul în afacerile mele senti. 
mentale, nu-mi interzice ba una, ba alta. Multe servicii se- 
crete din lume ar da zeci de mii de dolari să afle adresa exactă 
a specialistului în operaţiuni speciale Varain, dar nu-mi fac 
nici un fel de probleme. Gazda mea nu va vorbi niciodată ce 
nu trebuie. Inginer am zis, inginer sunt! Pentru ea şi pentru 
toată lumea. 

Carmela îmi crează o problemă nouă: 

— Eu unde dorm? se interesează ea foarte candidă. Ştii, eu 
nu pot dormi în pat cu altcineva. 

Obiceiuri de casă mare. E bine să iau treaba în glumă, să 
nu-mi stric buna dispoziţie: 

- Gând la gând cu bucurie! Nici eu nu pot dormi cu altci- 
neva în pat. Toate damele care au făcut prostia să mă lase să 
dorm cu ele, mi s-au plâns ulterior că, prin somn, le-am aruncat 
jos din pat. Poate-mi spui tu de unde mi se trage acest reflex 
de apărare. 

Carmela nu-mi răspunde. E preocupată de studiul bârlo- 
gului meu, o cameră de vreo patruzeci de metri, împărţită în 
două, prin glasvand. În spate, am un dormitor ca toată lumea 
iar în față, o cameră de zi, care mai poate fi, după necesități, 
sufragerie şi birou. În caz de forță majoră, pot dormi aici, pe o 
canapea. Sper să nu apară forța asta majoră. 

După ce miroase pe îndelete bârlogul, Carmela decretează: 

- Dacă eşti cavaler, îmi cedezi dormitorul. 

„Sunt cavaler, aşa că mă pregătesc să-mi petrec noaptea în 
camera de zi. Carmela îşi aranjează gospodărește lucrurile 
într-unul din şifoniere pe care, în prealabil, l-am golit amândoi. 
O las să-şi vadă de treabă şi mă retrag discret, să citesc ceva 
uşor. Gândurile nu mă lasă în pace. Am şi ce să rumeg. Bătrânul 

era zguduit şi nu e în firea lui să se clatine la o umbră de 
necaz. Înseamnă că ceva deosebit de neplăcut era în curs de 
pregătire ori în derulare. Plecarea mea precipitată iese cu 
certitudine din ceremonialul Octogonului. Plouă cu 
evenimente. Nu ştiu însă de ce fel. 


0. 


Cuget cam cum să-mi anunț părinții despre căsătoria mea. 
Mama se va bucura nespus, la început. Când va afla că părăsesc 
definitiv țara, va ajunge s-o urască pe femeia asta, femeia mea. 

- Carmela, tu ai părinți? 

— Nu, au fost ucişi demult, când eram mică. 

Deci, tot comunistă. Metodă sigură: recrutezi copiii comu- 
niştilor uciși şi scoţi din ei luptători de elită. 

- Au fost foarte bogaţi, continuă Carmela. Am o moşie şi 
un castel în nordul țării, în grija unui frate de-al mamei. 

M-am înşelat, nu e comunistă. Mă rog, nu mai are 
importanţă. 

— De ce mă întrebi de părinţi, dragul meu? 

Carmela vine lângă ușă, îmbrăcată într-un halat galben, 
de baie. 

E o păpușică adorabilă. La propriu. 

— Păi, eu am părinți. Şi va trebui să-i cunoşti. Să ştie şi ei 
cu cine plec. 

Carmela mă studiază o clipă, să vadă dacă glumesc, apoi 
începe să se intereseze copilăreşte: 

— Sunt bătrâni? Sunt săraci? Sunt răi sau buni? Ce fel de 
noră şi-ar dori?... 

- Carmela, draga mea, tu îţi iei rolul în serios. 

Vine lângă mine, îmi pune mâinile pe umeri şi mă priveşte 
în ochi. 

— Da, îmi iau rolul în serios. Şi sper să ţi-l iei şi tu, să a; 
grijă de mine. De exemplu, la voi e frig şi eu sunt o friguroasă, 
Nu pot să dorm singură în pat, că îngheţ de frig. Acesta e 
adevărul. Trebuie să înfrunt riscul de a fi aruncată din pat, 
dacă n-ai minţit şi tu. 

O prind în braţe şi o strâng la pieptul meu de-i trosnesc 
oasele. Apoi, o sărut aspru, pe gură. Se smulge din îmbrățişarea 
sufocantă, trăgându-mă de păr: 

— Ursule, mă sufoci. N-ai observat că între noi e o diferență 
de câteva zeci de kilograme? Așa se umblă cu o femeie ca 
mine? 


00. 


Cine mai avea chef să doarmă în camera de zi? Eu, nu! A 
fost o noapte de vis. Aşteptam femeia asta de ani de zile. Mă 
completa perfect, îmi aducea echilibru. Am dormit, ținând-o 
în braţe, cu capul pe umărul meu, ca pe un copil. Să nu cumva 
să mi-o fure cineva. Cred că am dormit ca un pietroi. Eram 
ostenit de ani lungi de ceaţă şi de frig, de încleştări disperate 
cu ceilalţi, cei care nu se mai opreau odată din expansiunea 
lor. 

M-a trezit mirosul de mâncare. de omletă bine făcută. Cu 
brânză şi piper, adică. Am deschis hoțeşte ochii, numai pe 
sfert, să-mi admir soția. Trebăluia pe lângă masă, ca o albinuță 
hamică. Părea o fetiță care se juca de-a gospodina. M-am 
pomenit pândind la viaţă ca un om oarecare, cu nevastă, cu o 
situaţie de clădit şi apărat. 

— Câţi copii vrei să avem, Carmela? 

S-a întors serioasă către mine: 

- Glumeşti? 

— Nu, nu glumesc. 

-— Desigur, mi-aş dori copii, mulți copii. Trei sau patru. 
Dar crezi că ne putem permite? 

Aşa era, uitasem. Noi eram o echipă de luptători împotriva 
celorlalți. 

— Ştiu eu, draga mea? Poate după ce se termină încleştarea, 
ne putem apuca de altceva. Am un prieten în Italia care mi-a 
oferit ceva foarte rentabil. 

— Şi cam în cât timp se va termina încleştarea? 

- Dacă nu apar complicaţii, cam în zece ani. Nu poate 
dura mai mult. La sfârşitul acestui secol, omenirea va face un 
salt serios şi paşnic. Va intra în rândul civilizaţiilor galactice. 

— De unde ştii? 

- Am eu calculele mele. Vom intra în contact cu civilizațiile 
extraterestre. Cu neamurile noastre, de care ne-a despărţit o 
rebeliune intergalactică. 

— Glumeşti? 

— Nu glumesc, sunt foarte serios. Nu ți s-a spus nimic 
despre mine în această direcţie? 

— M-au asigurat că ai puteri paranormale. Atâta tot. Dar, 
lasă vorba! Treci şi te spală! Se răceşte mâncarea şi întârziem 
la servici. 

— Doamne, ce bine-i să ai cine să-ţi facă morală! 


000 


Am plecat împreună la Octogon cu troleibuzul. Carmela 
era muncită de nişte gânduri foarte concrete: 

— La sfârşitul secolului, eu voi avea treizeci şi şase de ani, 
iar tu patruzeci. Crezi că vom face copii reuşiți? 

- Îi facem noi până atunci, draga mea. Şi-i punem la 
adăpost, în România, la părinţii mei. De când jinduiesc ei după 
un prunc, să le scoată peri albi. Unul obraznic foc. 

— De unde ştii că România va fi ferită de frământări? 

- România nu va fi ferită de frământări. Asta e sigur. Casa 
părinţilor mei, însă, va rămâne în afara acestora. Acolo se 
trăieşte ca pe altă planetă. Vei vedea. 

A tăcut, frământându-şi mai departe mintea. În holul cen- 
tral, ne-am despărţit. Ea a intrat în laboratorul de testare 
psihologică, să răspundă dacă îi plac bărbaţii mici de statură, 
iar eu în biroul meu. Aveam de făcut o treabă foarte grea şi 
migăloasă: trebuia să descriu, pentru psihologi, cât mai exact 
posibil, modul în care distrusesem demonii generați de armean. 
Am început să scriu raportul dar treaba nu mergea. Avea 
dreptate Bătrânul: oamenii fericiți nu fac două parale în breasla 
noastră. 

Pe la zece, a avenit Deliu, să-mi ia un raport detaliat, în 
scris, despre discuţiile purtate cu Huiban în ziua precedentă. 
Însemna că ieşise ceva important. L-am luat la fix: 

— Deliule, suntem de-o branşă şi de-o vârstă. Eu ţi-am dat 
informaţia, eu te-am pus cu nasu-n urmă. Ştiu ce spune regula- 
mentul dar eu sunt cel cu pielea la saramură, în caz de trădare. 
A mușcat guvidele? Are legături? 

Deliu a stat câteva clipe pe gânduri, apoi a şoptit: 

— Da, legătura e sus, în C.C. Cretinul i-a transmis tot ce 
i-ai spus, cuvânt cu cuvânt. lar celălalt cerea mereu detalii. 
Cât mai multe detalii. 

— A, vax! Curiozitate de politruci bârfitori. 

- Nu, amice. Cel din C.C. este în atenţia contraspionajului 
militar pentru suspiciune întemeiată de apartenenţă la un 
serviciu de spionaj străin. Un serviciu care, mai mult ca sigur. 
lucrează și cu bubulii. 

Am scris declaraţia fără şovăire, am semnat-o cu gradul 
şi numele real. Aş fi vrut să-l văd pe trădătorul din C.C. în 

situația în care fusesem eu în Malta, în noaptea luptei disperate 
cu demonii. Sau în fața plutonului de execuţie. 


000 


La prânz, am fost chemat din nou la general, la Bătrânul. 
Era mai liniştit dar vizibil obosit. M-a primit, totuşi, cu un aer 
de amiciţie complice: 

— Cum merge căsnicia? 

— Perfect. Mai bine decât aş fi visat. 

— Da, calculatorul nostru greşeşte foarte rar. 

Acesta era duşul rece pentru partea visătoare din Varain. 
Fusesem cuplați de un calculator, ăla care mă chinuia pe mine 
la teste. Mă rog, morișca făcuse o treabă faină. Am iertat-o 
pentru măgăriile anterioare. 

— Varain, în trei zile, trebuie să părăseșşti țara. Ai la dispo- 
ziţie două zile, să-ți vezi părinții. Să-i faci să creadă că pleci 
numai de dragul fetei! Înțeles? După asta, mai ai o zi de 
pregătire. Zona în care mergi e sigură şi bine cunoscută de 
domnișoara Carmela de Castilio. Ai o fată de nădejde cu tine. 
Formaţi o echipă de mare forţă. Să nu uiţi! Misiunea concretă 
o vei primi de la mine, în ultima zi. Întrebări? 

— Nu am. 

— Liber! 

Am ieşit, am recuperat-o pe Carmela şi am plecat la masă, 
gânditor. În aceeaşi noapte, am plecat la părinți, în micul orăşel 
uitat de stăpânire. 

000 

Părinţii mei au darul de mă uimi câteodată prin reacții 

total neaşteptate. Aceasta a fost situația şi cu proiectata mea 


căsătorie. Nu numai că nu au protestat deloc dar au şi apro- 
bat-o din toată inima. Un băiat deştept, cuminte şi muncitor 

nu putea face carieră în România. Aveau şi ei cu ce se mândri 
acum, cu un fecior capitalist. 

Deşi nu ştia boabă româneşte, Carmela a tras greu la 
fundamentarea acestei reacții. Două zile nu s-a dezlipit de 
bucătăria mamei. Moldoveanca îi melița rețete, în dialectul 
ei, greu inteligibil și pentru români, iar argentinianca mea 
memora conştiincios tot ce băga mama în ceaune și cratițe. 
Nu numai din dorința de a-mi face plăcere. Era un hobby al 
ei. Unul menit să mă facă de-un chintal. Abia am scos-o câteva 
ore în oraş, să-i arăt viața de provincie, să-i demonstrez că 
acolo nu va ajunge niciodată vreun cutremur serios. 

Tata a zis doar: Da, e cam timpul să iei şi tu jugul în 
spinare, să faci un copil. Făcutul copilului nu e tocmai un jug, 
dar nu avea rost să-l contrazic. 

Am plecat cu inima uşoară, promițându-le nepoți. 


000 


Ultima zi. Biletele de avion sunt în buzunare, bagajele 
făcute, totul lichidat. Bătrânul nu a fixat ora de trasare a 
misiunii. Stau şi-i aştept telefonul. Carmela hoinăreşte prin 
oraş. Cumpără cadouri pentru rude. 

La unsprezece fix, Bătrânul mă cheamă şi plecăm 
împreună cu maşina. Măsurile de prevedere sunt întotdeauna 
bine venite, m-am convins eu. Trasarea misiunii se desfășoară 
pe vânt și bumiţă, în grădina Botanică. Îmi dă pașaportul, banii 
pentru misiune şi începe calm: 

— Varain, Demian e bucuros că ai reuşit şi te roagă să nu 
ne uiţi. 

Aşa e. Demian, munţii, arma teribilă a dacilor liberi. 
supraviețuirea în orice situație. 

— Puteţi să-i transmiteți ceva din partea mea? 

- Da, spune! 

— Indiferent ce va întâmpla pe această planetă, eu voi 
rămâne dac liber, supus numai legilor noastre. Atât. 

- Bine. Ascultă! Misiunea ta e să pătrunzi în rândul 
stăpânilor din umbră, să devii un om de-al lor, poate chiar un 
stăpân. Carmela îţi va fi de un real folos. Are o avere însemnată 
iar familia ei a fost şi este foarte respectată în Argentina. 
Sporeşte-i averea şi fă-te remarcat ca un om de afaceri valoros! 
Nu ai voie să vii în țară, indiferent de ce se va întâmpla. Se 
vor petrece lucruri incredibile. Vei auzi, destul de curând, de 
o revoluţie ori de o intervenţie a unor forțe internaţionale. 
Poate şi de reinstaurarea monarhiei, de război civil, de 
reîmpărțirea țării în provincii. Posibil, şi mai rău, să auzi că 
nu mai existăm, că ne-au lichidat. Totul va fi circ organizat de 
bubuli şi stăpânii din umbră. Noi vom rezista, Varain. La fel 
şi ţara. Restul se va schimba, pe ici, pe colo. 

— Dacă ştiţi ce urmează, de ce nu acționaţi? 

- Nu poţi acţiona împotriva propriului popor. Ceaşescu e 
departe de realitate, de mulți ani. Nu vrea să o vadă, nu vrea 
să o ştie. Crede în continuare în ideologia lui. Această ideologie 
este unică în lume, e ceauşistă. E invenţia lui, invenţie care 
l-a înghiţit, l-a distrus ca lider. Ce rost ar avea să-i prelungim 
agonia? Buboiul trebuie spart. 

- Bine, dar de ce nu-l spargeți dumneavoastră, şefii 
serviciilor secrete? De ce lăsaţi străinii să intre la noi? 

— N-avem forţe, Varain. Fiecare e ţinut în supraveghere 
de celălalt şi de bubulii lui Ceauşescu. Căci are un contingent 
de bubuli, bine înfipt în poziţii cheie din țară. El, însă, nu 
crede în serviciile secrete române. Încălzeşte la sân agenţi 
bubuli. E cel mai tipic exemplu de lider care nu înțelege rolul 
serviciilor secrete naţionale. Bubulii îl vor înghiţi, noi nu ne 

amestecăm. Nu ştim care va fi reacția Armatei. Nu uita că 
provine din Armată şi mai are destui oameni devotați acolo! 
Trebuie să evităm cu orice preț un conflict cu Armata. Manipu- 
lată de anumite forţe ostile, Armata ne-ar putea distruge. Nu 
avem forța lor de foc şi nici instruirea necesară unei lupte 
armate. 

- Bine, dar ţara şi oamenii vor trebui să suporte șocul 
circului... 

- Românii trebuie să înveţe o lecţie pe cont propriu. Au 
nevoie de un duș rece, să-şi spele creierele de minciună și 
lenevie. Tot răul e spre bine. 

— Nu înţeleg. De ce vor monarhie? 

— Varain, cei doi din Malta n-au împărțit Lumea după capul 
lor. Chiar dacă ai avea de zece ori mai multe forțe decât au 
bubulii şi stăpânii lor, tot n-ai putea controla democraţiile 
republicane. Popoarele tind să se deştepte, să aleagă oameni 
nepătaţi, neamestecaţi în ciorba bubulilor. Ar fi un efort 
cumplit din partea stăpânilor din umbră, atât financiar cât şi 
informativ, pentru a corupe şi cumpăra o majoritate confor- 
tabilă în organele puterii şi administraţiei. La fiecare rundă de 
alegeri, efortul s-ar repeta. Niciodată nu ar fi siguri. Or, asta 
visează ei, să fie odată siguri, să nu mai facă eforturi repetate. 

— Soluţia monarhiilor ereditare le rezolvă problema? 

— Ai regele și camarila, ai întreaga țară. Democrația rămâne 
o cortină, după care oamenii bubulilor din camarilă trag sforile 
pentru adevărații stăpâni. lată de ce, pentru noi, ca şi pentru 
alţii, s-au planificat monarhii. E ultimul asalt al celor din umbră 
pentru a cuceri Lumea. ÎI vor da cu siguranță. Asta nu înseamnă 
că vor şi învinge. 

- O ultimă întrebare, tovarăşe general. Cum pot fi 
identificaţi stăpânii? 

— Varain, câte țări de pe glob nu au datorii externe? 

— Câteva, trei sau patru. 

— Cui sunt îndatorate statele mari şi bogate, cum ar fi SUA 
ori URSS? 

— Probabil, băncilor. 

- Aparent, Varain. Caută-i pe cei care au la cheremul lor 
state datoare şi vei găsi stăpânii din umbră! 

— Am înţeles! 

- Bine. Îţi urez succes! Mergem direct la aeroport. Baga- 
jele şi soția ta sunt deja acolo. 

Mă duce direct la aeroport. Are încredere în mine pentru 
a mă lansa în tabăra stăpânilor din umbră, dar nu-și permite 
să rişte de mă lăsa să mai trec vreodată prin Octogon. 

— Chiar şi calculatoarele pot greşi, remarc eu rece, pentru 
a-i da de înțeles că am priceput gestul. 

Pentru prima dată în viața mea, l-am văzut pe Bătrân 
zâmbind: Ă 

— Varain, eşti un băiat inteligent, descurcăreţ şi curajos. 
Însă... eşti cam sentimental. Și orgolios, mai mult decât ar 
trebui. Nu te duc în Octogon din alte motive: acolo s-a cuibărit, 
într-adevăr, un trădător. Ai un merit în descoperirea lui. Acum, 
trebuie să te protejăm împotriva trecutului şi să-ți creăm o 
legendă de supraviețuire pentru viitor. 

— Cum adică? 

- De azi încolo, nu mai figurezi ca ofițer în Octogon, ci 
ca fugar. Cazul tău de „trădare“ va fi prelucrat cu tot efectivul. 
Vei fi exclus din partid. Legenda e simplă: ai fost racolat de 
Mafie, pentru bani grei. Ai deconspirat misiunea din Malta şi 
ai adus date false. Cu această legendă, îl vom determina pe 
trădător să se liniştească şi să scoată capul pentru a intra în 
capcana contraspionilor noştri. Oficial, tu ai fugit din țară. 

împreună cu o agentă a Mafiei. E clar, băiatule? 
-— Foarte clar. N-aţi obosit de atâţia ani? 
— Poate dacă da. Vezi, însă, altă soluţie? 
— Nu, nu cred că există o altă soluţie. 
— Adio! Nu ne vom mai vedea în această viaţă. 
— Adio! 


000 


Aşa mi-am părăsit ţara. O țară mică şi săracă. Pentru mine, 
însă, era țara mea. Alta nu aveam. Era țara pe care profetul 
indian Sundar Singh o indicase, cu decenii în urmă, ca viitor 
centru spiritual al Lumii. Parcă începusem să cred şi eu că 
profeția se va adeveri. Până la finele acestui secol sau... 
niciodată. 

Capitolul 10 
MINCIUNA SECOLULUI 


Despre aşa-zisa revoluție română, am aflat în ziua nunții 
mele. Petrecusem cu Carmela o săptămână la moşia părinţilor 
ei din nordul Argentinei. Și pentru această adresă bubulii ar 
plăti sute de mii de dolari. Apoi, ne stabilisem în Mar del 
Plata, unde demarasem formalităţile pentru deschiderea unei 
firme de import-export. Alesesem portul pentru că avea ieşire 
la mare și Lume. Pentru că în el se derula o viață comercială 
sănătoasă şi, mai ales, pentru că aglomeraţia îmi permitea să 
trec neobservat cu spaniola mea destul de modestă. Nopțile 
toceam limba spaniolă iar zilele alergam cu Carmela pe la tot 
felul de docuri şi depozite en gros. Ne documentam, voiam să 
facem afaceri serioase și sigure. Unchiul ei ne avansase două 
milioane de dolari, convins că-i vom pierde în speculaţii 
romantice. Ne pregăteam să-i demonstrăm contrariul. 

Rareori, citeam ziarele sau urmăream emisiunile de la 
televizor. Luasem împreună hotărârea de a uita, măcar câteva 
luni, cine suntem. Trebuia să încercăm să trăim şi să ne iubim 
ca doi oameni obişnuiţi. Procedura de „îngropare“ ne permitea 
pe deplin acest lucru: cel puţin doi-trei ani, nimeni din Centrală 

Pe 24 decembrie 1989, aveam cununia religioasă la 
biserica Santa Fe din Mar del Plata. Trebuia să intrăm în rândul 
lumii bune aşa că, pe lângă rudele Carmelei, am invitat şi 
câteva personalităţi locale, care ne sprijiniseră în demersurile 
făcute pentru autorizarea companiei noastre. Ceremonia 
catolică de cununie m-a impresionat profund, trezind în mine 
sentimente ciudate. Dar, la cununie, am aflat un lucru foarte 
important. Pe scările bisericii, câțiva reporteri de la ziarele 
locale, invitați pentru a consemna evenimentul, discutau 
despre „teribilul genocid din România“. Deşi avizat de Bătrân 
cu privire la evoluţia probabilă a evenimentelor, un fior rece, 
neobişnuit pentru firea mea, mi-a trecut prin inimă. Mă 
îmburghezeam vizibil. Începusem să-mi permit luxul de a 
avea sentimente umane. 

Am îngropat îngrijorarea şi am continuat să fiu mirele 
fericit, la petrecerea nupţială. Cu excepția Carmelei, care mă 
citea ca pe o carte deschisă, nimeni nu a simțit frământarea 
mea. Ei am apucat să-i şoptesc, între două îmbrățişări: Situaţia 
e grea în România. Mi-a strâns mâna cu afecțiune. Ştia ce 
simțeam. Şi ea începuse să simtă ceva semănător. 

Noaptea, am urmărit pe îndelete toate ştirile transmise de 
posturile de radio şi televiziune, simţindu-ne din ce în ce mai 
descumpăniți. Probabil că la fel de descumpăniţi şi derutați 
au fost toţi ofiţerii şi agenții Securităţii române împrăștiați în 
Lumea întreagă. Cum ai fi putut accepta să lucrezi pentru un 
organ criminal, care ucidea fără milă oameni nevinovaţi, copii, 
femei, bătrâni, de-a valma? Care otrăvea apa de băut ori arunca 
în aer spitale? 

Nu mai înțelegeam nimic. Bătrânul ştiuse exact ce va 
urma. Asta însemna că toţi, absolut toţi şefii serviciilor se- 
crete ale Securităţii şi Armatei cunoşteau în detaliu diversiunea 
pusă la cale în Malta. Cum era posibil ca Securitatea română 
să lepede brusc linia civilizată de acţiune şi să revină la 
metodele criminale ale securității komintemist-sovietice din 
perioada 1946-1964? Cum se putuseră transforma peste noapte 
câteva mii de ofițeri, a căror lege de bază era Să nu ucizi!, în 
criminali sângeroşi, bestiali? Şi cine conducea acel măcel, 
pentru că nu se pronunța nici un nume. Acest lucru mi-a atras 
atenţia, punându-mă pe drumul cel bun: 

- Carmela, ne aflăm în fața unei vaste acțiuni de intoxicare. 
Nu se precizează nici un nume de lider din Securitate care se 
opune revoluţiei populare. Dacă liderii nu se opun, nici lucră- 
torii de rând nu pot acţiona. Libera iniţiativă este total exclusă 
în aparatul informativ. Concluzia: Toate ştirile au caracter de 
dezinformare şi propagandă. 

— Da, dragul meu, cred că ai dreptate. 

- În al doilea rând, numărul morţilor este absolut impro- 
babil pentru o țară de tipul României. Securitatea nu putea 
ucide atâția oameni, chiar dacă ar fi încercat, deoarece nu este 
specializată în lupta cu arme de foc, ci doar cu mijloace ale 
muncii informative — adică informaţii. Dacă Armata nu a tras 
masiv, cu armament automat, atunci cifrele sunt pure invenţii. 

— Atunci înseamnă că... 

— Bubulii au introdus în țară forțe mercenare, au pus mâna 
pe mijloacele de informare în masă şi efectuează o criminală 
operațiune de intoxicare a populaţiei, în scopul distrugerii 
serviciilor secrete naţionale. Asaltul final pentru ocuparea 
integrală a țării. 

— Crezi că vor reuşi? 

— Nu ştiu ce să cred. Şefii serviciilor secrete au ştiut din 
timp ce urmează. Eu le-am adus materialul din Malta. Trebuiau 
să ia măsuri de salvare a structurilor informative de apărare a 
țării. Dacă n-au făcut-o, înseamnă că trădarea s-a petrecut suş 
de tot. 


00. 


Pentru câteva minute, am fost pe punctul de a abandona 
misiunea şi de a dispărea cu Carmela în Lumea largă. Aveam 
un motiv foarte serios s-o fac. Dacă trădarea era la nivel înalt, 
bubulii cunoșteau deja cu precizie cine sunt și unde mă aflu. 
Era o chestiune de zile până ar fi ajuns la mine, căci nu mă 
îndoiam că vor extinde răfuiala la nivel mondial. Apoi m-am 
decis pentru acțiune. Spiritul strămoşilor și al Octogonului... 

Trebuia să acționez rapid, să le-o iau bubulilor înainte. 

- Carmela, te rog să faci bagajele şi să scoţi bani cash din 
bancă! Nici un fel de cec! Numai bani cash! Trebuie să 
verificăm urgent cât şi ce cunosc bubulii despre noi. 

N-a comentat. Era o fată foarte vitează. În noaptea nunţii. 
a început să împacheteze trusa de supraviețuire. Aşa e viaţa 
de spion. Celor de bună credinţă, care ne critică din neștiinţă. 
le doresc să trăiască măcar o lună în pielea unui spion din 
câmpul de confruntare informativă. O lună le va fi de ajuns 
pentru toată viața. 

Cel mai uşor de legendat a fost plecarea precipitată. Eram 
în luna de miere. Oricine putea să înțeleagă faptul că doi tineri 
bogaţi nu vor scăpa ocazia de a o petrece cât mai teribil. Am 
indicat drept loc de zburdălnicii Hawai, apoi, ca nişte profesio- 
nişti care se respectă, am plecat în Franţa, via SUA. Ținta 
finală — Parisul, unde speram să ne formăm o impresie cât 
mai exactă despre starea de lucruri din România. 

Îngerii păzitori ne-au călăuzit pașii către Paris. În primul 
rând, jurnaliştii francezi nu prea s-au lăsat păcăliți de variantele 
de dezinformare lansate de bubuli, scormonind cu pricepere 
şi tenacitate de profesioniști după adevăr. De la ei am aflat, 
pentru prima dată, că teribilul „genocid“ de la Timişoara a 
fost o farsă grosolană, o înscenare macabră, cu scoaterea mor- 
ților din morminte. După ce am vizionat şi caseta cu lichidarea 
cuplului dictatorial, m-am convins că gogoaşa se dezumflase. 
Nu aşa arătau conducătorii unui război terorist generalizat! 

Toată chestia mirosea a făcătură de proastă calitate, lucru 
ce indica faptul că, pe lângă profesionişti, intraseră în joc şi 
tot soiul de „mohicani“ dornici de vendete nediscriminatorii, 
personale. Un lucru era clar: toate măsurile dezinformative 
vizau satanizarea Securității, impunerea mitului mitului 
securistului-terorist şi crearea unei axiome psiho-sociale — 
securist egal ticălos. O singură organizaţie era capabilă de 
atâta perversitate — bubulii. Celelalte servicii secrete străine 
puteau obține anumite avantaje din distrugerea Securităţii dar 
nu ar fi acţionat niciodată în acest sens. În primul rând, exista 
un cod nescris al onoarei breslei. În al doilea rând, exemplele 
erau molipsitoare. Precedentul, odată creat, puteai să te aştepţi, 
în orice zi, să auzi în propria țară: Jos CIA!, Jos KGB!, Jos 
MOSADUL!, Jos DST! Nu mergea! 

Timp de două săptămâni, am stat la Paris, adunând probe 
şi informaţii. La agresiunea psihologică, pe lângă hoarda 
bubulilor, participaseră şi cadre ori agenţi ai unor servicii 
secrete: KGB, CIA, MOSAD, AVO (serviciul de spionaj 
maghiar). Grupările internaţionaliste executaseră hotărârile 
Maltei, pe post de mercenari, agresori ori invadatori. 

Priveam imaginile televizate şi nu-mi venea să-mi cred 
ochilor. Colaboraţioniştii filo-sovietici, din sângeroasa epocă 

kominternistă, agenţi kaghebişti de notorietate publică şi 
iredentişti maghiari cu vechi state de activitate antiromânească 
se dădeau public în stambă, la televiziunea națională română. 
prezentându-se drept dizidenți. Poporul, prostit prin sânge. 
roasa diversiune televizată, îi credea. Era un circ grotesc. 

Ion Iliescu, politruc de rangul doi, filo-sovietic, kaghe- 
bist, fără cravată şi cu aere de mare democrat, ținea cuvântări 
în limbajul „epocii de aur“, în aplauzele țugulanilor prostiți 
sau cumpăraţi cu un pumn de stele ori de bani. 

Laszlo Tokes, agent al iredentismului maghiar, profana 
sfânta biserică, oficiind slujbe victorioase. 

Silviu Brucan-Brukner, kominternist stalinist. parti- 
cipant activ la lichidarea liderilor politici și spirituali ai 
României interbelice, agent al trei puteri străine ( inclusiv 
al bubulilor), ținea lecții de democraţie şi morală, incitând 
masele la omor deosebit de grav. 

Odrasla fostului colaboraționist-kominternist Walter 
Neulander-Roman, care sosise în România călare pe 
tancurile sovietice, se gurpuţase la putere, cu aere de mare 
revoluţionar (boală de familie) şi se jeluia cât de cumplit o 
dusese sub odioasa dictatură. Evita, individul, să precizeze 
cum o dusese fiica odioasei dictaturi sub dânsul. Mă rog, noi 
cam ştiam câte ceva. 

Colonelul de securitate Dumitru Mazilu, întors pe dos 
de două ori, o dată de sovietici, pe timpul studiilor făcute la 
„Institutul de cultură şi artă Munca cu Ridicata“, din Piaţa 
Dzerjinski-Moscova şi a doua oară de americani, pe timpul 
unei misiuni acoperite la ONU, urla în piața publică Moarte 
securiştilor! Cred că, de atâtea întoarceri pe dos şi pe faţă. 
flăcăul se cam ţicnise şi încerca un puternic complex de 
autodistrugere. Altfel. cum ar fi putut îndemna lumea să-i 

lichideze pe foştii săi tovarăşi? De unde ştia că nu-l vor „linişti“ 
şi pe el cu aceleaşi procedee? 

Alexandru Bârlădeanu, colaboraționist filo-sovietic din 
neagra perioadă stalinistă, emigrat din fragedă tinereţe în 
lagărul păcii (totale!), URSS, apăruse cu ochelari de orb şi 
cârjă de cerşetor să prezideze circul. 

Aşa-zisul poet Mircea Dinescu, fost mahăr de utece şi 
pecere pe la fabrica de activiști Ştefan Gheorghiu, cumna- 
tul lui Alexandr Loghinovski din „Ministerul de Externe“ 
al URSS, fost corespondent TASS în România (adică, plătit 
de instituţia de acoperire), se scărpina de zor în cap şi dădea 
din labe mai ceva ca maimuţica Judi. Se făcea că lucrează. 

Căpitanul Virgil Astalosz, devenit subit Măgureanu, 
politruc vopsit în securist, ca urmare a „preţioaselor indi- 
caţii de a întări organili cu activişti de nădejde“, era mare 
dizident. 

Nicolae Militaru, omul care scrisese cu propria-i mâna 
modul în care colaborase cu serviciile secrete sovietice, era 
deja ministru al apărării naţionale. Raiul kaghebiştilor — 
România. 

O figură jalnică, pe care nu o cunoscusem, Gelu 
Voiculescu, un amestec de şarlatan, ucigaş şi băiat de mingi 
la tot felul de circuri mistico-religioase, se maimuţărea în 
poziţia de patron suprem al serviciilor secrete şi Armatei. 

Nu vedeam nici un profesionist militar ori din informativ 
şi asta mă îngrozea. Țara era în pradă, cu granițele şi trezoreria 
deschise. Toţi strigau în cor: Hai la furat, la fără frontiere! 
Erau, de bună seamă, bolânzi. Ţara încăpuse în mâna politru- 
cilor din rândul doi, indivizi decişi să-şi răzbune anii de 
frustrări, când nu putuseră să crape din troaca de aur, la fel cu 
„marii aleşi ai poporului“. Deocamdată, lichidaseră serviciile 

secrete, încheind în favoarea lor o răfuială dură, lungă de câteva 
decenii. Se puseseră la adăpost de mânia mulţimii, dând vina 
pe serviciile secrete. Hoţul pleda să-i fie tăiată mâna cu care 
furase (serviciile secrete) şi nu capul cu care gândise (partidul), 

Mustăria funcţiona teribil, căci politrucii nu erau chiar 
aşa de dobitoci pe cât îi crezusem: puseseră mâna pe toate 
mijloacele de informare în masă şi pe o armată de ziariști 
mânjiţi ori interesaţi să parvină. Mecanismul terorii psiholo- 
gice, instaurat de Ceauşescu, cu cei trei sute de mii de activişti 
plătiți, cu zeci de mii de jurnaliști şi scriitori specializaţi în 
îndoctrinare ideologică, cu toată mass media aservită, cu sutele 
de mii de profitori şi ciubucari ai socialismului, urla din gură 
de şarpe, arătând către serviciile secrete, adică spre mai puțin 
de zece mii de oameni. Şi culmea! poporul îi credea. 

Armata se zvârcolea în spasmele unei dezinformări la fel 
de grave. Nu înțelegeam nimic. Unde era spionajul şi contra- 
spionajul militar? Mai târziu, am aflat răspunsul: fuseseră 
lichidate pur şi simplu, ca un preludiu la descompunerea 
Armatei. 

Erau imagini de apocalips. Românii acționau împotriva 
lor înşişi. Nu fusese învinsă clica ceauşistă, căci aceasta, came- 
leonică, sărise rapid în barca „revoluţiei“. Fusese învins însuşi 
poporul român, în totalitatea sa. 

M-am frământat zile în şir, apoi m-am decis: 

— Carmela, draga mea, trebuie să intru în România. 

Nu a obiectat dar a cerut să mă însoțească. Cât de greu 
am reuşit să o conving să rămână în Franţa, să mă aştepte! 
l-am demonstrat că unul dintre noi trebuie să fie liber, într-o 
țară liberă, pentru a-l salva pe celălalt, în caz ne necesitate. 


00 

Pe data de 10 februarie 1990, am trecut frontiera de vest 
României, cu un camion de ajutoare. Oficial, veneam di 
partea Crucii Roşii, aşa că n-am avut greutăţi. Mergeam cătr 
oraşul martir Sibiu unde, se spunea, securiștii-teroriştii ataca 
seră populaţia cu elicoptere şi tancuri, provocând un măce 
de mari proporţii. Opream în fiecare oraş, ascultam atent tc 
ce se discuta în adunările revoluţionare, pentru a înțelege c 
se petrecea. Concluzia: bubulii aveau necazuri cumplite. N 
reuşiseră să lichideze serviciile secrete române prin acţiune 
blitz regizată în decembrie 1989. Românii se trezeau, punea 
întrebări, îi cereau pe adevărații teroriști. 

Ajuns la Sibiu, m-am convins de un lucru dureros: acol. 
fusese într-adevăr un fel de război antipopular, cu rachete d 
aviație şi armament greu, dar era vorba de „opera“ unui ofițe 
al Armatei, Dragomir, un ceaușist preocupat să-și confecţio 
neze o biografie de revoluţionar. Luase şi el exemplu de | 
alți ceaușşişti mai mari care, pentru a-şi salva pielea, născociser 
diversiunea cu securiştii-terorişti. 

La Bucureşti, am ajuns pe data de 14 februarie 199C 
Nestingherit de nimeni, am parcat camionul în centrul oraşul. 
și m-am îndreptat nerăbdător către Octogon. Mă aşteptam | 
ceva rău, dar nu foarte: Bătrânul nu era tipul care să se las 
intimidat de nimicamița kaghebistă. Pe dinafară, clădirea n 
prezenta schimbări vădite. Pe frontispiciul clădirii, flutura u: 
steag cu gaură în loc de stemă. Mai jos de acesta, atârna o fit 
mă de comerţ exterior. Se orientaseră. În fața porţii. nea Mari 
portarul vindea ziare Libertatea. M-a recunoscut dintr-: 
privire: 

— la Libertatea, ziarul revoluţiei române! Intraţi repede! 

Am mers glonţ la cabinetul Bătrânului, deşi mă aşteptar 

d să încasez o papară zdravănă. Costin îşi făcea impasibi 

serviciul de paznic-secretar al șefului. Când m-a zărit, ochii 
i-au licărit scurt, a suspiciune. 

S-a controlat imediat. M-a privit întrebător iar eu i-am 
aruncat prima întrebare care mă frământa: 

— Şeful trăieşte? 

— Da, dar e ocupat. 

Nu-şi permitea să mă anunțe înainte de a fi verificat. 
Legea! 

— E-n regulă. Te rog să-i raportezi că am venit în România 
cu afaceri pentru firma mea şi cu ajutoare! Voi sta câteva zile 
la fosta mea gazdă. 

— Bine. Contează pe mine! 

Am părăsit Octogonul satisfăcut că, în bulibășeala gene- 
rală, mai rămăsese o oază de ordine și tărie. Am plecat glonț 
la doamna Scărlătescu, să aştept întâlnirea. Nu aveam altceva 
mai important la orizont. l-am povestit bătrânei o mie de 
poveşti frumoase despre viața noastră, a mea şi a Carmelei, în 
Austria unde, chipurile, aveam un magazin de antichității. Nu 
era femeia care să mă dea pe mâna bubulilor, dar paza bună te 
păzeşte de primejdia rea. 


00 


După vreo două ore, a sunat Roibu, colegul meu, între- 
bându-mă dacă poate să-mi facă o vizită. Am acceptat imediat. 
Ştiam ce urma: verificarea de rutină şi informarea generală. 
Am fugit la Alimentara de vis-a-vis şi am cumpărat două sticle 
de vin, să-mi cinstesc oaspetele. 

Discuţia cu Roibu mi-a clarificat multe semne de întrebare. 
Operaţiunea manipulatorie nu era chiar una de prima mână, 
deși tămbălăul aşa încerca să o prezinte. Pur şi simplu, stăpânii 
din umbră aflaseră că serviciile secrete române plănuiau 

debarcarea paşnică a clanului ceaușist şi devansaseră lovitura 
cu două săptămâni. Comandourile sovietice de intervenţie 
(citește agresiune) au intrat atât prin granița de est cât și prin 
cea de sud, pe la bulgari, folosind autoturisme înmatriculate 
în URSS cât şi în alte state. Pentru participarea la acţiune, li 
s-a făcut o favoare: revolta nu a fost inițiată în Moldova, de 
unde s-ar fi extins cu siguranţă în rândul românilor din 
Basarabia şi Bucovina. AVO, cel de-al doilea agresor, obosise 
luni în şir grănicerii români din vest, cu treceri repetate de 
frontieră, inclusiv cu lichidarea santinelelor. Ca urmare, în 
zilele de 15 şi 16 decembrie 1989, n-au avut greutăţi deosebite 
în infiltrarea câtorva zeci de luptători de comando, care au 
făcut joncțiunea cu grupările iredentiste locale. 

Laszlo Tokes, preotul reformat, n-a acționat nici spon- 
tan, nici întâmplător: de ani de zile, era dirijat de AVO cu 
sarcini plătite în rândul mișcării iredentiste din România. 
Distrugerile, aparent fără rost, din primele două zile, din 
Timişoara, nu au fost opera localnicilor. Ele au avut un scop 
foarte precis: să creeze senzaţia că forțele de ordine sunt 
neputincioase şi pot fi lichidate. 

Dacă Armata ar fi tras în plin, cu toate mijloacele de foc 
din dotare, s-ar fi ajuns la cifra planificată de bubuli — 60.000 
de morţi. Nu se ajunsese şi asta explica un fapt: unii militari, 
prinşi la înghesuială, trăseseră de frică ori pentru a-şi salva 
viaţa. Să ucidă intenţionat — nu. Abia după 22 decembrie, când 
începuse marea diversiune bubulă, muriseră, într-adevăr, 
oameni mulți — circa 900. Până la acea dată, erau circa 150 de 
victime, dintre care mulţi cetăţeni străini, maghiari şi sovietici. 
Se punea problema dacă Ceauşescu a fost lichidat pentru 
uciderea românilor ori a străinilor. Mai mult ca sigur, pentru 
străini. Pentru bubuli, noi suntem o rasă inferioară, a cărei 

viaţă nu prea trage la cântar. 

Securitatea reuşise să documenteze câteva zeci de cazuri 
de agentură bubulă, kaghebistă şi avoistă. Din păcate, unele 
elemente din Armată, dezinformate de politruci, ceaușşişti, 
kaghebişti şi bubuli, au anihilat orice posibilitate de acţiune 
informativă. S-au distrus sistemele de legătură ale serviciilor 
secrete cunoscute, au fost arestaţi fără mandat mulți lucrători 
operativi, au fost răvăşite şi distruse arhive importante. 

Revolta din Bucureşti nu putea să izbucnească, deşi în 
oraș acționau circa opt sute de agenţi bubuli, kaghebişti ori ai 
altor servicii secrete. Pentru a-l determina pe Ceauşescu să 
strângă mulțimea în centrul Capitalei, a fost folosit agentul 
Gogu Rădulescu. Pe timpul mitingului, organele antiteroriste 
au reuşit să identifice cinci agenţi de origine asiatică, autori ai 
exploziilor de iniţiere. Panica populaţiei a fost determinată 
cu mijloace electronice de influențare neuropsihică, instalate 
într-un apartament de la subsolul clădirii Cofetăriei Athénée, 
a cărei locatară, o bătrână evreică, a fost evacuată legendat, 
încă de pe 18 decembrie. Autorii? Bubulii! 

Teroriştii prinşi au fost predaţi Armatei. De acolo, urma 
lor se pierdea. Dacă un singur cadru al Securității ar fi acționat 
ca terorist, ar fi fost prezentat zilnic populaţiei, pentru întărirea 
legendei de dezinformare. În lipsă de teroriști reali, au fost 
fabricaţi câţiva, prin lichidarea unor uslași şi militari în termen 
din trupele de securitate. 

Majoritatea victimelor erau, cu siguranță, rodul acţi- 
unii de dezinformare de după 22 decembrie, când gruparea 
kaghebistă a reușit să păcălească populaţia revoltată şi 
să-i fure revoluţia din mâni. Cei nouă sute de morți plăteau 
rezolvarea următoarelor sarcini trasate de mişcarea 
bubulă: ridicarea la putere a agenţilor proprii ori aliaţi 

(kaghebişti, avoişti, mosadişti, ciaişti); lichidarea rapidă a 
dictatorului care, în disperare de cauză, ar fi deconspirat date 
jenante pentru bubuli şi stăpânilor lor, determinând o furtună 
internațională; lichidarea serviciilor secrete române, în scop 
de a asigura impunerea ulterioară a unor soluţii politico-econo- 
mice defavorabile României; ștergerea urmelor trădării, prin 
furtul şi distrugerea dosarelor deţinute de Securitate; limitarea 
revoluţiei la o perestroikă, sens în care trebuiau păstrate 
structurile de conduce ale partidului comunist și mass media 
obedientă. 

Securitatea națională, acuzată de toate faptele abominale 
săvârşite de predecesoarea ei, securitatea kominternistă şi de 
colaboraţioniştii filo-sovietici, era oficial desființată, distrusă. 
În fapt, trecuse în dispozitiv de conservare, evitând implicarea 
în evenimente şi pierderile umane. 

Bubulii şi serviciile secrete subordonate continuau acţiu- 
nea de dezinformare inițiată împotriva Securităţii naționale, 
profitând de neştiința populaţiei, dar pierduseră partida. 
Arhivele ultrasecrete fuseseră ascunse cu grijă. Revoluționarii 
pătrunşi în unitățile de Securitate aflaseră ceea ce era normal 
să ştie orice român — numele celor care organizaseră represiu- 
nea din anii 1946-1964 şi din decembrie 1989. În rest, cine 
putea afirma că în țară a existat represiune de Securitate, 
atâta timp cât dizidenţii reali și cei fabricaţi de către 
serviciile secrete străine (adică agenţii de influență!) erau 
în viață şi pe deplin sănătoși? 

Cel mai îmbucurător lucru: bubulii. kaghebiştii şi ceilalți 
apresori nu reuşiseră să descopere Octogonul. O structură 
informativă cu peste o mie de profesionişti de elită rezistase 
şi intrase în dispozitiv de apărare. Existau şanse reale ca 
invadatorii şi colaboraţioniştii lor să fie învinşi. Cu o singură 

Am memorat conştiincios tot ce mi-a transmis Roibu. La 
ora șapte fix, eram în cabinetul bătrânului, pentru a primi 
papara şi, eventual, o nouă misiune. M-a primit ciudat, cel 
puțin comparativ cu modul în care îl cunoscusem anterior: 

— Varain, dacă nu ai fi un pic sentimental, ai fi cel mai 
valoros om la Octogonului. Ai încălcat ordinul de misiune şi 
să nu te aştepţi la iertare! Dar, îți mulțumesc! Știu că ai fost 
îngrijorat. Zgomotul a fost teribil. Ştirile, prea cumplite, prea 
oribile. 

- Domnule general, am început eu... 

— Nu mai sunt general, ci preşedinte al unei companii 
comerciale. 

- Domnule preşedinte, am reluat eu, pentru mine e de 
neconceput faptul că serviciile secrete române au scăpat situa- 
tia de sub control, deşi aveau informaţii exacte despre intențiile 
agresorilor. 

- Dragă Varain, alternativa era mult mai complicată: 
război civil, urmat de dezmembrarea tării în trei provincii. 
De fapt, dacă nu ar fi fost generalul Guşă de la Armată, 
cam asta ar fi fost situaţia. Gușă şi Vlad de la Securitate 
au salvat România. Va veni o vreme în care se va recunoaşte 
oficial acest lucru. Securitatea nu e distrusă. Trece printr-un 
examen greu, care o va căli. Cei necorespunzători pentru astfel 
de activitate vor cădea. Ştii care: nevolnicii, abuzivii, oportu- 
niştii. Unii s-au repezit deja să sărute mâna care i-a lovit. 
primind onoruri şi bani. Alţii stau şi gândesc, încă. Nu trebuie 
să-i pierdem pe cei buni, pe maeştri, indiferent de vârstă şi 
prad. Când în ţară se va instala adevărata democraţie, peste 

patru-cinci ani, vom avea nevoie de servicii secrete foarte 
eficiente. Ştii tu de ce... 

- Bine măcar că soluţia monarhică nu a reușit! 

- Nu te grăbi, Varain! În ţară au pătruns deja sute de agenți 
monarhişti, de toate culorile. Vor face campanie, ani în şir, 
pentru momâia de Hohenzollern ori pentru pramatia de fiică- 
sa. Interesant e faptul că printre ei sunt şi câțiva agenţi KGB, 
români emigrați în Vest. Vom vedea ce pregătesc. E prea 
devreme să mă pronunt. 

— Pot să fac şi eu ceva pe timpul cât stau în ţară? 

— Pentru început, cât stai? 

— Două-trei săptămâni. Chiar mai mult. 

- Ai ceva timp. Îmi trebuie date exacte de la foştii contra- 
spioni ai Armatei. Unitatea lor a fost făcută zob, dar ei trăiesc 
şi sunt împrăștiați prin toată țara, prin unităţi ale Armatei. 
Trădătorii se tem de ei. Se tem de ce ştiu şi pot spune. Nu-i 
lasă să se adune la un loc. Asta să-mi afli: De ce se tem bubulii 
şi kaghebiştii de contraspionii militari? Sper să te descurci. 

— Am ceva conexiuni în C.I.M. Ce se urmărește de fapt? 

— Curăţirea Românei trebuie să înceapă cu armata şi servi- 
ciile secrete. Pe timpul evenimentelor, au pătruns în Armată 
cam mulţi agenți ai bubulilor şi kaghebiștilor. Unii ceauşişti 
au rămas pe loc. Zilele astea, vom demara o vastă acţiune de 
curățire, începând de sus în jos. Lucrăm cu unii revoluționari. 
Trebuie, însă, să avem date exacte, să nu greşim. De asta avem 
nevoie de mințile contraspionilor militari. În plus, în situația 
disperată în care se află ţara, am putea să ne completăm 
efectivele cu ceva specialişti din rândul lor. Clar? 

- Am înţeles. Cum fac, în concret? 

- Treci pe la Costin! Te instruieşte el. 

Paznicul sfintelor taine, Costin, avea un cărțoi gros cât o 
biblie. Foarte meticuloşi octogonarii mei. Nu pierdeau nimic, 
nu se grăbeau. Lucrau la treburi care urmau să fie exploatate 
ori fructificate peste trei-patru ani. Documentau trădări la înalte 
nivele. Asta era meseria lor. De rest trebuia să se ocupe Justiţia. 

Am studiat câteva ore informaţiile și semnele de întrebare 
cuprinse în cărțoi, apoi l-am anunțat pe Costin: 

- Trece în partida mea problema Direcţiei Informaţii din 
Marele Stat Major! Sper să o lămuresc în câteva zile. Să nu-l 
mai contacteze nimeni pe Cernescu! Vorbesc eu cu el. ÎI ştiu. 

- În regulă, a aprobat paznicul hârțoagei. 

Paul Cernescu îmi fusese coleg în marina militară. Vânător 
de submarine. Căpos, inteligent, plin de fantezie, orgolios peste 
măsură, curajos până la limita nebuniei, răzbunător din fire 
ca un corsican. Trăia după legile feudale în care fusese crescut 
de familia sa: Omul e om atât cât are demnitate. Fără ea, nu e 
decât un simplu animal. Decât viu şi nedemn, mai bine mort 
în picioare. Mai mult ca sigur, avea un dinte puternic împotriva 
agresorilor: îi desființaseră unitatea, țineau sub stăpânire nişte 
neamuri de-ale lui din Basarabia, îl jigniseră, acuzându-l de 
fapte infamante. Contam pe el, ca pe un tip gata de răfuială. 

L-am căutat acasă. Locuia în același cartier, în imediata 
mea vecinătate. Mi-a deschis nevastă-sa, speriată. Nu mă 
cunoştea și nici nu mai credea în nimeni. Trecuse, mai mult 
ca sigur, prin ordaliile variantei securişti-teroriști. Altă porcărie 
bubulă, ostracizarea copiilor şi soțiilor ofiţerilor din serviciile 
secrete. Încă o măgărie de plătit. 

Cu greu am aflat că Cernescu lucra în Marina Militară, 
chiar la Comandamentul din Constanţa. Se potrivea bine. 

Aveam acolo, în Constanţa, o treabă pe care o amânasem 
mereu, de ani de zile. O întâlnire cu un om. Cu omul care mă 
salvase de la decădere, descompunere morală şi moarte. 

Capitolul 11 
UNCHIUL SAM SI FRATELE IVAN 


Pe Cernescu l-am găsit destul de ușor: am filat intrarea în 
Comandamentul Marinei Militare până ce l-am văzut ieşind. 
Aveam oarecare încredere în el dar erau vremuri tulburi, în 
care se ucideau fraţii intre ei. Am preferat să-l mai filez un 
timp, să văd ce afaceri învârte, cine îl supraveghează. Fusese 
şeful biroului de contraspionaj din DIA. Ştia prea multe să nu 
fie sub lupă. Un astfel de tip se „răceşte“, ori se ţine bine 
„ascuns“, sau se cumpără cu bani grei. Nu ştiam în ce poziţie 
se afla „clientul“ meu, aşa că am ezitat ceva mai mult. 
filându-l discret. Mi-a tras clapa, când nu mă aşteptam: a intrat 
într-un magazin, a ieşit pe uşa din spate şi m-a bătut pe umăr. 
foarte „amical“: 

— Ce moaș-ta vrei, mă? 

— Sunt Varain, omule. Ce naiba, m-ai uitat? 

— Măiculiță-mamă! Eşti chiar tu, boierule. Ce vânt te aduce 
pe aste locuri de exil? 

- Treburi. 

— Au dat kaghebiștii iama şi-n bârlogul vostru? 

— Nu, la noi totul e în regulă. Trebuie însă să discutăm în 
linişte. 

— Hai la mine, la hotel ! Mi-a dat stăpânirea fesenistă un 
apartament întreg, ca la boşi. Numai să stau liniștit, să nu 
ciripesc ce ştiu. 

— Nu, la tine nu se poate! Pereţii au urechi. Puse de voi, în 
perioada de glorie. 

- Nu neg chestia cu urechile. Dar acum e mai sigur ca pe 
Mont Blanc. În avântul lor revoluționar, de sorginte kaghebistă, 
lighioanele astea feseniste au distrus cu baroasele sculele de 
ascultare. Întreaga centrală. Parol! Dacă prostia ar durea, ce 
mai de vaiete și urlete ai auzi în tot târgul! Dobitocii! Ei aveau 
nevoie de scule de ascultare, nu noi. Când s-or trezi, să vezi 
ce la cărămizi în „coaste“ îşi vor trage. 

— Garantezi conspirativitatea? 

— Cu viţa. Sau, cu viaţa, dacă o vrei. 

— Vasăzică, eşti liber ? 

— Dacă omul e liber în sufletul lui, nici o ocnă din lume 
nu-l poate închide. Deocamdată, kaghebiştii au alte necazuri. 
După ce se întăresc, bagă ei sculele dictaturii în priză şi ne 
fericesc cu domicilii gratuite. Şi păzite. 

- Treaba nu poate evolua aşa. Sovieticii nu mai sunt 
singuri pe planetă. 

— Şi ce folos? Dacă nu reuşeşte să ne bage la zdup „fratele“ 
Ivan, vine cealaltă rubedenie grijulie, „unchiul“ Sam şi tot ne 
dă o casă pe banii guvernului. Îi ştiu bine pe yankei, de când 
lucram şi eu boiereşte, ca spion. Sunt grandioşi în economie 
şi finanţe, dar în politică, în muncă informativă şi în dragoste 
sunt nişte catastrofe. Asta cu dragostea mi-a spus-o o 
americancă. N-am motive să n-o cred: în politică şi informativ, 
chestia se confirmă sută la sută. Mă uit la ce scule de oameni 
au apelat. Cam tot ce a folosii mai înainte Gestapoul sau 
KGB-ul. Dezinformează atât de prost, încât îi cred numai 

handicapații mintali. Si nici aceia în bloc. Dacă ţi-ai pune 
mintea cu asemenea nimicarniţă, ţi-ai strica stilul. 

Urcăm fără probleme în apartamentul lui Cernescu, din 
hotelul militar. Arunc o privire în jur. Ordine enervantă, de 
matroz frecat la sânge şi de contraspion cu nervii de catâr 
Ăştia piaptănă un car de fân, până găsesc un ac. Îl găsesc 
întotdeauna. Asta e mândria lor: meticulozitatea. 

Mă aşez la masă. Amfitrionul meu scoate sculele de tai fas: 
paharele, sticla de ţuică, scrumiera şi ţigările. Întâmplător, 
privirea-mi alunecă pe masă, printre cărţi şi caiete scrise atent, 
îngrijit. Unul îmi atrage atenţia. Titlul lui, mai bine zis: 
IDEOLOGIA DACO-ROMÂNĂ. Interesant ! Un contraspion 
devenit ideolog e mai rar decât o prostituată care se călugăreşte. 

- Te pregăteşti să te lansezi în politică? 

— Cine, eu ? Cernescu râde dispreţuitor, crud. 

— Atunci, ce te-a apucat cu ideologia asta? 

Nu răspunde. Toarnă atent țuica în pahare, apoi mă ia la 
fix: 

— Care este situaţia ta exactă, Varain ? 

- Darata ? 

Zâmbeşte mucalit: 

— Cum vezi. Ofiţer în marină. Aştept să se termine circul. 
să trec în rezervă. Am nişte chestii în plan. 

Destul de plauzibil. Nu are rost să continui tatonarea. E 
teribil de orgolios şi-mi poate face bucata. 

— Uite care e treaba. Octogonul a scăpat. Am intrat în 
dispozitiv de apărare, până se trezesc securiştii. Sunt însă mari 
necazuri. Ştii tu: prea mulți adversari, prea puțini luptători. 

Ciocnim şi bem. Inclusiv eu, să nu-l supăr. Îl simt cum îşi 

pregăteşte un răspuns dezangajant. 

- Bătrâne, îmi pare rău. Eşti sârmar de-al meu, ar trebui 
să te ajut. Sub răposatul Ceaşcă am dus-o prost, dar acum e şi 
mai prost. Te-ai gândit pe cine serviţi acum şi pe ce căi au 
ajuns la putere? 

— Lucrăm independent, în afara structurilor statale. 

- Atunci, daţi şi voi, boierilor, o lovitură de stat! Să vă 
pupe românii mâinile! Sloganul de bază: Feseniști-terorişri. 
Culmea că exprimă o realitate foarte exactă, pentru care au 
murit câteva sute de oameni. Ce zici ? 

— Asta nu se poate. Vrei să justificăm o intrevenție străină? 

— Ai văzut că eşti la cheremul lui Ivan? Şi başbuzucul ştie 
treaba asta, complexul ăsta. E destul să-ţi arate câteva tancuri 
gata de excursie și te linişteşte. Asta nu pot eu să suport. 

— Treburile vor mai evolua, ursul va mai slăbi, va mai 
năpârli de foame... 

— Asta-i chestia care-mi place! Prin '86, când credeam că 
îmi dau obştescul sfârşit, îmi părea rău de un singur lucru: că 
n-am văzut Piaţa Dzerjinski. Plină. Şi toți strigând Moarte 
kaghebiştilor! O voi vedea, te asigur! Eu îmi plătesc foarte 
cinstit datoriile de onoare. Ne-au ostracizat, îi ostracizăm ! 

— Până atunci, mai este. Trebuie să facem ceva aici... 

- Cam ce-ai vrea să fac? Să mă închin foştilor kaghebişti 
şi ceauşişti care s-au cațărat la putere, sacrificându-ne pe noi 
si familiile noastre? Înţelegeam să ne facă asta legionarii ori 
țărăniştii care au zăcut prin lagăre şi puşcării. Nu privilegiaţii 
comunismului! 

- Exagerezi, Cernescule! Când aliaţii ne-au vândut la 
Yalta, nici nu eram născuţi. Când Boris Griinberg-Nikolski 
băga lumea în puşcării cu camionul, nu intrasem încă la şcoală. 
Ce vină am eu pentru păcatele trecutului, ca să accept lovituri 

de la cei pedepsiţi fără vină atunci? 

— Boierule, ai dreptate numai pe jumătate. Aşa-i! Ne-am 
apărat patria dar în patria noastră era comunism. Nu l-am adus 
noi. Nici nu l-am impus. Apărând însă patria, am apărat și 
sistemul. Nu le puteam separa. Altă patrie nu aveam; ori o 
apăram aşa cum era, ori trădam. Acum e la modă trădarea. Și 
lipsa de ruşine elementară. Pentru cine să lupt, în această 
situaţie? 

— Poporul nu are nici o vină... 

— Care popor? Aia care dau vina pe noi pentru a-şi scuza 
lichelismul, laşitatea, carierismul şi slugărnicia faţă de clan? 
Sunt bucuroşi că au găsit o scuză pentru a-şi linişti conștiința: 
Nu ne-am răsculat pentru că ne bătea Securitatea la fund. Pe 
moaş-sa! Ai băgat tu vreun român la închisoare? Eu, nu! Și 
nimeni din unitatea mea! 

— Cernescule, trebuie să înţelegi că aşa sunt revoluțiile... 

— Care revoluţie, boierule? A fost o încercare de represi- 
une, foarte slabă, urmată de o revoltă populară de mici proporții 
şi de o baie de sânge organizată de cei care au luat puterea. 
Pentru a sărbători evenimentul, înţelegi? 

— Care a fost rolul DIA în această afacere? 

Cernescu se opreşte din peroraţie, mă priveşte chiorâş. 
apoi mi-o taie scurt: 

— Varain, ce nu pot înțelege la voi, boierii, este faptul că 
încă mai credeți în existența lui Moş Crăciun. Băi flăcăule. 
află că Moş Crăciun nu există. Părinţii sunt cei care bagă daruri 
în papucii odraslelor. Ce vrei tu, de fapt? 

Reacţia e tipică pentru contraspioni. Ăştia ajung să se 
îndrăgostească de unităţile apărate contrainformativ, ca de 
femei. 

— Cernescule, nu are rost să ne certăm. Suntem pe aceeaşi 

copaie găurită. Dacă se duce la fund, luăm amândoi apă la 
bufanți. 

— Vax! Ascultă, Varain! Şi bagă la cap! Aveam cinci ani, 
când securitatea komiternistă l-a arestat pe tata, în fața mea. 
Mi-am văzut bunicul orbind, când i-au luat pământul. Alt bunic 
a dat în boala chinezilor: planta orez. Numai că el planta la 
puşcăria din Jimbolia. Unchiul meu a săpat la canal de-a rămas 
fără plămâni. N-am avut copilărie, nici adolescenţă. Tinereţea? 
În misiuni, zi şi noapte. Pentru ce? Şi, mai ales, pentru ce să o 
iau de la capăt? Cei care s-au îmbogățit sub Ceaușescu sunt 
acum marii dizidenți. Ei vor fi milionarii de mâine. Pe cine să 
servesc? 

— Cernescule, aici e vorba de un interes statal deosebit. A 
participat ori nu DIA la lovitura bubulilor ? 

— Schema clasică, Varaine. Întâi asmuți Armata pe Secu- 
ritate, o faci zob, o aduci la ascultare. Apoi, asmuţi Securitatea 
pe Armată, o prinzi cu ocaua mică şi o faci să danseze cum îi 
place. Așa a ajuns Ceauşescu la putere. Așa vrea să facă şi 
Iliescu. Nu mă interesează jocul. Mă retrag. Îmi plătesc singur 
datoriile. De unul singur, auzi? 

— Ca să vezi de unde răsare Rambo! 

— Asta e metoda. Ai ghicit. 

E clar. Cu omul ăsta nu se mai poate face nimic. Va merge 
înainte, viu sau mort, pentru a-și plăti datoriile de onoare. 
Bine format dar fanatic. Nu-i invidiez pe cei care îi vor sta în 
cale, căci nu va ataca cu bâta. E stăpân pe cele mai perverse 
metode ale meseriei. Îl ştiu. Are legile lui. Nu-i pasă dacă 
moare ori trăiește. Pentru astfel de tipi, moartea e chiar o 
izbăvire. 

Mai încerc o carte. Poate totuşi... 

- Te-ai gândit să pleci din țară, să vii cu noi? 

— Eu? Şi cine mai stă să plătească datoriile? Tu nu vezi ce 
e în jur? Vor să repete represiunea kominternistă. Alți colabo- 
raționişti, aceleaşi metode. Distruge tot! Violență! Calcă pe 
oameni, daca vrei să ajungi sus! 

— Eşti cam pătimaș. Tocmai de aceea exagerezi. 

- Eu exagerez? Sau cei care dau vina pe noi? Cei care au 
instalat şi au susținut dictaturile kominternistă și ceaușistă urlă 
cel mai tare împotriva noastră. Cum să-i las, măi omule? Vor 
să falsifice din nou istoria, să pornim din nou de la o minciună! 

- Cernescule, mai ai puțin şi-mi vei spune că toți aţi fost 
fete mari. 

— Să ştii c-am fost! Am scufundat noi nave ale păcii, ca 
DST-ul? Am intrat noi cu lovituri de stat în alte țări, ca frățiorii 
din KGB ori CIA? Am folosit noi metode teroriste de acțiune 
ca MOSADUL sau AVO? Am ucis noi, cumva, dizidenţi. ca 
polonezii on ruşii? Nu, n-am făcut nimic din toate astea! 
Ne-am purtat cu mănuşi cu spionii şi trădătorii prinşi, căci 
așa era legea. Să nu supărăm, să nu afectăm relaţiile externe. 
Ştii tu ce sifilis ți se ridică la cap, când ai un spion sau un tră- 
dător în labe, unul de ăla scârbos, după care alergi de ani de 
zile şi ţi se ordonă să-l eliberezi? 

— Te cred, bătrâne. Nu te aprinde! 

- Nu mă aprind. Ăsta e adevărul. Proporția de ticăloşi era 
cam aceeaşi în toate sectoarele de activitate. Cam câţi am avut 
noi, au avut şi cei din fabrici ori din instituţii, de pe câmp ori 
de la catedră. Îi condamnă pe toți, în bloc? Nuuu! Cine a scris 
şi a îndobitocit acest popor, cine a organizat imensa acţiune 
de propagandă menită să ne transforme pe toți în zombie de 
tip nou? Eu? Oamenii mei? Cine ne agresa zilnic cu tot felul 
de slogane şi lozinci care fac psihicul praf? Cine a băut şi a 
mâncat colhozuri întregi? Cine s-a îmbogățit pe spinarea celor 

mulți? Cine umbla prin străinătate, în timp ce noi eram legați 
de glie? Cine a exploatat durerea și sărăcia pentru a se 
îmbogăţi? ți spun eu: mulţi dintre cei care acum se dau mari 
democrați şi urlă. Să ştii că urlă de frică, să nu se trezească 
păcăliţii, să le ceară socoteală. 

— Cermnescule, o problemă de care trebuie să ţii seama. 
Trebuie! Țara va fi vândută la bucată, chiar de cei care se 
laudă că o apără. 

— Şi cu ce să o apăr? Cu vrăji şi descântece? Din punct 
de vedere politic, economic și informativ, suntem o națiune 
ocupată. Faptul că ocupanții nu poartă uniforme ori alte semne 
distinctive le dă oamenilor senzaţia că sunt liberi şi pot face 
ce vor. Din păcate, tot Ivan a luat inițiativa căci, ţi-am spus, 
unchiul Sam e cam stupid. Tu nu vezi cum se ţine Iliescu de 
sovietici, ca mielul după oaie? Crezi că vom schimba 
ocupantul? 

— De schimbat îl schimbăm sigur. Nenorocirea e că dobi- 
tocii ăştia de kaghebiști, care au înșfăcat puterea, nu-şi dau 
seama că şandramaua sovietică scârţie îngrozitor, gata să se 
prăbușească. Aşa au fost îndoctrinați: Cea mai solidă şandrama 
din lume e şandramaua sovietică! 

— Ei, acuma vezi tu, Varain, de ce îmi frec mintea? Cum 
scăpăm de şandrama? Să se dărâme, dar nu peste noi! Să merg 
acolo, în Piaţa Dzerjinski, să-mi plătesc datoria. 

— Şi cum vezi ieşirea? 

— Asta-i, că n-o văd. La stânga, e perestroika lui Gorby, 
ciolovekul care vrea să-şi vâre neamul în Europa. La dreapta, 
monarhia, susținută de bubuli. La centru, ar trebui să fie 
mişcarea românescă, dar crezi că o vor lăsa ceilalţi. extremele, 
să se dezvolte? Așa a fost în toată istoria noastră. Suntem un 
popor care merge prin șanțurile istoriei. Când prin cel din 

dreapta, când prin cel din stânga. Niciodată gospodăreşte, pe 
mijloc. Asta ar fi scăparea. Mijlocul. Centrul. 

- Încep să te recunosc, Cernescule. Ce te opreşte să fii 
mereu la fel de practic? 

- Senzaţia că purtăm în noi un blestem național. Suntem 
singura naţiune care își ucide eroii la cererea străinilor. Pe 
Cuza, l-am alungat să moară singur printre străini, ca un câine. 
Pe membrii Sfatului Țării, care au adus Basarabia și Bucovina 
la trupul patriei, i-am judecat şi condamnat ca pe nişte tâlhari. 
Ruşii n-au îndrăznit să-l condamne pe mareşalul Antonescu, 
însă românii, în frunte cu fostul rege, l-au ucis și i-au împrăștiat 
cenușa, să-i piară urmele şi gândul cel cutezător. Să ne mai 
mirăm că peste neamul nostru plouă cu nenorocire?! 

— Eşti mare, omule! Acum înţeleg cum stă treaba cu 
ideologia ta. 

— Nu, Varain, destinul meu nu e să ajung politruc, ci om. 
De secole, ni se perverteşte spiritul cu deprinderi înjositoare. 
De secole, ni se impun ideologii străine de spiritul și interesele 
noastre. De secole, repetăm ca nişte papagali ori ca nişte 
maimuțe ce spun ori fac alţii. E timpul să ne croim ideologia 
noastră, ideologia eliberării neamului dac. E destul de rău că 
am ajuns şi romani, nu ne mai trebuie alt rău. 

— Şi cum vrei să faci? 

— Din mlaştina asta, în care ne bălăcim, ori ieşim cu tot 
neamul ori ne sufocăm în mişelii mărunte. Voi, cei o mână de 
spioni, nu puteţi face nimic semnificativ. Tot neamul, înţelegi? 

- În concret, ce ai vrea să facem? Să ne pocăim, să ne 
retragem în mănăstiri? Noi suntem spioni. Ştii tu vreun stat 
fără spioni? Cât ar fi de puternic un stat, pe plan economic. 
politic şi militar, fără spioni, ar fi la cheremul oricui, asemeni 
unui uriaş surd și orb. 


QUINTA SPARTĂ 179 


- Ai ajuns unde te vreau! Am de gând să ies la lumină, să 
le spun celor mințiți că vâslașii din cală sunt puțini şi obosiţi, 
fapt pentru care hărăbaia se va duce la fund. Dacă nu se iau 
măsuri, ţara se scufundă. Urgent, auzi! 

- Şi speri să schimbi ceva cu asta? În țară acționează un 
imens aparat de propagandă bubulă, kaghebistă, ciaistă, 
avoistă. Cu mii de agenți de influenţă, cu mii de trădători. 

- Aşa este. Marea diversiune bubulă nu mai poate fi 
combătuta prin mijloacele spionajului. Trebuie să ieşim în 
societate, să spunem adevărul! S-or găsi câţiva să-l 
priceapă. Nu ne trebuie mulți, pentru început. Restul se 
vor convinge pe parcurs, de foame şi necazuri. 

— Eşti visător, contraspaiule! Vrei să spui adevărul unui 
popor care s-a învățat cu minciuna ca drogatul cu doza de 
morfină. Nu înţelegi că asta vor? Să li să spună minciuni, 
mituri cu oameni perfecţi şi oameni cumplit de răi? Cum 
să-i faci să accepte ideea că oamenii sunt pur şi simplu oameni, 
nici prea albi, nici prea negri. Psihologii bubuli au descoperit 
setea asta de mituri şi-i îmbată pe toate căile: mitul lui Dracula- 
Ceauşescu, vampirul care se hrăneşte cu sânge de sugar, mitul 
lui Ali Baba, Ceauşeasca, posesoarea unei imense bogății 
furate şi ascunse, mitul catacombelor în care trăiesc ieniceri 
ceauşiști, mitul securistului sângeros, înarmat până în dinţi, 
fanatizat ideologic, capabil să-și ucidă şi părinții. Mituri, 
omule! Asta le trebuie. 

- Un moment, Varain! Toate miturile au la bază un 
sâmbure de adevăr. Ceaușescu uitase să mai plece de la cârmă, 
uitase că era muritor. Ceva avere a înşfăcat „odioasa“, numai 
că a pus-o la ciorap, iar ciorapul l-a găsit cineva, un băiat 
deştept. Nu-ţi spun cine, persoană importantă. Cât despre 
securistul sângeros și analfabet, ăsta a existat în istoria acestei 


180 Pavel Coruț 


țări. Gem arhivele perioadei 1946-1964 de crimele săvârşite 
de ei. Noi ştim bine ce-au făcut securiştii kominternişti. Noi 
i-am dat afară din Securitate. Noi i-am urmărit până la bordeiul 
lui Ivan sau la chibuţul lui Ițic. Noi n-am fost în stare să-i 
băgăm în puşcării pentru crimele săvârşite. Tocmai de aceea 
poporul ne cere acum nouă să plătim în locul lor. Pe cine să 
mai întrebi de ce nu a permis pedepsirea lor în perioada 
socialistă? Ceauşescu-i mort. 

— Aici nu mai e vorba de unul sau altul dintre noi, 
Cernescule. Aici e vorba de ţară, de... 

— Fără lozinci, Varain! Priveşte la evrei! Sunt o mână de 
oameni, dar își impun drepturile în fața oricui. Asta ne trebuie 
Şi nouă... 

— Aha, vrei să aplici doctrina iudaică la români! 

— ludeii sunt numai un exemplu, Varain. Unul demn de 
urmat. Au reuşit să impună mitul poporului ales de Dumnezeu. 
chiar şi după ce l-au ucis pe Hristos? Da! Ei bine, trebuie să 
ne impunem şi noi adevărul nostru! 

— Cernescule, Dumnezeu nu este partinic, nu a ales nici 
un popor. Ne iubeşte pe toți, în egală măsură. De altfel, foarte 
curând, doctrinele religioase vor suferi mari schimbări. Ne 
aşteaptă contactul cu civilizațiile galactice şi mari clarificări 
cu privire la divinitate. Mitul primitiv ne transmite o imagine 
a unui Dumnezeu foarte improbabil. Îl vom cunoaşte pe 
adevăratul Dumnezeu, pe Dumnezeul spirit, pe Dumnezeul 
lege, pe Dumnezeul lumină, căci sunt mii de înfățişări ale 
adevăratului Dumnezeu. Cum să reuşeşti tu să impui un adevăr 
pe care nu vrea nimeni să-l accepte, pentru că nu are nici un 
interes? Legea interesului şi legea leului domnesc pe această 
planetă. 

— Spiritul daco-român trebuie reînviat! Trebuie, Varain! 

Lumea e foarte mică. În munți, Demian, aici, Cernesc 
încercând să învie pasărea Phoenix. Nu mai e loc în țara as 
pentru un spion onest. Mai lipseşte să vorbească de profeţ 
lui Sundar Singh. Nu lipseşte, căci amicul meu completeaz 

— Sper că aţi verificat pe calculator profeţiile lui Sund 
Singh. Toate se potrivesc, la milimetru. 

— Cum să verifici profeţii cu o haită de bubuli în cârca' 

- Măi băiete, dacă ai potera în cârcă, nu-ţi face griji! D: 
un strigăt la Diribau Romanian Forces, constructorii și sapioi 
epocii de aur. Ăştia întâi trag și apoi somează. Mi-au împușc 
şi un coleg, Nelu Şercăianu, Dumnezeu să-l ierte! Era un băi 
bun ca pâinea caldă, dar n-a contat. L-au împușcat şi l-au trec 
în contul teroriștilor. Posibil, chiar, să fi primit careva vre 
medalie sau vreo stea pentru această faptă de „eroism“. Tip 
care a lichidat copiii de la Otopeni, Zorilă, a fost avansat 
excepțional. Poţi apela cu încredere la serviciile noast 
revoluționare. 

— Mă iei în tărbacă, ai? 

— Să-mi mai treacă greața. De zile în şir, ascult tot soi 
de poveşti „eroice“, din luptele cu teroriștii. Nu-i nici ı 
terorist mort sau viu dar tipii povestesc înainte. Când s-1 
trezi, o să-i lovească boala lui nu știu, n-am văzut, n-a 
tras, n-am ordonat. N-or să fie suficiente crânguri de spi 
în care să-și ascundă ruşinea, eroii ăştia, care au tras în oame 
neînarmați sau în colegi de-ai lor. 

— Pentru ultima dată, Cernescule! Vii cu mine? 

— Nu, bătrâne! Aştept ca băieții deştepţi din Marele St 
Major să-l dea jos pe Militaru şi trec în rezervă. Scriu, publi 
fac rost de bani, fondez o editură. Spun adevărul până v 
înțelege și tâmpiţii. 

— Crezi că ai vreo şansă? 

— Are vreo importanță? 

Aşa-i. Cu cât ai mai multe şanse, cu atât te leneveşti şi le 
pierzi. 

— Ce să-ți urez? 

— Să văd Piaţa Dzerjinski. Plină. Şi ăia, urlând Jos 
kaghebeul! 

Coborâm în tăcere, trecând pe lângă nişte marinari adunaţi 
în jurul unui televizor. La noua „cultură“, a lui Iliescu. 
Cernescu se salută amical cu ei și-mi dă o idee. 

— Ce ești tu, de fapt, Cernescule? Securist ori marinar? 

Începe să râdă înfundat, apoi tot mai tare: 

— Dacă Securitatea dădea lovitura de stat, mă considera 
marinar şi mă umfla. După cum ştii, lovitura de stat s-a dat cu 
ajutorul Armatei. Am fost considerat securist şi, dacă n-aş fi 
lucrat unde ştii, mă umflau. Oricum, am stat ostatec câteva 
zile. M-am distrat teribil. Învăţasem schema de la Brucan: 
Cum îl înșfăca Securitatea, cum cerea salam de Sibiu, pileală 
selectă şi alte drăcovenii. Ca ostatec, am fumat numai Kent, 
să ştii! Amicii din DIA erau băieți de treabă. Mi-ar părea rău 
să le facă ăştia vreun rău. Că nu eşti primul care vine să arunce 
vina pe ei. 

— Ei, uite că ai venit la problema mea. Cum s-au infiltrat 
kaghebiştii şi bubulii în Armată? 

— Schema clasică, ţi-am spus, Armata a fost culpabilizată 
prin dezinformare. I s-au pus în cârcă mii de morţi, care nu au 
existat. Ministrul apărării s-a sinucis dezinformat, convins că 
Armata s-a scăldat într-o baie de sânge. De fapt, dacă ar fi 
tras, aşa ar fi fost. Uite însă că nu au tras! De ce? Habar 
n-am. Unii şefi ai Armatei, culpabilizaţi de kaghebişti şi 
timoraţi de faptele trecutului, au acceptat să joace rolul de 
călăi ai serviciilor secrete. Nu le duce însă grija! N-au zile 

multe în Armată, că-i mătură ceilalți, cei mulți. Kaghebişti 
liberi, Kostyal, Militaru, Nicolae Radu şi alţii, au sărit imedia 
pe posturile cheie din Armată. Fiecare, însoţit de câte o gaşcă 
Până s-au trezit flăcăii buni, întreaga conducere a Armatei er: 
în mâinile lor. Va fi greu să-i desțelenim. Le place sus, sun 
animale de rasă. lar Ivan nu prea e de acord să nu-i respectăn 
menajeria. 

— Dacă nu a tras DIA, cine a tras? 

— Nu ştiu, bătrâne. Marele boss, amiralul Dinu, mi-a spus 
ca între marinari, că au tras tovarăşi din nomenclatură ş 
mercenari străini. Asta la început, în prima zi, că pe urm: 
mi-a cântat multe variante de dezinformare. Băiat deștept, an 
înregistrat tot. Abia peste vreo trei săptămâni, le-a venit îi 
cap să ne ceară sculele de înregistrare. N-aveam. Pe bune. Li 
scosesem din zona fierbinte. Bune pentru mai târziu, când + 
fi democraţie. Şi dreptate. 

— Mi le dai? 

Cernescu m-a privit câteva minute. În sfârșit, s-a decis: 

— Caută-mă duminică, acasă! Mai vorbim. 

Câştigasem. Era răzbunător ca un corsican. 

Capitolul 12 
VREMEA LUPILOR SIGURATICI 


Mai aveam în Constanţa o treabă. Una pe care aș fi 
numit-o de suflet, dacă se recunoaşte că și spionii au suflet. 
Undeva, într-o căsuţă liniştită, de pe o străduţă uitată de lume, 
stă, de ani de zile, Ştefan Alistar, rezidentul județean al 
Octogonului, Omul care, în urmă cu zece ani, m-a cules de pe 
stradă şi m-a readus în rândul vieţuitoarelor raţionale. Faptul 
că vieţuitoarele erau foarte raţionale într-un anumit domeniu 
care se numeşte spionaj e cu totul altă poveste. Îi purtam 
recunoştinţă acestui om care mă readusese la viață. Ştiam că 
nu o făcuse total dezinteresat. Conta faptul că o făcuse cu 
toata inima. 

Alistar era acasă. Mă aştepta îngrijorat, semn că primise 
o informaţie de la Centrală. 

- Pe unde umbli, măi copile? Te aştept de câteva ore 
bune... 

— Ce atâta grabă? am întrebat eu şi pe dată am realizat că 
făcusem o gafă. 

Alistar era îmbrăcat de oraş, iar lângă uşă stătea pregătit 
geamantanul. Faţa fostului meu profesor era neagră. Se 
întâmplase ceva grav. 


QUINTA SPARTĂ 185 


- Trebuie să ajungem urgent la Bucureşti. Bătrânul a fost 
ucis. 

Într-o fracțiune de secundă, am înțeles grozăvia. Bătrânul, 
ucis. El, care părea etern, ca timpul ori ca Octogonul... Cineva 
trădase adevărata sa identitate. N-ar fi putut cădea altfel. 

- Spuneţi-mi! 

- Hai în maşină! li spun pe drum. 

Am urcat în maşina pregătită de drum lung şi am demarat 
cu furie. Ştefan Alistar era mai tulburat decât mine. Privea 
încruntat la trecători, la casele acoperite de zăpadă, la tot. Abia 
când am trecut de comuna Ovidiu, a început să vorbească: 

—A fost împuşcat în fața sediului, azi dimineaţă. Laurențiu 
Cremene a luat conducerea Octogonului și ne cheamă urgent 
la comandamentul de rezervă. Puţini ştabi cunoşteau de 
existența noastră. Unul dintre ei a trădat. Vom vedea care. 

- Domnule Alistar, eu sunt plecat de mult din ţară. Ce 
s-a mai întâmplat în Octogon din decembrie încoace? Fostul 
meu şef, Huiban, mai lucrează? 

— Nu ştiu. Nu l-am cunoscut. Îți dai seama că eu, ca 
rezident, n-am intrat niciodată oficial în Octogon. lar de trans- 
mis, nu mi-au transmis nimic. 

Roțile minunatului mecanism de cules informaţii, numit 
de către oamenii obişnuiţi creier, se învârteau cu viteză. 
Bătrânul mort... Balada munţilor mei... Murea un zeu cu 
tâmpla ninsă... Ardeau străbunele altare... Am ştiut de mult 
că așa se va întâmpla. Numai că nu am conştientizat. Nimic 
nu există în afara voinţei lui Dumnezeu. Nimic nu e 
întâmplător. 

Mai mult ca sigur, la Bucureşti ne aşteptau ordine dure. 
Trădătorul trebuia găsit rapid. Ucigaşul, la fel. Pedeapsa 
Octogonului trebuia sa fie exemplară. Nimeni nu trebuia să 

mai îndrăznească vreodată să ridice mâna asupra oamenilor 
noştri. 


000 


Bucureştiul ne-a întâmpinat trist, murdar şi sărac. După 
toate lozincile şi promisiunile urlate la televizor, noua stăpânire 
înţelesese că era incapabilă să facă ceva pentru acest popor. 
Ceva mai mult decât dictatura, bineînţeles. Experții din Vest 
dăduseră un verdict foarte pesimist: abia în zece ani, România 
se putea ridica la nivelul de producţie din anii dictaturii. Să 
priveşti înapoi la dictatură, ca la un exemplu pozitiv, era o 
tâmpenie. Situația României nu era atât de simplă cum credeau 
politrucii de ocazie. 

La comandamentul de rezervă, era forfotă mare. Peste o 
sută de oameni, în majoritate necunoscuți, stăteau întunecați 
în sala de consiliu sau fumau pe holul de intrare. Bubulii ar fi 
dat miliarde, am zis bine, miliarde, să-i cunoască pe aceşti 
oameni, în aparenţă obişnuiţi. Erau şefii de reţele din ţară şi 
din străinătate. Regulamentar, ei n-ar fi trebuit să se vadă 
niciodată. Se încălcase una dintre legile fundamentale ale 
Octogonului. Ceva deosebit de grav, incomensurabil de grav, 
urma să se întâmple. 

Laurenţiu Cremene a deschis şedinţa. Cu faţa cioplită 
dintr-un lemn pământiu, cu voce răgușită şi aspră, Laurenţiu 
Cremene nu mai era deloc spionul fercheş care rupsese multe 
inimi prin saloanele înaltei societăţi din Vest. Firea adevărată, 
de cremene, îi ieşise la suprafață. Mirosea a război. Dur de 
tot. 

— Domnilor, a început Laurenţiu, contrar legilor noastre, 
v-am convocat în acest loc, împreună, pentru prima și ultima 

dată. Situaţia este extrem de critică. Nu avem îndoială că am 
fost trădaţi, de către un individ care a uitat cine suntem şi 
pentru ce luptăm. Comandatul unității a fost ucis, în acestă 
dimineaţă, în faţa sediului central, cu un foc de armă cu lunetă. 
Ştim cine a tras. Un killer bubul. Sediul central e deconspirat 
şi va fi părăsit până către miezul nopții. Aici, am luat toate 
măsurile de siguranță posibile. Trebuie să fim foarte la obiect, 
să nu pierdem vremea. În primul rând, vă comunic faptul că 
trădătorul nu a avut acces la sectoarele de care răspundeţi, așa 
că sunteţi în deplină siguranță. Mai mult, am distrus cu mâna 
mea toate documentele privind personalul Octogonului şi am 
şters memoria calculatorului. Din acest moment, veţi lupta 
în formaţii mici, pe cont propriu. Suntem nevoiţi să trecem la 
dispozitiv de atac... 

-— Asta nu se poate! 

Vorbisem cu voce tare, fără să mă controlez. 

— De ce nu se poate, domnul meu? 

Cremene evita, totuşi, să ne pronunțe numele, să deconspi- 
re bruma de mască ce ne mai rămăsese. 

- Pentru că Bătrânul a ordonat să stăm în dispozitiv de 
apărare internă, până la clarificarea situaţiei. Şi, mai ales, 
pentru că suntem prea puţini pentru un război mondial 
împotriva bubulilor. 

— Trădaţi, cu sediile deconspirate şi fără bani, nu avem de 
ales: cea mai bună apărare e atacul. 

— Ordon: 

Treceți în dispozitiv de atac general asupra pozițiilor 
deținute de bubuli în politică, finanţe, economie şi servicii 
secrete! 

Colaboraţi cu orice organ de stat, român ori străin, 
cu poliția, gărzile financiare, presa, radioul și televiziunea 

din orice ţară, pentru demascarea poziţiilor şi acţiunilor 
antiumane desfăşurate de bubuli și de stăpânii lor! 

Nu aveţi voie să muriţi, înainte de a neutraliza cel 
puțin trei rezidenţe bubule ori circa cinzeci de luptători 
independenți din tabăra lor! 

Nu aveţi voie să apelaţi la metode teroriste, nu aveţi 
voie să ucideți! Predaţi bubulii prinși în flagrant organelor 
de poliţie ori serviciilor secrete ale țărilor în care acționați! 
Fără a vă deconspira! Căutaţi să câștigați suportul unor 
partide şi națiuni doritoare de pace şi libertate, să le atra- 
geți la activitatea de neutralizare a bubulilor! 

Prezentați în întreaga Lume adevărul cu privire la 
România și acţiunile bubulilor! Susţineţi, cu orice pret, 
interesele politice, economice şi de altă natură ale 
României, în orice zonă vă veți afla! Reduceţi presiunea 
externă asupra țării! 

Raportaţi zilnic rezultatele obținute, informaţiile de 
interes operativ şi inamicii neutralizaţi! Sistemul va fi cel 
cunoscut. Fiecare veţi primi, separat, parolele de contact 
şi ora de raport. Acțiunea va fi condusă de mine, din sediul 
comandamentului special extern. În situaţia că voi fi ucis, 
îmi va urma la comandă Gheorghe Maxim, şeful rezidenţei 
din Europa Centrală. 

Un bărbat cărunt, sub cincizeci de ani, s-a ridicat în 
picioare, pentru a fi văzut şi recunoscut de toți, ca numărul 
doi în Octogon. Căci, Octogonul continua să existe. Şi să lupte. 
Pe viaţă şi pe moarte. 

— Luptaţi cu tărie şi spirit de sacrificiu! a continuat 
Cremene. Mai bine morți, decât prizonieri! Am terminat. 
Întrebări? 

— Unde e trupul Bătrânului? 

- Acolo unde trebuie. 

— Cine e trădătorul? Ce măsuri s-au luat pentru neutrali- 
zarea sa? 

— Trădătorul se numeşte Huiban şi provine dintre activiştii 
de partid prin care era supravegheată unitatea noastră. Va fi 
neutralizat azi. 

- Cine organizează cooperarea zonală? 

- Şefii de reţele adiacente. 

— Ce fonduri au rămas la dispoziţie? 

- Fiecare rețea va funcționa după principiul autogestiunii, 
deoarece nu există nici un fel de fond. 

— Ce facem cu agenții străini, plătiți? 

-Îi folosiți în continuare, fără a-i plăti. Trebuie să înțeleagă 
situația. După victorie, vor fi recompensaţi regeşte. 

— Putem face alianţe cu alte servicii secrete? 

- Alianțe propriu-zise, nu! Puteţi, însă, să le furnizaţi date 
despre bubuli ori să obţineţi astfel de informaţii de la ei. Fără 
deconspirări! 

— Cât se estimează că va dura confruntarea? 

- Analiştii noştri au evaluat forța activă a serviciilor se- 
crete bubule şi aliate lor la cifra de trei sute de mii de persoane. 
Presupunând că vom salva cam jumătate din efectiv şi vom 
încheia alianțe de colaborare cu americanii, japonezii, englezii 
şi chinezii, vom putea neutraliza efectivul prezent, plus cel 
recrutat între timp, în circa zece ani. 

— Semnele de avertizare şi pericol? 

- Vi se vor comunica fiecăruia în parte. 

Nu mai era nimic de spus. Venise vremea lupilor singura- 
tici. Adică, război informativ mondial, pe viaţă şi pe moarte. 
Ordinele erau clare. Rând pe rând, fiecare şef de rețea a trecut 
pe la masa lui Cremene, a semnat ordinul de luptă şi a primit 

numai imaginea oamenilor din Octogon care au murit din 
cauza ta! Și a celor pe care i-ai scos în afara vieţii normale! 

Atât. Le-am făcut semn băieţilor că îl puteau elibera. Toată 
viaţa sa va purta în ochi victimele din Octogon. Altceva nu va 
cunoaşte, nu va şti. Mă întrebam ce vor face butulii cu 
asemenea sursă de informare. Era cam timpul să se îngrozească 
şi ei de forța noastră. Aşa cum ne îngrozeam noi, când primeam 
câte un coleg cu privirile rătăcite, cu gânduri sinucigaşe 
plantate în creier. 

În acea noapte, pentru prima dată, după mulţi ani, 
m-am rugat Dumnezeului acestui Cer şi al acestui Pământ, 
Dumnezeului străbunilor noştri. Până atunci, îi cerusem numai 
să mă ajute în lupta asta, fără sfârşit. Atunci, în acea noapte, 
I-am cerut pace pentru întregul meu neam. Sper că m-a auzit 
Şi ne va da ocrotirea Lui. 

M-am gândit mult la părinţii mei, la neamul acesta nenoro- 
cos în care mă născusem, la imensa minciună numită revoluția 
din decembrie. Luminat de un gând, am pornit magnetofonul 
şi am început să înregistrez povestea Octogonului. Înțelesesem 
că, până la urmă, oamenii vor dori să afle adevărul adevărat. 
Aşa am început: O centrală de spionaj nu e tocmai un pen- 
sion de domnişoare... 

Oamenii acestui pământ trebuiau să înțeleagă faptul că 
statul român nu putea fi un uriaş orb şi surd, la cheremul celui 
care ar dori să-l ducă în prăpastie. Sacrificiul miilor de ofițeri 
de informaţii, morţi în chinuri groaznice, nu trebuia să fie 
inutil. Războiul din umbră, singurul fel de război pe care 
România îl poate câştiga în confruntarea cu imperii politice, 
militare ori financiare, nu înseamnă agresiune, ci apărare. 

Atunci când nu ai teritoriul vast, când nu ai populaţie nume 
roasă, când nu ai putere economică şi militară, mai ai o şansă 
inteligența. Numai inteligența mai poate salva România dii 
caruselul libanizării hotărâte de bubuli. Căci, bubulii există 
Priviţi în jurul nostru şi-i veţi vedea, îi veți auzi, îi vei simţi 

Duminică dimineaţă, l-am vizitat pe Cernescu. Stătea |: 
biroul de lucru, cu cinci fotografii în față: George Bush 
Nicolae Ceauşescu, lon Iliescu, Mihai de Hohenzollem ș 
Mihai Gorbaciov. Cugeta adânc la ceva. 

— Ce faci, Cernescule? Ai început să joci cărți? 

Faţa i s-a destins ca de o mare iluminare. 

— Asta era, bătrâne! Quinta spartă. Asta era relația! A intra 
o carte proastă, o carte care a stricat formaţia. Acum, vor căde: 
toți, pe rând. 

- Ce-i pasă ţie de ei? Îți lasă careva vreo moştenire? 

- Îmi pasă. Mă socotesc un tip deştept şi nu-mi pot iert: 
faptul că nu am înțeles mișcarea. Asta e boala noastră, să ştin 
tot, în timp optim. În ţară au murit oameni cumsecade. Se po 
găsi şi autorii crimelor, cei care au tras în ei. În fiecare caz îi 
parte, înţelegi? Dar pe mine mă interesează adevărații crimi 
nali, cei care au hotărât, au ordonat, au manipulat. Adevărați 
criminali trebuie să ajungă unde le e locul. După gratii! 

- Eşti naiv. Nu vor ajunge. Unii vor fugi peste graniță, pi 
urmele torționarilor din perioada kominternistă. Alţii vor mur 
de morţi bizare, de gripă, de pildă. Bubulii nu-şi permit si 
lase agenți în viață, apți de a vorbi. Ai văzut ce au făcut ci 
Ceauşescu? Cam ce crezi că ar fi spus, dacă nu l-ar fi lichidat’ 
Secretele păcii egipteano-israeliene, de la Sinaia? Tainel 
relației cu Yasser Arafat şi libienii? Mişcările ciudate dii 

Orientul îndepărtat? Secretele Maltei? 

— Ce să spun, bătrâne? De Ceauşescu nu mai pot zice 
nimic. N-am urât pe nimeni mai mult decât pe acest om. Când 
am văzut cum l-au „judecat“ și „executat“, m-a prins sârba. 
Dumnezeu să-i ierte şi pe el şi pe asasini! Dar să lăsăm 
poveştile! Poftim casetele cu gulgutele din DIA. Sper să nu 
ajungă la bubuli. Ori, la Ivan Zâmbăreţu'. 

Am luat casetele și le-am pus în geantă. În schimb, am 
scos benzile magnetice înregistrate în noaptea precedentă. 

— Cernescule, șeful nostru a fost ucis iar sediul central a 
încăput în mâna bubulilor. Trebuie să dispărem peste graniţă. 
Am o rugăminte: dacă vreodată ajungi într-o poziţie bună, 
pune sub tipar povestea de pe benzile astea! Mâine, îți dau 
restul, la zi. 

— Aha! Carevasăzică vă cărăbăniţi, boierilor. Nu vă mai 
prieşte aerul. Sau, poate, nu agreați chemările insistente ale 
populaţiei de a creşte producția de cărbune pe cap de securist? 

- Nu fugim. Am intrat în dispozitiv de atac. Vei simți 
asta. 

— Ia te uită! Cine râdea de Rambo? Vezi că am dreptate? 
E vremea celor ca mine, ca tine. Fără trupe, fără grade, fără 
goarne, fără arme de foc. 

— Da, e vremea lupilor singuratici. Ce zici, publici? 

— Numai dacă e valabil şi dacă fac rost de bani. 

— Atunci... 

— Fără vorbe mari, Varain! Du-te şi fă-ți meseria! Citeşte 
jurnalele noastre! Cred că vei avea prilejul să-mi vezi torpilele. 

— Te las cu bine! Mâine îţi trimit restul. 

— Mergi cu bine! Nu-i lăsa să-ți pună gheara în beregată! 

— Nu-ţi fă griji! Mă descurc. Ce-ai spus tu de quinta aia? 

— E spartă, bătrâne. Depinde de cât de repede se fac din 

ful de ași cu popi în coadă. 

- Îţi intră, sigur. Fereşte-te de quinte şi de blonde! Dacă 
nu sunt proaste, înșeală teribil. 

ÎN LOC DE EPILOG 


Varain a părăsit țara pe 5 martie 1990. De atunci, nu am 
mai auzit nimic de el. Poate nici n-a existat. Poate totul e 
rodul fanteziei mele. Poate... 

Pe data de 2 septembrie 1991, am ajuns, ca jurnalist, în 
Piața Dzerjinski din Moscova. Nu era chiar plină dar cei 
prezenţi strigau: Doloi KGB! Adică, Jos KGB-ul! Nu era rău 
deloc. Trebuia să mă mulțumesc numai cu atât. Cel puţin 
pentru un timp. 

Benzile magnetice lăsate de Varain m-au lămurit pe deplin 
cu privire la dimensiunile conspirației antiromânești din 
decembrie 1989. Iniţial, hotărâsem să nu le public. Ce rost ar 
fi avut să încarc memoria cetățeanului cu nişte chestii atât de 
mărunte, cum ar fi moartea unor spioni români? Doar compa- 
trioții noştri acceptaseră, cu titlul de axiomă, varianta bubulă 
de dezinformare potrivit căreia securiştii români erau teroriști 
îndoctrinați ideologic, duşmani ai democraţiei. Cui ar fi folosit 
ca adevărul — adică, fesenişti-terorişti — să iasă la iveală? Cui 
ar fi folosit distrugerea miturilor create de diversiunea bubulă? 
Adevărului și dreptății? În aceasta țară? Exclus! În această 
țară există un proverb: Adevărul a murit în ziua în care s-a 
născut iar Dreptatea umblă mereu cu capul spart. 

Procesul de regenerare spirituală a națiunii române, deja 
vizibil, m-a determinat să public o variantă prescurtată a mărtu- 
riei lui Petre Varain. Şi nu numai atât. Acest proces, pe care îl 
simt tot mai puternic, m-a determinat să spun câteva adevăruri 
pentru împrăștierea dezinformării bubule. 

Timp de 18 ani, am lucrat în organele de spionaj şi 
contraspionaj militar ale României, cunoscând bine activitatea 
Securităţii şi Armatei. Studiul arhivelor de securitate mi-a 
permis să-mi fac o imagine clară cu privire la grozăvia crimelor 
săvârşite de securitatea kominternistă şi de colaboraţionișştii 
locali, în majoritate neromâni. Nici un fel de memorial al 
durerii nu poate descrie perioada 1949-1962, când fiecare 
familie de români a sângerat pentru „vina“ de a fi fost vânduți 
la Yalta. Tot ce a însemnat valoare românească, spirituală ori 
materială, a fost batjocorit și distrus de către ocupantul sovietic 
şi colaboraţioniştii din partid, aparatul de stat, justiţie, cultură, 
mass media. Ocupantul a plecat, la fel şi unii dintre colabora- 
ționiştii neromâni. Cei care au rămas sunt numai parţial 
cunoscuţi și dezvăluiți publicului, pentru că aşa sună scenariul 
Maltei. Cum să-l scoţi în față pe Brucan ori pe Dan Deşliu, de 
care mai ai nevoie pentru noi operaţii de intoxicare? 

Orientarea democrată de după 1964 a produs schimbări 
mari în politica, economia și viață socială a României. Toţi 
deținuții politici, inclusiv legionarii, au fost eliberaţi iar alții 
nu au mai apărut. Acest fapt se ascunde cu grijă, de către 
actualii colaboraționişti, ai noului ocupant: faptul că, după 
1964, nu se mai poate vorbi de crime ale Securității Naţionale 
Române. Aşa-zișii dizidenţi, de fapt, în majoritate, agenţi de 
influență şi propagandă ai unor servicii de spionaj străine, 
sunt cu toții în viață, sănătoşi, neafectaţi de faptul că au fost 
urmăriţi de serviciile secrete. Credeţi că americanii, englezii. 

francezii, elveţienii sau mai ştiu eu ce alt popor ar fi acceptat 
ca agenţii de influenţă ai sovieticilor să facă propagandă pe 
teritoriile lor? 

După 1964, Securitatea română a fost epurată, prin procese 
publice, de elementele colaboraţioniste şi filo-sovietice, de 
abuzivi şi capsomani, devenind un serviciu secret național. 
Primii urmăriți ai noii Securități au fost chiar foştii securiști- 
kominternişti, autorii crimelor din perioada precedentă. Faptul 
că aceştia (Boris Griinberg-Nikolski, Serghei Nikolau. 
Drăghici, Naum etc.) nu au fost pedepsiţi nu poate fi reproşat 
securiştilor: protecţia externă de care se bucurau, din partea 
unor state socialiste dar și capitaliste, a impus menţinerea lor 
în libertate. Aşa e jocul: cel mai puternic impune reguli pentru 
cel mai slab. De exemplu, în 1989, americanii au impus elibe- 
rarea din închisoare a doi spioni de-ai lor, documentați după 
toate canoanele legislaţiei internaţionale. Legea română a fost 
grav încălcată dar ce importantă avea? Unchiul Sam era 
învingător şi înțelegea să se comporte ca atare. Parcă niciodată 
n-ar fi achiesat la Yalta, parcă nici n-ar fi fost prin Malta. 

Dezvoltarea Securităţii naţionale n-a fost perfectă. Nici 
nu putea fi. În perioada ceauşistă, activitatea Securităţii române 
a fost afectată în principal de următoarele: subordonarea şi 
controlul ei de către partid; un sistem defectuos de selecționare 
şi promovare a cadrelor bazat pe ideologie, criterii rasial- 
zonale şi pile; amestecul fățiș, total necalificat, al dictatorului 
în probleme de care nu avea habar. Cu toate acestea, în 1989, 
în topul serviciilor secrete din Lume, Securitatea se afla între 
primele trei clasate. 

Care era explicaţia acestui fenomen? Represiunea? Nu. 
căci Securitatea nu mai reprima; de asta avea grijă partidul, 
imensul aparat de propagandă, mass media total aservită, 

carieriştii, slugamicii, codoşii, oportuniştii. În aparatul infor- 
mativ îşi făcuse loc inteligenţa românească, spiritul românesc 
ideea de dreptate, legalitate şi adevăr. Securistul român nu 
mai semăna deloc cu pitecantropul kominternist, nu purta bâtă, 
nici pistol, nu bătea, nu urla, nu impunea. El convingea, cel 
mai adesea prin puterea spiritului şi justeţea unor cauze. Acest 
lucru a înspăimântat serviciile secrete adverse: aderenţa teribilă 
pe care o căpătase serviciul secret român în rândul populaţiei. 
Am studiat prinderea în flagrant a zeci de spioni militari străini 
(îndeosebi atașați militari) şi toţi, dar absolut toți, erau nedume- 
riți de această colaborare benevolă a populaţiei. Încercarea de 
discreditare a serviciilor secrete române prin propagandă, în 
special prin postul de radio Europa Liberă, a avut un efect 
total contrar: a creat şi întărit mitul invincibilităţii şi atotputer- 
niciei Securităţii române. 

Pentru a scăpa de acest coşmar, de o securitate naţională 
românească susținută de majoritatea populaţiei, s-a inventat 


acea diversiune din decembrie 1989, cunoscută sub numele 
de securişti-terorişti. Securitatea trebuia satanizată şi anate- 
mizată prin procedee atât de teribile, încât şi celui mai curat 
român să-i fie frică să-i ia apărarea. Trebuia creată o axiomă 
psiho-socială, trebuia introdusă cu forța în mintea fiecărui 
român ideea că Securitatea e o organizație criminală. Nici un 
membru al Securităţii nu a luat apărarea dictatorilor. Mai mult, 
la 22 decembrie 1989, Securitatea Târgovişte a reținut cuplul 
dictatorial, predându-l unei unități a Armatei. Acest fapt a 
produs mare derută: timp de câteva ore, agentura de spionaj 
străină din România a înroșit telefoanele, raportând în străină- 
tate că Securitatea nu ieşea la luptă, nu se putea porni războiul 
civil. Cu toate provocările făcute, cu toate dezinformările, cu 
toate crimele săvârşite împotriva lor, securiştii români nu au 

acceptat războiul fratricid. Pentru asta, cândva, după ce ne 
vom trezi din dezinformare, va trebui să le mulţumim. lar 
unii vor trebui să roşească. 


Axioma securistului criminal nu a reuşit să se infiltreze 
în conştiinţa poporului român, deşi eforturile făcute în această 
direcție au fost şi sunt în continuare imense. Explicaţia o găsim 
în istoria noastră naţională. Comuniştii au încercat să satani- 
zeze, exact cu aceleaşi procedee, anumite instituţii şi valori 
ale societăţii burgheze românești. N-au reușit. Mai mult, în 
perioada democrată a anilor 1964-1980, şi-au recunoscut greșc- 
lile şi au pus la zidul infamiei colaboraţioniştii kominternişti, 
autori ai acțiunilor de satanizare-ostracizare-anatemizare. 
Actual, alți colaboraţionişti, cam de aceeaşi factură morala 
cu cei kominterniști (unii sunt chiar tot cei de atunci), încercă 
să impună în conştiinţa românului anumite slogane ordonate 
de noul ocupant. Cum Securitatea Naţională Română nu a 
participat la represiunea din decembrie 1989, nu are crime la 
activ în perioada sa de activitate (după 1964), a trebuit să i se 
inventeze tot felul de crime ori să i se arunce în spate crimele 
perioadei anterioare — kominterniste. Prin 1950, colabora- 
ționiştii kominternişti foloseau termeni vagi ca exploatarea 
burgheză, crimele aparatului de represiune burghezo- 
moșieresc, etc. Colaboraţioniștii actuali folosesc un limbaj 
similar, fără a merge la faptul concret, fără a răspunde la 
întrebările clarificatoare: Cine a săvârșit fapta? Când? În ce 
împrejurări? Ce prevedea legea acelui timp? Acesta este 
secretul cu care se dărâmă „axioma“ bubulilor: Crimele 


prezentate în presă şi la televizor nu aparțin Securităţii 
Naţionale. 


Pe timpul corecturii acestei cărți, destinul mi-a surâs din 
nou: un deputat fesenist mi-a mărturisit, în prezenţa unui coleg 

ziarist şi a unui reportofon (mascat), faptul că, în decembrie 


1989, Securitatea Naţională a fost sacrificată pentru salvarea 
structurilor P.C.R. Poporul revoltat cerea insistent renunţarea 
nu numai la dictatură dar şi la comunism; erau în pericol imi- 
nent Comitetul Central, Marea Adunare Naţională, Consiliul 
de Stat, câteva sute de mii de activişti de partid. În aceste 
condiţii, tovarăşii perestroikişti căţăraţi la putere, în frunte cu 
Ion Iliescu, au luat hotărârea să canalizeze ura populară către 
serviciile secrete, organizând criminala înscenare televizată, 


prin care au fost ucişi peste 900 de oameni nevinovați. 
Orice forță democratică ar lua puterea în această țară nu 


poate înainta către un viitor cinstit fără a clarifica evenimentele 
din decembrie 1989 şi fără a reabilita serviciile secrete naţio- 
nale. În timp de pace, statul se apără cu servicii secrete și 
poliţie. Să ne ferească Dumnezeu să avem nevoie de Armată, 
să ne ferească Dumnezeu de un conflict militar deschis! 


30.08.1992 Pavel Coru; 

DIN PĂCATE, SCENARIUL S-A ADEVERIT 


După treisprezece ani de la apariția acestui roman, l-am 
recitit. în vederea revizuirii şi reeditării. N-am modificat o 
singură idee, un singur rând din carte. Am corectat doar greşe- 
lile gramaticale strecurate în prima variantă, din cauza tensiunii 
şi vitezei cu care lucram în 1992. De ce n-am modificat nimic? 
Deoarece, din păcate, scenariul din carte s-a adeverit întocmai. 
în cei treisprezece ani care au trecut de la apariția acestei 
„fantezii securiste“. Publicarea acestui roman, în 1992, a fost 
un gest de curaj răsplătit regeşte: un tiraj mai mare de 310.000 
de exemplare a fost devorat de mai mult de un milion de 
cititori. Ulterior, mai ales în ultimii ani, mulți „curajoşi“ au 
reluat unele teme din acest roman și din următoarele din seria 
Octogonul şi le-au prezentat ca pe mari şi curajoase dezvăluiri. 

Din păcate, scenariul negativ al bubulilor şi stăpânilor 
din umbră (globaliştii regresivi) s-a aplicat, punct cu punct, 
în detrimentul naţiunii române. Majoritatea liderilor politico- 
administrativi, economici şi religioşi ne-au trădat pentru un 


blid de linte, provocând un cumplit regres ştiinţific, economic 
şi moral al națiunii noastre. Majoritatea obiectivelor econo- 


mice rentabile au fost jefuite sau distruse. Armata şi serviciile 
secrete române au fost slăbite şi reduse la dimensiuni 

într-o semicolonie iar națiunea română, într-o națiune de sclav 
de mâna a treia, de care se vorbeşte mai ales cu dispreț ş 
îngrijorare. 
Când am publicat acest roman, în 1992, încă nu era totu 
pierdut, încă se mai puteau face destule pentru a evita situaţi: 


actuală. Ce se mai poate face acum? Se mai poate face, drag 
cititori! Urmează un lung şi dureros război psihologic de 
eliberare naţională, de revenire a românilor la nivelul de tra 
şi de demnitate pe care l-au avut în anii '70. Nu disperaţi, c 
mobilizați-vă să supraviețţuiți şi să învingeţi în acest lun; 
război! 


În următorii ani, voi reedita întreaga serie Octogonul îi 
acțiune. Cred că vă va interesa şi vă va folosi. Al doilea volun 
din colecţie, Fulgerul albastru, va apărea în decembrie 2005 
Apoi, următoarele... 


11.09.2005 Pavel Coru 

Ploua cu spaimă și durere 
Peste cetatea mea învinsă, 
Cădeau bărbații în tăcere, 
Murea un zeu cu tâmpla ninsă, 


Ardeau străbunele altare 
Și ziua coborâse-n bernă, 
Treceau oștirile barbare 
Peste cetatea mea eternă. 


Stam gol în focul din altare, 
Cu ochii căutând la ceruri, 
Cerşeam un strop de îndurare, 
Un colț de veșnice-adevăruri. 


Ardeam pe geticul jertfelnic 

Și muntele ardea cu mine, 

Din trupul meu de om vremelnic 
Şi din bătrânele ruine, 


Se zămislea sămânţa dacă, 

Din foc şi sânge și pământuri 
Şi dintr-un strop din sfânta apă 
Şi din blesteme și din cânturi. 


Sămânţa geților rodește, 

Căci timpul i-a trimis poruncă, 
Un neam întreg din mine creşte, 
Un neam de foc și flori de stâncă. 

